হাৰমাইনি গ্ৰেইঞ্জাৰ - অসমীয়া ৱিকিপিডিয়া\nহেৰী পটাৰ এণ্ড দ্য অ'ৰ্ডাৰ অৱ ফিনিক্স ত হাৰমাইনি গ্ৰেইঞ্জাৰৰ ৰূপত অভিনেত্ৰী ইমা ৱাটছ'ন\nহেৰী পটাৰ এণ্ড দ্য ফিল'ছফাৰ্চ ষ্ট'ন\nহেৰী পটাৰ এণ্ড দ্য ডেডলী হলোজ\nএমিলী ৰ'বিন্স'ন (প্ৰথম দুটা ভিদিঅ' গেম)\nহাৰ্পাৰ মাৰ্স্বাল (তৃতীয় চতুৰ্থ আৰু পঞ্চম ভিদিঅ' গেম)\nৰাছেল ষ্টাৰ্ণবাৰ্গ (ষষ্ঠ ভিদিঅ' গেম)\nএলিচ কিনান (অন্তিম দুটা ভিদিঅ' গেম)\nহাৰমাইনি জিন গ্ৰেইঞ্জাৰ (মধ্য নাম)\nহাৰমাইনি জিন গ্ৰেইঞ্জাৰ (ইংৰাজী: Hermione Jean Granger; pron.: /hərˈmaɪ.əni ˈdʒiːn ˈɡreɪndʒər/) ব্ৰিটিছ লেখিকা জে. কে. ৰাউলিং ৰচিত হেৰী পটাৰ উপন্যাস-শৃংখলাৰ এক কাল্পনিক চৰিত্ৰ। শৃংখলাৰ প্ৰথম উপন্যাস হেৰী পটাৰ এণ্ড দ্য ফিল'ছফাৰ্চ ষ্ট'ন ৰ পৰা পৰৱৰ্তী প্ৰতিখন উপন্যাসতে তেওঁৰ উপস্থিতি আছে। শৃংখলাটিত হেৰী পটাৰ আৰু ৰন ৱিজলিয়ে তেওঁক ছোৱালীৰ স্নানাগাৰত এটা বৃহৎ ট্ৰ'লৰ পৰা ৰক্ষা কৰে আৰু তেতিয়াৰে পৰা তেওঁলোক অত্যন্ত ঘনিষ্ঠ বন্ধু হৈ পৰে। তেওঁ প্ৰায়ে নিজৰ প্ৰত্যুৎপন্নমতিতা,প্ৰখৰ স্মৃতিশক্তি আৰু অভিধান প্ৰমাণ জ্ঞান ব্যৱহাৰ কৰি ভাল পায়। ৰাউলিঙে কৈছে যে, তেওঁ হাৰমাইনিৰ মাজেৰে তেওঁৰ নিজৰ সৰুকালৰ চৰিত্ৰক প্ৰকাশ কৰিছে।\n2.1 হেৰী পটাৰ এণ্ড দ্য ফিল'ছফাৰ্চ ষ্ট'ন\n2.2 হেৰী পটাৰ এণ্ড দ্য ছেম্বাৰ অৱ ছিক্ৰেটছ\n2.4 হেৰী পটাৰ এণ্ড দ্য গবলেট অৱ ফায়াৰ\n2.5 হেৰী পটাৰ এণ্ড দ্য অ'ৰ্ডাৰ অৱ ফিনিক্স\n2.7 হেৰী পটাৰ এণ্ড দ্য ডেডলী হলোজ\n3 চলচ্চিত্ৰ ৰূপায়ণ\n4.1 বাহ্যিক অৱতাৰ\n4.3 যাদুকৰী ক্ষমতা আৰু দক্ষতা\n6 জনপ্ৰিয় সংস্কৃতিত\nহাৰমাইনি গ্ৰেইঞ্জাৰ মাগোলৰ ঘৰত জন্মলাভ কৰা হগৱাৰ্টছ বিদ্যালয়ৰ গ্ৰীফিন্দৰ হাউচৰ ছাত্ৰী। তেওঁ হেৰী পটাৰ আৰু ৰণ ৱিজলীৰ ঘনিষ্ঠতম বান্ধৱী। শৃংখলাটোৰ স্ৰষ্টা জে. কে. ৰাউলিংৰ বক্তব্য অনুসৰি হাৰমাইনিৰ জন্ম হয় ১৯৭৯ চনৰ ১৯ ছেপ্টেম্বৰত আৰু হগৱাৰ্টছত ভৰ্ত্তি হওঁতে তেওঁৰ বয়স ১২ বছৰৰ ওচৰা-ওচৰি আছিল। তেওঁ বিদ্যাশিক্ষাত মেধাৱী তথা আগৰণুৱা আৰু ৰাউলিঙৰ বৰ্ণনা অনুসৰি "এক যুক্তিবাদী, স্পষ্টবাদী আৰু সৎ" চৰিত্ৰ। ৰাউলিঙে লগতে কয় যে হাৰমাইনিৰ দন্ত চিকিৎ‍সক পিতৃ-মাতৃ নিজৰ বিষম কন্যাক লৈ বিমূঢ় যদিও একে সময়তে যথেষ্ট গৌৰৱাম্বিতও। তেওঁলোক দুয়োজনেই যাদু জগতৰ বিষয়ে ভালদৰে অৱগত আৰু তেওঁলোকে হাৰমাইনিৰ সৈতে ডায়েগন এলিতো (Diagon Alley) পদাৰ্পণ কৰিছে। লেখিকাই লুনা লাভগুড (Luna Lovegood) চৰিত্ৰটোক "হাৰমাইনি-বিৰোধী" বৰ্ণাইছে কিয়নো চৰিত্ৰ দুটা অতিশয় বিপৰীতধৰ্মী। হগৱাৰ্টছত হাৰমাইনিৰ প্ৰতিদ্বন্দ্ব্বী হৈছে পেন্সি পাৰ্কিনছন নামৰ দুৰ্বল লোকৰ মনত ভয় জন্মাই ভাল পোৱা এক চৰিত্ৰ যি ৰাউলিঙে বিদ্যালয়ত পঢ়ি থাকোঁতেই সন্মুখীন হোৱা এজনী ছোৱালীৰ ওপৰত আধাৰিত।\nৰাউলিঙে দাবী কৰে যে হাৰমাইনিৰ চৰিত্ৰটো লেখিকাৰ নিজৰ জীৱনৰদ্বাৰাই বহু পৰিমাণে প্ৰভাৱিত। তেওঁ কয়, "মই হাৰমায়নিক মোৰ দৰে অংকন কৰিবলৈ ওলোৱা নাছিলো কিন্তু তাই...তাই ছোৱালীকালত মই যেনে আছিলোঁ তাৰ এক পৰিবৰ্দ্ধিত ৰূপ"। ৰাউলিঙে আনে তেওঁক "সৰ্বজান্তা কণমাণিজনী" বুলি কোৱাৰ কথা সোঁৱৰে। ইয়াৰোপৰি লেখিকাগৰাকীয়ে কয় যে তেওঁৰ দৰেই হাৰমাইনিৰ অধ্যয়নশীলতাৰ মাজতো "এক সুৰক্ষাবিহীন যেন ভাৱ আৰু বিফলতাৰ ভয় সোমাই আছে"। পঞ্চমখন গ্ৰন্থত এই কথা প্ৰকাশ পায় যে বাছনি টুপীটোৱে হাৰমাইনিক ৰাৱেনক্ল হাউচৰ বাবে নিৰ্বাচিত কৰিবলৈহে বিবেচনা কৰিছিল। শেষত, ৰাউলিঙৰ মতে, অভিধান প্ৰমাণ জ্ঞানৰ কাৰণে, এক বৰ্ণনাকাৰী চৰিত্ৰৰ বাবে এলবাছ ডাম্বলডোৰৰ পিচতে হাৰমাইনিয়েই উপযুক্ত। হেৰী পটাৰ ব্ৰহ্মাণ্ডৰ বৰ্ণনা কৰিবলৈ তেওঁক সদায়েই এক কাহিনী কওঁতা হিচাপে ব্যৱহাৰ কৰিব পৰা যায়। ৰাউলিঙে এয়াও দাবী কৰে যে তেওঁৰ প্ৰথম নাৰীবাদী চেতনা হাৰমাইনিয়েই ধাৰণ কৰে, "যি উজ্জ্বলতম চৰিত্ৰ" আৰু এক "অতিশয় শক্তিশালী নাৰী চৰিত্ৰ। "\nহাৰমাইনিৰ নামটো উইলিয়াম ছেক্সপিয়েৰৰ দ্য ৱিণ্টাৰছ টেলৰ (The Winter's Tale) পৰা লোৱা হৈছে। ৰাউলিঙে দাবী কৰে যে নামটো তেওঁ অসাধাৰণ হোৱাটো বিচাৰিছিল, কিয়নো যদিহে অতি কমসংখ্যক ছোৱালীৰ নাম হাৰমাইনি হয়, তেন্তে অতি কমসংখ্যক ছোৱালীহে নামটোৰ বাবে ইতিকিংৰ বলি হ'ব লগাত পৰিব আৰু এনে বোধ হয় যে "নিজকে বুধিয়ক বুলি প্ৰমাণ কৰিব বিচৰা এহাল বৃত্তিগত দন্তচিকিৎ‍সকে...তাইক আনে সহজে উচ্চাৰণ কৰিব নোৱাৰা এটা অসাধাৰণ নাম ৰাখে। " হাৰমাইনিৰ পূৰ্বকল্পিত শেষনাম আছিল 'পাকল', কিন্তু ৰাউলিঙে অনুভৱ কৰে যে সেই নামটোৱে "তেওঁক মুঠেই শোভা পোৱা নাছিল", আৰু সেয়ে গ্ৰন্থসমূহত কম জটিল 'গ্ৰেইঞ্জাৰ' নামটো ৰখা হয়।\n২০০৪ চনত ৰাউলিঙে এই কথা নিশ্চিত কৰে যে হাৰমাইনি পিতৃ-মাতৃৰ একমাত্ৰ সন্তান।\nহাৰমাইনিৰ প্ৰথম আৱিৰ্ভাৱ হয় হেৰী পটাৰ এণ্ড দা ফিল'ছফাৰ্চ ষ্ট'নত য'ত তেওঁ ভৱিষ্যতৰ বন্ধু হেৰী আৰু ৰণক হগৱাৰ্টছ এক্সপ্ৰেছত লগ পায়। প্ৰথমাৱস্থাত হাৰমাইনিয়ে অনবৰতে নিজৰ জ্ঞানৰ কথা জহাই ফুৰি সকলোকে বিৰিক্ত কৰে বাবে হেৰী আৰু ৰণ তাইৰ পৰা আঁতৰি আছিল,বিশেষকৈ তেতিয়াৰ পৰা যেতিয়া তাই ৰণৰ লেভিটেচন(Levitation) যাদুৰ মন্ত্ৰৰ উচ্চাৰণ সঠিক নহয় বুলি কৈছিল।কিন্তু এবাৰ দুয়োৱে হাৰমাইনিক বৃহদাকায় ট্ৰ'ল (এক প্ৰকাৰৰ দৈত্য)ৰ পৰা ৰক্ষা কৰে আৰু তাই ইমানেই কৃতজ্ঞ হয় যে সিহঁত দুয়োকে শাস্তিৰ পৰা বচাবলৈ তাই নিজে মিছা মাতে আৰু তেতিয়াৰে পৰা তিনিও অভিন্ন বন্ধু হৈ পৰে।হাৰমাইনিৰ যুক্তিপূৰ্ণ চিন্তাৰ দ্বাৰা তিনিও ফিল'ছফাৰ্চ ষ্ট'ন উদ্ধাৰ কৰিবলৈ যাঁওতে এটা বৃহৎ সাথঁৰ সমাধান কৰে আৰু 'ব্লুবেল জুই' (bluebell flame)ৰ সহায়ত এজোপা 'ডেভিলছ স্নেয়াৰ'কো পৰাস্ত কৰে যিটো মন্ত্ৰ তাই আগতে প্ৰফেছৰ স্নেইপৰ ক্ষেত্ৰত ব্যৱহাৰ কৰিছিল। ফিল'ছফাৰ্চ ষ্ট'ন থকা কোঠাটোত সোমোৱাটো হাৰমাইনিৰে বুদ্ধি আছিল। প্ৰফেছৰ চেভেৰাছ স্নেইপৰ প্ৰতি থকা হেৰীৰ সন্দেহক তাই সমৰ্থন জনাইছিল আৰু নিজেও এই সন্দেহ পুহি ৰাখিছিল। তাই পুথিভঁৰালত বহুখিনি অধ্যয়ন কৰিছিল যিয়ে তাইক 'ডেভিলছ স্নেয়াৰ' জোপাক পৰাস্ত কৰাত সহায় কৰিছিল আৰু ৰসায়ন সম্বন্ধীয় সাঁথৰটো সমাধা কৰাঁতেও বহুখিনি সহায় কৰিছিল। ৰাউলিঙে নিজৰ ৱেবচাইটত কৈছে যে তেওঁৰ সম্পাদকে তেওঁক ট্ৰ'ল সম্বন্ধীয় দৃশ্যটি গুচাবলৈ অনুৰোধ কৰাত তেওঁ এই বুলি কৈ নাকচ কৰিছিল যে"ফিল'ছফাৰ্চ ষ্ট'নৰ প্ৰথমভাগত হাৰমাইনি ইমানেই বিৰক্তিকৰ যে মই সঁচাকৈয়ে ভাবিছিলো যে হেৰী আৰু ৰণৰ লগত তাইক লগ লগাবলৈ দৰাচলতেই কিবা ডাঙৰ এটাৰ দৰকাৰ"।\nহেৰী পটাৰ এণ্ড দ্য ছেম্বাৰ অৱ ছিক্ৰেটছ\nহাৰমাইনিয়ে (লগতে মিচেছ ৱিজলি আৰু হগৱাৰ্টছৰ কিছুমান ছাত্ৰীয়ে) ক'লা যাদুৰ পৰা প্ৰতিৰক্ষা বিষয়ৰ শিক্ষক গিল্ডেৰয় লকহাৰ্টক খুব ভাল পাই যিয়ে বিষয়টোৰ সকলো প্ৰয়োজনীয় কিতাপ নিজেই লিখে। এবাৰ কুইড্ডিছ অনুশীলনৰ সময়ত এবাৰ গ্ৰীফিন্দৰ আৰু শ্লিদেৰিণ ছাত্ৰসকল মুখামুখি হঁওতে ড্ৰেকো মেলফয়ে হাৰমাইনিক 'লেতেৰা তেজ'(Mudblood) বুলি গালি পাৰে যিটো মাগলৰ ঘৰত জন্ম লোৱা যাদুকৰ সকলৰ কাৰণে এক অপমানজনক গালি। হগৱাৰ্টছৰ ৰহস্যময় গোপন কোঠা খোলা শ্লিদেৰিণৰ বংশধৰণো কোনজন তাক জানিবলৈ তিনিও মেলফয়ৰ সংগীকেইজনমানৰ ছদ্মবেশ ধাৰণ কৰিবলৈ থিৰ কৰে আৰু ইয়াৰ বাবে প্ৰয়োজনীয় পলীজুইচ ৰসায়নটো হাৰমাইনিয়ে তৈয়াৰ কৰে। কিন্তু দুৰ্ভাগ্যবশতঃ তাই নিজৰ ছদ্মবেশৰ বাবে ব্যৱহাৰ কৰা চুলিডাল মানুহৰ পৰিৱৰ্তে মেকুৰীৰ হে আছিল। যিহেতু তাই মেকুৰীৰ বেশত মানুহৰ আগত ওলাব নোৱাৰে,তাই এই অভিযানত অংশ গ্ৰহণ কৰিব নোৱাৰিলে। বহুদিন চিকিৎ‍সাৰ পিছতহে তাই নিজৰ ৰূপত আহে। হাৰমাইনিয়ে অধ্যয়ন কৰি বাচিলিস্কৰ ৰহস্য গম পাই পিছে তাৰ বিষদৃষ্টি পৰাত হাৰমাইনিও জড়ভৰত (Patrifiy) হৈ পৰে। হাৰমাইনিৰ সংকেতৰ ভিত্তিতেই হেৰী আৰু ৰণে গোপন কোঠাৰ ৰহস্য ভেদ কৰিবলৈ সক্ষম হয়। বাচিলিস্ক নিধনৰ পিছত হাৰমাইনি সূস্থ হৈ পৰে যদিও সেই বছৰ বছৰেকীয়া পৰীক্ষা অনুষ্ঠিত নহয় বুলি জানি দুঃখিত হৈ পৰে।\nহেৰী পটাৰ এণ্ড দ্য প্ৰিজনাৰ অৱ আজকাবান\nহাৰমাইনিয়ে ক্ৰুকশ্বেংকছ (Crookshanks) নামৰ মেকুৰী এটা কিনে যিয়ে সুযোগ পালেই ৰণৰ পোহনীয়া এন্দুৰ স্কেবাৰ্জ(Scabbers)ক খেদি ফুৰে। শ্ৰেণীসমূহ আৰম্ভ হোৱাৰ আগতেই প্ৰফেছৰ মেকগোনাগলে হাৰমাইনিক এটা সময়-পৰিৱৰ্তক (Time-Turner) দিয়ে যিয়ে তাইক আগৰ সময়লৈ উভতি গৈ অতিব্যস্ত শ্ৰেণী-সূচীখনৰ শ্ৰেণীসমূহত উপস্থিত থকাত সহায় কৰে যদিও শেষ অধ্যায়লৈ এয়া গম পোৱা নাযায়। পিছলৈ হেৰী হাৰমাইনিৰ ওপৰত খঙত অগ্নিশৰ্মা হৈ পৰে কাৰণ তাই মেকগোনাগলক হেৰীয়ে নতুনকৈ লাভ কৰা ফায়াৰবোল্ট ঝাড়ু পাতত ক'লা যাদু লুকাই থকা বুলি পৰীক্ষা কৰি চাবলৈ কৈ দিয়ে। ইপিনে ৰণেও তাইৰ ওপৰত খং উজাৰে কাৰণ সি ভাবে যে স্কেবাৰ্জ নিৰূদ্দেশ হোৱাৰ আঁৰত ক্ৰুকশ্বেংকছৰ হাত আছে য'ত হাৰমাইনি নিজৰ স্থিতিত অটল থাকে যে ক্ৰুকশ্বেংকছ নিৰ্দোষী। এবাৰ ৰিমাছ লুপিনৰ অনুপস্থিতিত প্ৰফেছৰ স্নেইপে গুপ্ত কলাৰ বিৰূদ্ধে প্ৰতিৰক্ষাৰ পাঠদান কৰে আৰু গ্ৰীফিন্দৰ গৃহৰ পৰা নম্বৰ কাটে কাৰণ হাৰমাইনিয়ে তাইক নৌসুধোতেই কুকুৰনেচীয়া-মানুহ (werewolf)ৰ বিষয়ে কৰা এটা প্ৰশ্নৰ উত্তৰ দিয়ে। এই বিষয়ে অধিক অধ্যয়ন কৰি তাই গম পাই যে প্ৰফেছৰ লুপিনো এজন কুকুৰনেচীয়া মানুহ। ইপিনে ক্ৰুকশ্বেংকছে স্কেবাৰ্জৰ ৰহস্য ভেদ কৰিবলৈ সমৰ্থ হয় যে সি প্ৰকৃততে পিটাৰ পেটিগ্ৰিউহে যিয়ে জেমছ আৰু লিলি পটাৰৰ লুকাই থকা স্থানটো ভলডেমৰ্টক কৈ দিয়ে আৰু ছিৰিয়াছ ব্লেকক সকলোৰে চকুত অপৰাধী সজাই দিয়ে। শেষত হেৰী আৰু হাৰমাইনিয়ে সময় পৰিৱৰ্তকটোৰ সহায়ত ছিৰিয়াছ আৰু বাকবিক(Buckbeak) নামৰ গৰুড় অশ্বটোক উদ্ধাৰ কৰিবলৈ সক্ষম হয়।\nহেৰী পটাৰ এণ্ড দ্য গবলেট অৱ ফায়াৰ\nঘৰুৱা ভূত বা হাউচ এল্ফবোৰৰ ওপৰত হোৱা অত্যাচাৰ দেখি হাৰমাইনি দুঃখিত হয় আৰু সিহঁতৰ কল্যাণৰ বাবে S.P.E.W. বা Society for the Promotion of Elfish Welfare গঠন কৰে। ত্ৰিকোণীয় যাদুকৰী প্ৰতিযোগিতাৰ য়ুল বলত তেওঁ বুলগেৰিয়ান কুইড্ডিচ খেলুৱৈ ভিক্টৰ ক্ৰামৰ লগত নৃত্য কৰে।ৰণে তাইক শত্ৰুৰ লগত মিত্ৰতা কৰা বুলি কোৱা বাবে দুয়োৰে কাজিয়া লাগে। গোটেই প্ৰতিযোগিতাৰ শৃংখলাটিত হেৰীৰ বিভিন্ন কাৰ্য্যসমূহত হাৰমাইনিয়ে পাৰ্যমানে সহায় কৰে। শেষৰ ফালে তেওঁ ৰিতা স্কিটাৰ নামৰ এজনী সাংবাদিকক ধৰা পেলাই যি এজনী অপঞ্জীয়নভুক্ত এনিমেগাছ(Animagus) আছিল যিয়ে হাৰমাইনি আৰু হেগৰিডৰ বিৰূদ্ধে নানান মিছা বাতৰি প্ৰকাশ কৰি আহিছিল।\nহেৰী পটাৰ এণ্ড দ্য অ'ৰ্ডাৰ অৱ ফিনিক্স\nহাৰমাইনি ৰণৰ সৈতে গ্ৰীফিন্দৰ শ্ৰেণীপ্ৰমুখ নিৰ্বাচিত হয় আৰু লুনা লাভগুডৰ সৈতে তেওঁৰ বন্ধুত্ব গঢ় লৈ উঠে। পিছে হাৰমাইনিয়ে লুনাৰ দেউতাকৰদ্বাৰা প্ৰকাশিত দ্য কুইব্লাৰ (The Quibbler) আলোচনীৰ উপহাস কৰাত ["দ্য কুইব্লাৰখন অৰ্থহীন, সেয়া সকলোৱে জানে"] তেওঁলোকৰ বন্ধুত্বৰ এক কঠিন আৰম্ভণি হয়। ডেইলী প্ৰ'ফেট (Daily Prophet) নামৰ কাকতখনে হেৰীয়ে ভলডেম'ৰ্টৰ প্ৰত্যাৱৰ্ত্তনক লৈ মিছা কাহিনীৰ সৃষ্টি কৰা বুলি প্ৰকাশ কৰা বাতৰিত বিশ্বাস কৰাৰ বাবে গ্ৰীফিন্দৰ সহপাঠী লেভেণ্ডাৰ ব্ৰাউনকো (Lavender Brown) সমালোচনা কৰে। ৰণ আৰু হাৰমাইনিয়ে দুয়োৰে মাজত গঢ় লৈ উঠা প্ৰেমজনিত ভাৱনাৰ বাবে সৰু সৰু কথাতেই তৰ্ক কৰিবলৈ লয়, কিন্তু একে সময়তে হেৰীৰ প্ৰতি আনুগত্য অক্ষুণ্ণ ৰাখে। পিছত, লুনাৰ সহযোগত হাৰমাইনিয়ে ৰীতা স্কিটাৰক চতুৰালিৰে ভয় দেখুৱাই কুইব্লাৰৰ বাবে হেৰীৰ এটা সাক্ষাৎকাৰ ল'বলৈ সন্মত কৰে। ইয়াৰ জৰিয়তে ভলডেম'ৰ্টৰ প্ৰত্যাৱৰ্ত্তনৰ প্ৰকৃত ঘটনা ততালিকে সৰ্বত্ৰ বিয়পি পৰে আৰু হগৱাৰ্টছত কুইব্লাৰ নিষিদ্ধ কৰা কাৰ্যই ফল নধৰে। যাদু মন্ত্ৰালয় মন্ত্ৰণা অনুসৰি যেতিয়া বিদ্যাৰ্থীসকলক প্ৰায়োগিক অনুশীলন অবিহনেই এখন পাঠ্যপুথিৰ পৰা কেৱলমাত্ৰ প্ৰতিৰক্ষামূলক যাদুৰ মূল নীতিসমূহৰ শিক্ষা দিবলৈ থিৰাং কৰা হয় তেতিয়াই হাৰমায়নিয়ে হেৰীৰ হতুৱাই বিদ্যাৰ্থীৰ এটা সৰু গোটক প্ৰতিৰক্ষাত্মক যাদুৰ পাঠ দিয়াৰ ধাৰণা পোষণ কৰে আৰু ইয়াতেই কাহিনীয়ে নতুন গতি লাভ কৰে। তেওঁ বিপুল সঁহাৰিও লাভ কৰে আৰু সেই গোটটোৱে 'ডাম্বলডোৰৰ বাহিনী' গঠন কৰে। হাৰমাইনিয়ে মন্ত্ৰালয়ৰ ৰহস্য বিভাগত হোৱা যুদ্ধতো ভাগ লয় আৰু এণ্টনিয়' ডল'হভৰ যাদুৰ দ্বাৰা গুৰতৰভাৱে আহত হয়।\nহেৰী পটাৰ এণ্ড দ্য হাফ ব্লাড প্ৰিন্স\nৰসায়নৰ নতুন শিক্ষক হোৰাচ স্লাগহৰ্ণে হাৰমাইনিক 'স্লাগ ক্লাব' ৰ অন্তৰ্ভুক্ত হবলৈ আমন্ত্ৰণ জনাই আৰু তাই কুইড্ডিছ অনুশীলনৰ সময়ত কৰমেক মেকলাগেন ওপৰত এটা মন্ত্ৰ মাতি দিয়াত সি এটা বল ধৰিবলৈ অসমৰ্থ হয় আৰু কুইড্ডিছ দলত ৰণৰ স্থান সুনিশ্চিত হয়। ইপিনে ৰণৰ প্ৰতি হাৰমাইনিৰ মনত অনুভূতিৰ উদ্ৰেক হয় আৰু তাই ৰণকো স্লাগহৰ্ণৰ খ্ৰীছমাৰ্চ পাৰ্টীলৈ আমন্ত্ৰণ কৰে। কিন্তু হাৰমাইনিয়ে আগতে ক্ৰামক চুমা খোৱা বুলি ভাবি ৰণ লেভেণ্ডাৰৰ লগত ব্যস্ত থাকে। তাকে দেখি হাৰমাইনিয়েও মেকলাগেনক পাৰ্টীলৈ মাতে যদিও পাৰ্টীৰ মাজতে তাৰ সংগ এৰি দিয়ে। ইপিনে ৰণ-হাৰমাইনিৰ আকৌ কাজিয়া লাগে আৰু সি লেভেণ্ডাৰক চুমা খোৱা দেখি তাই তাৰ ওপৰত চৰাইৰ দ্বাৰা আক্ৰমণ কৰে বাবে ৰণ দুঃখিত হয়। দুয়োৰে মাজৰ কাজিয়া তেতিয়াহে ভাঙে যেতিয়া এবাৰ বিষাক্ত মৌ-মদ খাই ৰণ মৃত্যুমুখৰ পৰা কথমপি ৰক্ষা পৰে। ডাম্বলড'ৰৰ মৃত্যুৰ পিছত দুয়ো সকলো পৰিস্থিতিতে একেলগ হৈ থকাৰ সিদ্ধান্ত কৰে। আকৌ এবাৰ এটা বিশেষ ৰসায়নৰ নিৰ্মাণত হেৰীয়ে তাৰ কিতাপখনত আগতে কোনোবাই লিখি থোৱা নিৰ্দেশনা অনুসৰি কাম কৰাত হাৰমাইনিতকৈও ভাল ফলাফল দেখুৱাই আৰু ইয়াত হাৰমাইনি ক্ষুদ্ধ হয়। তিনিওৰে ভিতৰত হাৰমাইনিয়েই একমাত্ৰ যিয়ে আবিৰ্ভাব পৰীক্ষাত(Apparition test) উত্তীৰ্ণ হয়।\nসপ্তম আৰু অন্তিম গ্ৰন্থখনত হাৰমাইনি ভলডেম'ৰ্টৰ বাকী থকা হ'ৰক্ৰাক্সসমূহৰ ধ্বংস অভিযানৰ হেৰীৰ সহযাত্ৰী হয়। এই অভিযানলৈ যোৱাৰ আগতে সুৰক্ষাজনিত কাৰণত হাৰমাইনিয়ে যাদুৰে নিজৰ পিতৃ-মাতৃৰ স্মৃতিৰ সালসলনি ঘটায় যাৰ ফলত তেওঁলোকে নিজৰ আচল পৰিচয় পাহৰি নিজকে ক্ৰমে ৱেণ্ডেল আৰু মণিকা ৱিলকিনছ জ্ঞান কৰে আৰু অষ্ট্ৰেলিয়ালৈ উঠি যোৱাটো তেওঁলোকৰ জীৱনৰ উচ্চাকাংক্ষা বুলি ভাবিবৰৈ লয়। হাৰমাইনিয়ে প্ৰয়াত ডাম্বলডোৰৰ ব্যক্তিগত পুস্তিকা দ্য টেলছ অফ বিডল দ্য বাৰ্ড উত্তৰাধিকাৰসূত্ৰে লাভ কৰে যি মৃত্যুৰ উপহাৰসমূহৰ কিছু ৰহস্য উন্মোচন কৰিবলৈ তাইক সহায় কৰে। তাই নিজৰ লগতে হেৰী আৰু ৰণৰ প্ৰস্থানৰ কাৰণে জা-যোগাৰ কৰে আৰু এক অনিৰ্ণেয় প্ৰসাৰণ যাদুৰে (Undetectable Extension Charm) যাৱতীয় সকলো সামগ্ৰী সৰু বেগ এটাতে সুমুৱাই লয়। গডৰিকছ হ'ল'ত হাৰমাইনিৰ যাদুৱে হেৰীৰ যাদুদণ্ডদাল দুৰ্ঘটনাক্ৰমে দুডোখৰ কৰি পেলায় যদিও ভলডেম'ৰ্টৰ সাপ নাগিনীৰ পৰা নিজৰ লগতে হেৰীৰো জীৱন ৰক্ষা কৰে। যেতিয়া মন্ত্ৰালয়ৰ নিৰ্দেশত মাগোলৰ ঘৰত জন্মলাভ কৰা যাদুকৰক ধৰি মন্ত্ৰালয়ক গটাই ফুৰা চৰহঁতৰ হাতত তিনিও ধৰা পৰে তেতিয়া হাৰমাইনিয়ে হেৰীক বচাবলৈ এক মৌ-বিন্ধা যাদুৰ সহায়ত সাময়িকভাৱে তাক ছদ্মৱেশত সজায়। তাই নিজেও নিজকে অৰ্ধতেজৰ পেনিল'প ক্লিয়েৰৱাটাৰ বুলি পৰিচয় দি সাৰি যোৱাৰ চেষ্টা কৰে যদিও পিচত চিনাক্ত হয়। তিনিওটাকে মেলফয় ভৱনলৈ লৈ যোৱা হয় য'ত বেলাট্ৰিস্ক লেষ্ট্ৰেঞ্জে পীড়িতক অভিশাপৰদ্বাৰা তাইৰ ওপৰত নিৰ্যাতন চলাই গডৰিক গ্ৰীফিন্দৰৰ তৰোৱালখন (যিখন গ্ৰীংগট ধনগুলৈ বেংকৰ বেলাট্ৰিস্ক লেষ্ট্ৰেঞ্জৰ ভ'ল্টত নিৰাপদে আছে বুলি ভবা হৈছিল) সিহঁতে কেনেকৈ পালে সেই বিষয়ে প্ৰশ্ন কৰে। পিছে হাৰমাইনিয়ে উপস্থিত বুদ্ধিৰে তৰোৱালখন নকল বুলি মিছা মাতে। তেতিয়ালৈ হেৰী আৰু ৰণ সিহঁতক বন্দী কৰি ৰখা কোঠালিৰ পৰা ওলাবলৈ সক্ষম হয় আৰু তাকে দেখি বেলাট্ৰিস্কে হাৰমায়নিৰ ডিঙি কাটি দিয়াৰ ভাবুকি দিয়ে। তেনেতে ঘৰৱা ভূত ডবি আহি আটাইকেইজন কয়দীক মেলফয় ভৱনৰ পৰা উদ্ধাৰ কৰি পলুৱাই নিয়ে।\nপাছত হাৰমাইনিয়ে পলিজুচ ৰসায়নৰ সহায়ত বেলাট্ৰিস্কৰ ৰূপ লয় আৰু তিনিও গ্ৰীংগটৰ পৰা হাফল্পাফৰ পিয়লা চুৰ কৰে। তাই হেৰী আৰু ৰণৰ সৈতে হগৱাৰ্টছৰ যুদ্ধত ডাম্বলডোৰ বাহিনীৰ লগ লাগে আৰু যুদ্ধকালতেই বাচিলিস্কৰ বিহদাঁতেৰে ৰহস্যময় কোঠাত হাফল্পাফৰ পিয়লাৰূপী হ'ৰক্ৰাক্স এটা বিনষ্ট কৰে। যুঁজখনৰ মাজতেই ৰণ আৰু হাৰমাইনিয়ে তেওঁলোকৰ প্ৰথমটো চুম্বন বিনিময় কৰে। যুদ্ধত বৃহৎ হলঘৰটোত হাৰমাইনিয়ে জিনী ৱিজলি আৰু লুনা লাভগুডৰ লগ লাগি বেলাট্ৰিস্কৰ সৈতে যুঁজ কৰে। অৱশ্যে বেলাট্ৰিস্কক পৰাস্ত কৰিবলৈ অসমৰ্থ হোৱা তিনিওৱে মলি ৱিজলিৰ নিৰ্দেশত আঁতৰি যায়।\nভলডেম'ৰ্টৰ মৃত্যুৰ ১৯ বছৰ পিছত হাৰমাইনি আৰু ৰণ ৱিজলিক বিবাহিত ৰূপত দেখা যায়। তেওঁলোকৰ ৰ'জ আৰু হিউগ' নামৰ দুই সন্তান আছে। হাৰমাইনিয়ে যাদুকৰী প্ৰাণীসমূহৰ সুব্যৱস্থা আৰু তত্তাৱধান বিভাগত কৰ্মজীৱনৰ শুভাৰম্ভ কৰে য'ত তেওঁ ঘৰুৱা ভূত অৰ্থাৎ হাউচ এল্ফবোৰৰ জীৱন ধাৰণৰ মান উন্নীতকৰণৰ হকে কাম কৰে আৰু পিছলৈ যাদু আইন কাৰ্যকৰী বিভাগলৈ পদোন্নতি লাভ কৰে য'ত তেওঁ পূৰ্বৰ স্বেচ্ছাচাৰী নিকা তেজৰ আইনসমূহৰ বাতিলকৰণ নিশ্চিত কৰে। ইণ্টাৰনেটযোগে হোৱা এক বাৰ্ত্তালাপত ৰাউলিঙে জানিবলৈ দিয়ে যে হাৰমাইনিয়ে নিজ পিতৃ-মাতৃক অষ্ট্ৰেলিয়াত বিচাৰি উলিয়ায় আৰু তেওঁলোকৰ স্মৃতিৰ সংশোধন কৰি পূৰ্বৰ অৱস্থালৈ ঘূৰাই আনে।\nআটাইকেইখন হেৰী পটাৰ চলচ্চিত্ৰত হাৰমাইনিৰ চৰিত্ৰটি ইমা ৱাটছ'নে ৰূপায়ণ কৰিছে। স্কুলৰ নাটসমূহত তেওঁৰ অভিনয় দেখি মুগ্ধ হৈ তেওঁৰ অ'ক্সফ'ৰ্ড থিয়েটাৰৰ শিক্ষকে তেওঁৰ নামটো ফিল'ছ'ফাৰ্চ ষ্টোনৰ অভিনেতা নিৰ্বাচনকাৰীৰ ওচৰলৈ পঠিয়াই দিয়ে। যদিও ৱাটছনে একাগ্ৰতাৰেই অডিশ্যন দিছিল,"তাই কেতিয়াও ভবা নাছিল যে তাই সুযোগটো পাব। " তেওঁৰ আত্মবিশ্বাস দেখি প্ৰযোজক সকল সন্তুষ্ট হয় আৰু চৰিত্ৰটিৰ বাবে তেঁৱেই নিৰ্বাচিত হয়। প্ৰথম স্ক্ৰীণটেষ্ট দেখিয়েই ৰাউলিঙে ৱাটছ'নক পছন্দ কৰে। যেতিয়া ৰাউলিঙক সোধা হৈছিল যে তেওঁ অভিনেতা সকলে চৰিত্ৰসমূহৰ দাবী পূৰণ কৰিব পাৰিছে বুলি তেওঁ ভাবেনে,তেওঁ কয় "হয়,মই ভাবিছিলোঁ। বিশেষকৈ যেতিয়া প্ৰথম কথা পাতোঁ এমা ৱাটছন সম্পূৰ্ণ হাৰমাইনিৰ দৰে আছিল। প্ৰথম ফোনকলটোৰ পৰাই মই গম পাইছিলোঁ যে তাইৰ নিৰ্বাচন সম্পূৰ্ণ সঠিক আছিল"। " প্ৰথম ছবিখনৰ কাৰণে ৱাটছনে যথেষ্ট সঁহাৰি পায়। আই.জি.এনে.(IGN) আনকি কয় "আত্মপ্ৰকাশৰে পৰা শেষ দৃশ্যটোলৈ হাৰমাইনিৰ চৰিত্ৰত ৱাটছনৰ অভিনয় মই ভবাতকৈ বহুত বেছি সুন্দৰ। তেওঁ দৰ্শকৰ মন-প্ৰাণ হৰে। " আই.জি.এন.এ এয়াও কয় যে "হাৰমাইনিৰ নিখুঁত চিত্ৰৰূপে ইতিমধ্যেই অনুৰাগীসকলৰ মাজত জনপ্ৰিয়তা পাইছে। " হাফ ব্লাড প্ৰিন্সৰ প্ৰযোজনাৰ আগত তেওঁ উভতি নহাৰ সিদ্ধান্ত লৈছিল। কিন্তু অৱশেষত 'ধনাত্মকবোৰ ঋণাত্মকবোৰক প্ৰতিহত কৰে' আৰু তেওঁ নিৰ্ণয় কৰে যে আন কাকোৱেই তেওঁ হাৰমাইনিৰ ভূমিকাত চাব নোৱাৰে। ৱাটছনৰ মতে হাৰমাইনিয়ে "সৌন্দৰ্য্য নহয় মগজ হে শীতল কৰে" আৰু তাই "কিছু অসামাজিক" হ'লেও "তাই লাজকুৰীয়া নহয়। " চেম্বাৰ অৱ ছিক্ৰেটছৰ কাম চলি থাকোঁতে ৱাটছনে ভাবে যে তেওঁ সম্পূৰ্ণ হাৰমাইনিৰ দৰে আছিল কিন্তু তেওঁ কয় "মই যেতিয়া ডাঙৰ হৈ আহিলোঁ মই বুজিলো যে এজনী ছোৱালীৰ বাবে তাই সৰ্বশ্ৰেষ্ঠ আদৰ্শ।" ২০০৭ ত অৰ্ডাৰ অৱ ফিনিক্স মুকলি হোৱাৰ আগত তেওঁ কয় "ইয়াত চাৰিওফালে কিমান মুৰ্খ ছোৱালী আছে। কিন্তু হাৰমাইনিয়ে বুধিয়ক হ'বলৈ ভয় নকৰে। মই ভাবো কেতিয়াবা কিছুমান সপ্ৰতিভ ছোৱালীয়ে নিজকে তললৈ নমাই আৰু সেইটো বেয়া কথা। যেতিয়া মই ন-দহ বছৰীয়া আছিলো তেতিয়া মোক কিমাকাৰৰ দৰে সজালে মোৰ দুখ লাগিছিল কিন্তু এতিয়া মই সেয়া ভাল পাওঁ। ধুনীয়া হৈ থাকিবলৈ বহুত হেঁচাৰ সন্মুখীন হ'ব লাগে পিছে হাৰমাইনিয়ে বাহ্যিক ৰূপক গুৰুত্ব নিদিয়ে। তাই এজনী ল'ৰাসুলভ ছোৱালী। " চিত্ৰনাট্য লিখক ষ্টিভ ক্ল'ভছে ২০০৩ ত হোৱা এক সাক্ষাৎকাৰত এয়া প্ৰকাশ কৰে যে হাৰমাইনি তেওঁৰ প্ৰিয় চৰিত্ৰ আছিল। "তাইৰ কঠিনতা তথা মেধাশক্তি আৰু আনৰ ওপৰত যে তাই কিমান প্ৰভাৱ পেলাই সেইবিষয়ে অজ্ঞতাই মোক মোহিত কৰে আৰু মই লিখিবলৈ বাধ্য হঁও"।\nহেৰী পটাৰ কিতাপ সমূহত হাৰমাইনিৰ জোপোহা চুলি আৰু বাদামী চকু থকা বুলি বৰ্ণনা কৰা হৈছে। গবলেট অৱ ফায়াৰত হাৰমাইনিৰ আগৰে পৰা ডাঙৰ আগদাঁত দুটা মেলফয়ৰ যাদু লাগি আৰু ডাঙৰ হৈ পৰে। পিছত মেদাম পমফ্ৰেই হাৰমাইনিৰ অনুৰোধ ক্ৰমে দাঁতদুটা সৰু কৰি দিয়ে। হাৰমাইনিয়ে ভাবে যে ইয়ে তাইৰ মাক-দেউতাকক দুখী কৰিলে হয়।\nহাৰমাইনিৰ চৰিত্ৰৰ দুই প্ৰধান দিশ হ'ল তাইৰ বিশাল জ্ঞান আৰু তীক্ষ্ণ বুদ্ধিমত্তা। তাই শান্ত,কিতাপ- প্ৰেমী আৰু যুক্তিতৰ্কত খুব ভাল। তাই প্ৰায়েই নিজৰ আধিপত্য দেখুৱাই যদিও তাই বৰ কৰ্মোদ্যমী আৰু বন্ধুৰ প্ৰতি দ্বায়িত্বশীল-এজনী বিশ্বাসযোগ্য বান্ধৱী। ৰাউলিঙে কৈছে যে হাৰমাইনি এনে এজনী ছোৱালী যিয়ে "কেতিয়াও কৰ্তব্যৰ পথৰ পৰা আঁতৰি নাযায় আৰু যিটো কৰিবলগীয়া তাত লক্ষ্যস্থিৰ কৰি ৰাখে। " প্ৰচূৰ জ্ঞান আৰু আধিপত্য বিস্তাৰ কৰা স্বভাৱ থকাৰ সত্ত্বেও ৰাউলিঙে কয় যে তাইৰ চৰিত্ৰৰ বহুতো দুৰ্বল দিশ আছে,আছে এক নিৰাপত্তাহীনতা ভাৱ। তাই "অপ্ৰয়োজনীয়ভাৱে বিদ্যালয়ৰ সকলো দিশতে সৰ্বশ্ৰেষ্ঠ হ'ব খোজে যিটোৱে তাইৰ নিজৰ মনত মিছা আত্মবিশ্বাস জগোৱাৰ উপৰিও আনকো বিৰক্ত কৰে"। হেৰী পটাৰ এণ্ড দ্য প্ৰিজনাৰ অৱ আজকাবানৰ শেষৰ ফালৰ পৰীক্ষাত এবাৰ যেতিয়া এটা ব'গাৰ্টএ(Boggart) প্ৰফেছৰ মেকগোনাগলৰ ৰূপ লৈ তাইক কয় যে তাই সকলো বিষয়তে ফেইল কৰিছে,তাই প্ৰকাশ কৰে যে তাইৰ আটাইতকৈ ডাঙৰ ভয় হ'ল ব্যৰ্থতা।\nহাৰমাইনিৰ ব্যক্তিত্বৰ আন এক উল্লেখযোগ্য দিশ হ'ল আনক সহায় কৰাটো,বিশেষকৈ প্ৰতিৰক্ষাবিহীনসকলক যেনে নেভেইল লংবটম,প্ৰথম বৰ্ষীয়ানসকল,ঘৰুৱা-ভূতবোৰ,অন্যান্য মাগলৰ ঘৰত জন্ম লভাসকল,হেগৰিডৰ দৰে অৰ্ধদৈত্য বা লুপিনৰ দৰে কুকুৰনেচীয়া-মানুহক। শেষ কিতাপখন প্ৰকাশৰ পিছত ৰাউলিঙে প্ৰকাশ কৰে যে যাদু মন্ত্ৰালয়ত হাৰমাইনিৰ কাম আছিল নিৰ্বলী(ঘৰুৱা-ভূত বা মাগলৰ ঘৰত জন্মাবোৰ)ৰ অধিকাৰৰ হকে যুঁজ দিয়াটো। হাৰমাইনিয়ে তাইৰ বন্ধুসকলৰ সুৰক্ষাৰ কথা ইমান চিন্তা কৰিছিল আৰু তেওঁলোকক ইমান গুৰুত্ব দিছিল যে ৰাউলিঙৰ মতে যদি তাই হেঁপাহ জিলিকা আইনাত (Mirror of Erised) নিজকে চালেহেতেন,হেৰী,ৰণ আৰু নিজকে অক্ষত অৱস্থাত আৰু ভ'লডেম'টক ধ্বংসপ্ৰাপ্ত অৱস্থাত দেখিলেহেতেন। তাই প্ৰায়ে মেলফয়ৰ দৰে দুষ্ট ল'ৰাবোৰে কি কয় তাত মন নিদিছিল আৰু হেৰী আৰু ৰণকো মেলফয়ক হেয় প্ৰতিপন্ন কৰিবলৈ কৰা চিন্তা ভাৱনাবোৰক বাদ দিবলৈ কৈছিল। তাই এই কথাটি স্বীকাৰ কৰিছিল যে তাইৰ জন্ম মাগলৰ ঘৰত হৈছিল আৰু ডেডলী হেলোজত কয় যে তাই এজনী লেতেৰা তেজৰ ছোৱালী আৰু ইয়াক লৈ তাই গৌৰৱান্বিত।\nযাদুকৰী ক্ষমতা আৰু দক্ষতা\nসমগ্ৰ শৃংখলাটোতে হাৰমাইনিক এগৰাকী অসাধাৰণভাৱে প্ৰখৰ তৰুণী যাদুকৰী হিচাপে চিত্ৰায়িত কৰা হৈছে। ৰাউলিঙে কয় যে হাৰমাইনি এগৰাকী "প্ৰতিভাশালীৰ সীমনা"। তেওঁ এঘাৰটা অ'. ডব্লিউ. এল. (O. W. L. বা Ordinary Wizarding Level) আৰু দহটা চমৎকাৰ (Outstanding) লাভ কৰিছিল। তেওঁ হেৰীৰ বৰ্ষটোৰ শ্ৰেষ্ঠ বিদ্যাৰ্থী আছিল আৰু শ্ৰেণীত শিকোৱা প্ৰতিটো যাদু ওপৰ শ্ৰেণীৰ হ'লেও সকলোতকৈ আগেয়ে ততালিকে আয়ত্ত কৰিছিল। প্ৰমাণস্বৰূপে তেওঁৰ ভুৱা গেলিয়ন মুদ্ৰাৰ (fake Galleon coins) ওপৰত এক প্ৰটিন যাদু (Protean Charm) কৰিবলৈও সক্ষম যি প্ৰকৃততে এন. ই. ডব্লিউ. টি. (N.E.W.T.) পৰ্যায়ৰ যাদুহে। হাৰমাইনি অনুচ্চাৰিত যাদু প্ৰয়োগতো সক্ষম। হাৰমাইনি এগৰাকী অসাধাৰণ দ্বন্দ্ব্বযোদ্ধাও যি মন্ত্ৰালয়ৰ ৰহস্য বিভাগ, জেন'ফিলিয়াছ লাভগুডৰ বাসগৃহ আৰু হগৱাৰ্টছ যুদ্ধত দেখুওৱা মতে ডেথ্ ইটাৰবোৰৰো মোকাবিলা কৰিবলৈ সক্ষম। অৱশ্যে ৰাউলিঙৰ বক্তব্য অনুসাৰে প্ৰথম তিনিখন গ্ৰন্থত হাৰমাইনিয়ে হেৰীক যাদু-যুদ্ধ এখনত পৰাস্ত কৰিলেহেঁতেন, কিন্তু চতুৰ্থ গ্ৰন্থখনত হেৰী গুপ্ত কলাৰ বিপক্ষে প্ৰতিৰক্ষা বিষয়ক ইমানেই পাকৈত হৈ উঠে যে তেওঁ হাৰমাইনিকহে পৰাজিত কৰিলেহেঁতেন। আনুষ্ঠানিক শিক্ষা গ্ৰহণেৰে আয়ত্ত কৰিব নোৱাৰা বিষয়সমূহত হাৰমায়নি কেঁচা। উদাহৰণস্বৰূপে ঝাড়ুৰ সহায়ত উৰিবপৰা গুণ প্ৰথম বৰ্ষতে হেৰীৰ দৰে হাৰমায়নিৰ ফুটি উঠা নাছিল। ইয়াৰোপৰি ভৱিষ্যৎ কথন বিষয়ৰ প্ৰতি তেওঁ কোনো আসক্তি দেখুওৱা নাছিল আৰু তৃতীয় বৰ্ষতে বিষয়টো এৰি দিছিল। যাদু দবাতো তেওঁ কেঁচা আছিল কিয়নো এয়াই একমাত্ৰ বস্তু য'ত তেওঁ পৰাজিত হৈছিল।\nহাৰমাইনিৰ প্ৰাণৰক্ষক (Patronus) হৈছে এটা উদ যি ৰাউলিঙৰ প্ৰিয় জন্তু। তেওঁৰ যাদুদণ্ড আঙুৰ গছৰ কাঠ আৰু অভ্যন্তৰভাগ ড্ৰেগনৰ কলিজাৰে নিৰ্মিত। চেল্ট্ৰিক কেলেণ্ডাৰ অনুসৰি হাৰমাইনিৰ কাল্পনিক জন্মমাহ ছেপ্টেম্বৰৰ পৰা আঙুৰ কাঠ সংযুক্ত কৰা হৈছে।\nদ্য আইভৰী টাৱাৰ এণ্ড হেৰী পটাৰ নামৰ হেৰী পটাৰ শৃংখলাৰ প্ৰথম আলোচনামূলক গ্ৰন্থখনিৰ (এলিজা টি ড্ৰেছাঙৰ দ্বাৰা সম্পাদিত) 'হাৰমাইনি গ্ৰেইঞ্জাৰ এণ্ড দা হেৰিটেজ অৱ জেণ্ডাৰ' নামৰ অধ্যায়টিত গোটেই শৃংখলাটিত আৰু নাৰী সম্বন্ধীয় তৰ্কত হাৰমাইনিৰ ভূমিকাৰ বিষয়ে আলোচনা কৰা হৈছে। ইয়াৰে প্ৰথম অধ্যায়টিত হাৰমাইনিৰ নাম,কাল্পনিক জগতত সেই নামৰ অন্যান্য লোক আৰু নামৰ জৰিয়তে হাৰমাইনিয়ে তেওঁলোকৰ পৰা লাভ কৰা গুণৰ বিষয়ে আলোচধা কৰা হৈছে। ৰাউলিঙৰ চৰিত্ৰৰ লগত হাৰমাইনিৰ সমান্তৰালতা আৰু ৰাউলিঙৰ প্ৰভাৱ থকা হেতুকে যে হাৰমাইনিৰ চৰিত্ৰটো সবল হোৱাটো অৱশ্যম্ভাৱী তাৰ ওপৰত ড্ৰেচাঙে গুৰুত্ব দিছে। অধ্যায়টিত এয়াও কোৱা হৈছে যে মাগোলৰ ঘৰত জন্ম লাভ কৰিলেও হাৰমাইনিৰ যাদুকৰী ক্ষমতা জন্মগত। পঢ়াৰ প্ৰতি থকা তাইৰ ধাউতিয়ে হাৰমাইনিক "জ্ঞানে যে শক্তি আনে তাৰ এক উৎকৃষ্ট উদাহৰণ হিচাপে গঢ় দিয়াৰ উপৰিও কাহিনীভাগক গতি প্ৰদান কৰে যিহেতু তাইৰ জ্ঞানেই শেষত সকলোকে ৰক্ষা কৰে। ড্ৰেচাঙে কৈছে "হেৰী আৰু ৰণৰ ওপৰত হাৰমাইনি যিমান নিৰ্ভৰশীল,তাতকৈ হেৰী আৰু ৰণ তাইৰ ওপৰত বেছি নিৰ্ভৰশীল।" হ'লেও তেওঁ এয়াও কৈছে যে হাৰমাইনিৰ "আঁকোৰগোজ মনোভাৱ আৰু কান্দোনবোৰ তাইৰ চাৰিত্ৰিক বিকাশ সাপেক্ষে অবিশ্বাসযোগ্য আৰু কিতাপখনত তাইৰ মুখ্য ভূমিকা সাপেক্ষে সেয়া অগ্ৰহণযোগ্য"।\nইউ.জি.ও. নেটৱৰ্কছে(UGO Networks) হাৰমাইনিক তেওঁলোকৰ সৰ্বকালৰ সৰ্বশ্ৰেষ্ঠ নায়কসকলৰ ভিতৰত অন্যতম বুলি অভিহিত কৰি কৈছে যে "আমি প্ৰায় সকলোৱে সৰুতে স্কুলত থাকোঁতে হাৰমাইনিৰ দৰে এজন সহপাঠী লগ পোৱা মনত পৰে যাক প্ৰথমতে পছন্দ নহয় কিন্তু তেওঁক জনাৰ পিছত বুজি পোৱা যায় যে তেওঁৰ বন্ধুত্ব ভালেই লাগিব"। হাৰমাইনিৰ চাৰিত্ৰিক বিকাশক প্ৰশংসা কৰি আই.জি.এন.(IGN)এ হাৰমাইনিক তেওঁলোকৰ চৰিত্ৰ তালিকাৰ দ্বিতীয় স্থানত ৰাখিছে। হ'লেও হেৰী পটাৰ এণ্ড ডেডলী হেলোজৰ এক বিশ্লেষণত ৰ'লেণ্ড মেনথ্ৰপে কয় "৭খন কিতাপ লিখা হৈ গ'ল যদিও আমি খুব অনুভূতিপ্ৰৱণ হাৰমাইনিকহে চিনি পাওঁ-যি,এটা চৰিত্ৰ নহয় এক প্ৰতিমূৰ্ত্তিহে"।\nহাৰমাইনিক বিভিন্ন স্কেটছ আৰু এনিমেটেড শৃংখলাত ব্যংগ ৰূপত পৰিবেশিত কৰি অহা হৈছে। চেটাৰডে নাইট লাইভত (Saturday Night Live) লিণ্ডছে ল'হানে হাৰমাইনিৰ ভূমিকা পালন কৰিছে। এলিষ্টাৰ মেকগ'ৱেনে তেওঁৰ দৰ্শনী বিগ ইম্প্ৰেছনত "লুইছ পটাৰ এণ্ড দ্য ফিল'চফাৰ্ছ স্ক'ন" শীৰ্ষক এক স্কেটছ অংকন কৰে। ই নিগেলা ল'ছনক হাৰমায়নি হিচাপে প্ৰতিবিম্বিত কৰিছে। ২০০৩ চনত কমিক ৰিলিফ নামৰ দাতব্য গোটে হেৰী পটাৰ এণ্ড দ্য ছিক্ৰেট চেম্বাৰপট অফ আজাৰবাইজান নামৰ এক প্ৰতীকধৰ্মী ব্যংগ কাহিনী পৰিবেশন কৰে য'ত হেৰী পটাৰ চলচ্চিত্ৰ শৃংখলাত ৰীতা স্কিটাৰৰ চৰিত্ৰ ৰূপায়িত কৰা অভিনেত্ৰী মিৰাণ্ডা ৰিকাৰ্ডচনে হাৰমাইনিৰ ভূমিকা লয়। অল ডেটতো হেৰী ব্লেডাৰ স্কেটছসমূহত হাৰমাইনিক চিত্ৰিত কৰা হৈছে য'ত চৰিত্ৰটো লিছা ফইলছৰদ্বাৰা হাৰহাইনি হিচাপে ৰূপায়িত হৈছে। উটাৰ ডেজাৰ্ট ষ্টাৰ থিয়েটাৰত ভগ্নীত্ৰয় ল'ৰা জে., এমি কে. আৰু আন্না এম. লিৱিছ ৰচিত 'হেৰী ৰেডাৰ : দুড হোৱেৰছ মাই ৱণ্ড' নাটত হাৰমাইনিক হাৰমাইনি ৰেঞ্জাৰ হিচাপে দেখুওৱা হৈছে। ২০০৮ চনত আমেৰিকান হাস্যমধুৰ ছবি য়েছ মেনত হেৰী পটাৰ বিষয়ক ভোজমেলত এলিছনে (জ'ৱে ডিচকানেল) হাৰমায়নিৰ বেশভূষাৰে কাৰ্লক (জিম কেৰি) সংগ দিয়ে।\nপিয়েৰ ভেছৰ (Pierre Veys) হেৰী কভাৰ নামৰ এক ফৰাচী ব্যংগ কমিকত (পৰ্যায়ক্ৰমে স্পেনিছ আৰু ইংৰাজী ভাষালৈ অনূদিত) হাৰমাইনি হেৰী কভাৰৰ বান্ধৱী হৰম'ন হিচাপে অৱতীৰ্ণ হয়। নীল চিছিয়েৰেগাৰ দ্য পটাৰ পাপেট পলছ শীৰ্ষত স্কেটছসমূহতো হাৰমাইনিক দেখা যায়। ষ্টাৰকিড প্ৰডাকচনৰ এ ভেৰি পটাৰ মিউজিকেল আৰু এ ভেৰি পটাৰ ছিকুৱেল মিউজিকেলত বনি গ্ৰাছেনে হাৰমাইনিৰ ভূমিকা লয়। তেওঁৰ একমাত্ৰ একক সংগীত "দ্য কুলেষ্ট গাৰ্ল"ত তেওঁ নিজৰ বিষয়েই গীত গায়।\n↑ 1.0 1.1 Rowling, J.K., Section : Extra Stuff - Hermione Granger, jkrowling.com, http://www.jkrowling.com/textonly/en/extrastuff_view.cfm?id=8, r কৰা হৈছে: 2008-09-19\n↑ 2.0 2.1 2.2 J K Rowling at the Edinburgh Book Festival, Sunday, August 15, 2004. Accio-quote.org Retrieved on 23 April 2007.\n↑ "J. K. Rowling Official Site – Section Extra Stuff – Hermione Granger". http://www.jkrowling.com/textonly/en/extrastuff_view.cfm?id=8। আহৰণ কৰা হৈছে: 2007-08-14.\n↑ J K Rowling at the Edinburgh Book Festival, http://www.accio-quote.org/articles/2004/0804-ebf.htm, r কৰা হৈছে: 2007-09-05\n↑ Rowling (1997)\n↑ 17.0 17.1 Rowling (1999) p. 314-435\n↑ Rowling (2005) pp. 317-318\n↑ "Online Chat Transcript". Bloomsbury Publishing. 2007-07-31. http://www.bloomsbury.com/harrypotter/default.aspx?sec=3। আহৰণ কৰা হৈছে: 2007-08-14.\n↑ 28.0 28.1 http://www.emmawatsonofficial.com/#emma\n↑ When Danny met Harry".TheTimes (UK).3November 2001\n↑ Kulkani, Dhananjay (23 June2004)."Emma Watson, NewTeenage Sensation!!" . Buzzle. Retrieved3August 2007<http://www.buzzle.com/editorials/6-22-2004-55758.asp>\n↑ "2004: Accio Quote! , the largest archive of J.K. Rowling interviews on the web". Accio-quote.org. 2004-03-04. http://www.accio-quote.org/articles/2004/0304-wbd.htm। আহৰণ কৰা হৈছে: 2013-02-24.\n↑ "Brian Linder's Review of Harry Potter and the Sorcerer's Stone - IGN". Uk.movies.ign.com. 2001-11-17. http://uk.movies.ign.com/articles/316/316273p1.html। আহৰণ কৰা হৈছে: 2013-02-24.\n↑ Steve Head and Brian Linder (16November 2001)."Harry Potter and the Sorcerer's Stone Video Interviews". Retrieved 16 October 2010.^\n↑ "Hermione Gets Cold Feet - IGN". Uk.movies.ign.com. 2006-09-26. http://uk.movies.ign.com/articles/735/735556p1.html। আহৰণ কৰা হৈছে: 2013-02-24.\n↑ Listfield, Emily (8 July 2007)<http://www.parade.com/articles/editions/2007/edition_07-08-2007/AEmma_Watson>\n↑ Kip Carter. "HPL: Hermione Jean Granger and the Granger family". Hp-lexicon.org. http://www.hp-lexicon.org/wizards/granger.html#film। আহৰণ কৰা হৈছে: 2013-02-24.\n↑ "Chambers Of Secrets | British Actress". Emmawatson.com. http://www.emmawatson.com/en/Screen/Harry-Potter/Chamber-of-Secrets/। আহৰণ কৰা হৈছে: 2013-02-24.\n↑ "Chamber of Secrets DVD interview with Steve Kloves and J.K. Rowling, February 2003 (Accio Quote! , the largest archive of J.K. Rowling interviews on the web)". Accio-quote.org. http://www.accio-quote.org/articles/2003/0302-newsround-mzimba.htm। আহৰণ কৰা হৈছে: 2013-02-24.\n↑ Posted by: sue. "New Interview with J.K. Rowling for Release of Dutch Edition of "Deathly Hallows"". The Leaky Cauldron. http://www.the-leaky-cauldron.org/2007/11/19/new-interview-with-j-k-rowling-for-release-of-dutch-edition-of-deathly-hallows। আহৰণ কৰা হৈছে: 2013-02-24.\n↑ "2001: Accio Quote! , the largest archive of J.K. Rowling interviews on the web". Accio-quote.org. http://www.accio-quote.org/articles/2001/1201-bbc-hpandme.htm। আহৰণ কৰা হৈছে: 2013-02-24.\n↑ 43.0 43.1 "2006: Accio Quote! , the largest archive of J.K. Rowling interviews on the web". Accio-quote.org. 2006-08-01. http://www.accio-quote.org/articles/2006/0801-radiocityreading1.html। আহৰণ কৰা হৈছে: 2013-02-24.\n↑ J. K. Rowling interview. The Connection (WBUR Radio), transcrip on Accio Quote! . 12 October 1999\n↑ Rowling (2003) p. 398\n↑ Rowling, J. K. (2005). Harry Potter and the Half-Blood Prince. Bloomsbury. ISBN 0747581088\n↑ World Exclusive Interview with J K Rowling. South West News Service, transcript on Accio Quote! . 8 July 2000\n↑ America Online chat transcript. AOL.com on Accio Quote! . 19 October 2000\n↑ Section : Extra Suff WANDS. J. K. Rowling's Official Site\n↑ 50.0 50.1 The Ivory Tower And Harry Potter: Perspectives On A Literary Phenomenon - Google Boeken. Books.google.com. http://books.google.com/?id=iO5pApw2JycC&pg=PA211&dq=Dresang%22+%22Hermione+Granger+and+the+Heritage+of+Gender%22#v=onepage&q=Dresang%22%20%22Hermione%20Granger%20and%20the%20Heritage%20of%20Gender%22&f=false। আহৰণ কৰা হৈছে: 2013-02-24.\n↑ By UGO Team January 21, 2010 Follow (2010-01-21). "Best Heroes of All Time". UGO.com. http://www.ugo.com/games/best-heroes-of-all-time?page=5। আহৰণ কৰা হৈছে: 2013-02-24.\n↑ "Top 25 Harry Potter Characters - IGN". Uk.movies.ign.com. 2011-07-12. http://uk.movies.ign.com/articles/100/1002569p5.html। আহৰণ কৰা হৈছে: 2013-02-24.\n↑ Rowland Manthorpe (2007-07-29). "A farewell to charms | Books | The Observer". Guardian. http://www.guardian.co.uk/books/2007/jul/29/booksforchildrenandteenagers.harrypotter। আহৰণ কৰা হৈছে: 2013-02-24.\n↑ "Saturday Night Live Transcripts". Saturday Night Live. http://snltranscripts.jt.org/03/03rpotter.phtml.\n↑ BBC One press release. 2001\n↑ "Harry Potter and the Secret Chamberpot of Azerbaijan". tv.com. http://www.tv.com/m/french-and-saunders/harry-potter-and-the-secret-chamberpot-of-azerbaijan/episode/255720/summary.html.\n↑ Calender. Desert News (Salt Lake City).5June 2005\n↑ [httt://www.bedetheque.com/serie-12386-BD-Harry-Cover.html ""Harry Pottrez""]. Bédéthèque. 8 June 2007. httt://www.bedetheque.com/serie-12386-BD-Harry-Cover.html.\nHermione's entry at Harry Potter Lexicon.\n"https://as.wikipedia.org/w/index.php?title=হাৰমাইনি_গ্ৰেইঞ্জাৰ&oldid=288334"ৰ পৰা অনা হৈছে\nএই পৃষ্ঠাখন ২৭ জুলাই, ২০২১ তাৰিখে ১০:২৫ বজাত অন্তিম সংশোধন কৰা হৈছিল।


07.11.20 Morning Assame Murli Om Shanti BapDada Madhuban\n“মৰমৰ সন্তানসকল – সকলোকে এইটোৱে শুভ সংবাদ দিয়া যে এতিয়া দৈৱী (দৈৱিক) সৃষ্টি স্থাপন হৈ আছে, যেতিয়া নিৰ্বিকাৰী সৃষ্টি হ'ব তেতিয়া বাকী সকলো বিনাশ হৈ যাব”\nৰাৱণৰ অভিশাপ কেতিয়া পোৱা যায়, অভিশপ্ত হোৱাৰ চিন কি?\nযেতিয়া তোমালোক দেহ-অভিমানী হোৱা তেতিয়া ৰাৱণৰ অভিশাপ পোৱা যায়। অভিশপ্ত আত্মাসকল কঙাল বিকাৰী হৈ গৈ থাকে, অৱনমিত হৈ গৈ থাকে। এতিয়া পিতাৰ পৰা উত্তৰাধিকাৰ ল'বলৈ দেহী-অভিমানী হ'ব লাগে। নিজৰ দৃষ্টি-বৃত্তিক পাৱন কৰি তুলিব লাগে।\nআত্মিক পিতাই বহি আত্মিক সন্তানসকলক 84 জন্মৰ কাহিনী শুনায়। এইটোতো বুজি পোৱা যে সকলোৱেতো 84 জন্ম নলয়। তোমালোকেই পোন-প্ৰথমে সত্যযুগৰ আৰম্ভণিত পূজ্য দেৱী-দেৱতা আছিলা। ভাৰতত প্ৰথমতে পূজ্য দেৱী-দেৱতা ধৰ্মৰে ৰাজত্ব আছিল। লক্ষ্মী-নাৰায়ণৰ ৰাজত্ব আছিল তেন্তে নিশ্চয় ৰাজবংশ থাকিব। ৰজাৰ বংশত মিত্ৰ-সম্বন্ধীও থাকিব। প্ৰজাও থাকিব। এয়া যেন এটা কাহিনী।5হাজাৰ বছৰ পূৰ্বেও এওঁলোকৰ ৰাজত্ব আছিল - এয়া স্মৃতিলৈ আনে। ভাৰতত আদি সনাতন দেৱী-দেৱতা ধৰ্মৰ ৰাজত্ব আছিল। এয়া বেহদৰ পিতাই বহি বুজায়, যিজনকে জ্ঞানেৰে পৰিপূৰ্ণ বুলি কোৱা হয়। কিহ’ৰ জ্ঞান? মনুষ্যই ভাবে তেওঁ সকলোৰে ভিতৰখনক, কৰ্ম বিকৰ্মক জানোঁতা হয়। কিন্তু এতিয়া পিতাই বুজায় - প্ৰত্যেক আত্মাই নিজৰ নিজৰ ভূমিকা প্ৰাপ্ত কৰিছে। সকলো আত্মা নিজৰ পৰমধামত থাকে। আত্মাত গোটেই ভূমিকা নিহিত হৈ আছে। সাজু হৈ বহি আছে যে এতিয়া গৈ কৰ্মক্ষেত্ৰত নিজৰ ভূমিকা পালন কৰিম। এইটোও তোমালোকে বুজি পোৱা যে আমি আত্মাসকলেই সকলো কৰোঁ। আত্মাইহে কয় - এইটো টেঙা, এইটো নিমখীয়া। আত্মাইহে বুজি পায় - আমি এতিয়া বিকাৰী পাপী আত্মা। আসুৰিক স্বভাৱৰ। আত্মাইহে ইয়াত কৰ্মক্ষেত্ৰত শৰীৰ ধাৰণ কৰি সকলো ভূমিকা পালন কৰে। তেন্তে এইটো নিশ্চয় হ’ব লাগে নহয় জানো! আমি আত্মাইহে সকলো কৰোঁ। এতিয়া পিতাৰ সৈতে মিলিত হৈছোঁ পুনৰ5হাজাৰ বছৰৰ পাচত মিলিত হ'ম। এইটোও বুজি পোৱা যে পূজ্য আৰু পূজাৰী, পাৱন আৰু পতিত হৈ আহিছোঁ। যেতিয়া পূজ্য হওঁ তেতিয়া কোনো পতিত থাকিব নোৱাৰে। যেতিয়া পূজাৰী হওঁ তেতিয়া কোনো পাৱন থাকিব নোৱাৰে। সত্যযুগত হয়েই পাৱন পূজ্য। যেতিয়া দ্বাপৰৰ পৰা ৰাৱণ ৰাজ্য আৰম্ভ হয় তেতিয়া সকলো পতিত পূজাৰী হৈ যায়। শিৱবাবাই কয় - চোৱা শংকৰাচাৰ্যও মোৰ পূজাৰী হয়। মোকেই পূজা কৰে নহয়। শিৱৰ চিত্ৰ কাৰোবাৰ ওচৰত হীৰাৰ, কাৰোবাৰ ওচৰত সোণৰ, কাৰোবাৰ ওচৰত ৰূপৰ থাকে। এতিয়া যিসকলে পূজা কৰে, সেই পূজাৰীসকলক পূজ্য বুলিতো ক’ব নোৱাৰে। গোটেই সৃষ্টিত এই সময়ত পূজ্য এজনো থাকিব নোৱাৰে। পূজ্যসকল পবিত্ৰ হয় পুনৰ অপৱিত্ৰ হয়। পবিত্ৰ থাকে নতুন সৃষ্টিত। পবিত্ৰসকলকহে পূজন কৰা হয়। যেনেকৈ কুমাৰীসকল যেতিয়া পবিত্র হৈ থাকে তেতিয়া পূজন কৰাৰ যোগ্য হয়, অপৱিত্ৰ হ’লে তেতিয়া আকৌ সকলোৰে আগত মূৰ দোঁৱাবলগীয়া হয়। পূজাৰ কিমান সামগ্ৰী আছে। য'তেই প্ৰদৰ্শনী, সংগ্ৰহালয় আদি খোলা তেতিয়া ওপৰত ত্ৰিমূৰ্তি শিৱ নিশ্চয় ৰাখিব লাগে। তলত এই লক্ষ্মী-নাৰায়ণ লক্ষ্য-উদ্দেশ্য। আমি এই পূজ্য দেৱী-দেৱতা ধৰ্ম প্ৰতিষ্ঠা কৰি আছোঁ। তাত আকৌ অন্য কোনো ধৰ্ম নাথাকে। তোমালোকে বুজাব পাৰা, প্ৰদৰ্শনীততো ভাষণ আদি দিব নোৱাৰিবা। বুজাবৰ কাৰণে আকৌ বেলেগ ব্যৱস্থা থকা উচিত। মুখ্য কথাই হৈছে এইটো - আমি ভাৰতবাসীক শুভ সংবাদ দিওঁ। আমি এই ৰাজ্য স্থাপন কৰি আছোঁ। ইয়াত দৈৱী ৰাজবংশ আছিল, এতিয়া নাই পুনৰ ইয়াৰ স্থাপনা হয় বাকী সকলো বিনাশ হৈ যাব। সত্যযুগত যেতিয়া এই এটা ধৰ্ম আছিল তেতিয়া অনেক ধৰ্ম নাছিল। এতিয়া এই অনেক ধৰ্ম মিলি এক হৈ যাব, সেয়াতো হ'ব নোৱাৰে। তেওঁলোক আহেই ইজনৰ পিচত সিজন আৰু বৃদ্ধি হৈ গৈ থাকে। প্ৰথম আদি সনাতন দেৱী-দেৱতা ধৰ্ম প্ৰায় লোপ হৈ গ'ল। কোনো নাই যিয়ে নিজক দেৱী-দেৱতা ধৰ্মৰ বুলি ক'ব পাৰে। ইয়াক কোৱাই হয় বিকাৰী বিশ্ব। তোমালোকে ক'ব পাৰা যে আমি আপোনালোকক শুভ সংবাদ শুনাওঁ - শিৱবাবাই নিৰ্বিকাৰী বিশ্ব স্থাপন কৰি আছে। আমি প্ৰজাপিতা ব্ৰহ্মাৰ সন্তান ব্ৰহ্মাকুমাৰ-কুমাৰী নহওঁ জানো। পোন-প্ৰথমেতো আমি ভাই ভাই হওঁ আকৌ যেতিয়া ৰচনা হয় তেতিয়া নিশ্চয় ভাই-ভনী হ'ম। সকলোৱে কয় - বাবা মই আপোনাৰ সন্তান তেন্তে ভাই-ভনীৰ আসুৰিক দৃষ্টি যাব নোৱাৰে। এই অন্তিম জন্ম পবিত্ৰ হ'ব লাগে, তেতিয়াহে পবিত্ৰ বিশ্বৰ মালিক হ'ব পাৰিবা। তোমালোকে জানা গতি-সৎগতি দিওঁতা হৈছেই এজন পিতা। পুৰণি সৃষ্টি পৰিৱৰ্তন হৈ নিশ্চয় নতুন সৃষ্টি স্থাপন হ'ব। সেয়াতো ভগৱানেহে কৰিব। এতিয়া তেওঁ নতুন সৃষ্টি কেনেকৈ ৰচে, সেয়া তোমালোক সন্তানসকলেহে জানা। এতিয়া পুৰণি সৃষ্টিও আছে, এইখন নাশ হোৱা নাই। চিত্ৰতো আছে ব্ৰহ্মাৰ দ্বাৰা স্থাপনা। এওঁৰ এয়া বহুত জন্মৰ অন্তিম জন্ম হয়। ব্ৰহ্মাৰ যুগল নাই, ব্ৰহ্মাইতো তুলি লয়। বুজাবলৈ বহুত যুক্তি লাগে। শিৱবাবা ব্ৰহ্মাৰ শৰীৰত প্ৰৱেশ কৰি আমাক নিজৰ কৰি লয়। শৰীৰত প্ৰৱেশ কৰিলে তেতিয়াহে ক’ব - হে আত্মাসকল, তোমালোক মোৰ সন্তান। আত্মাসকলতো আছেই আকৌ ব্ৰহ্মাৰ দ্বাৰা সৃষ্টি ৰচিলে তেতিয়া নিশ্চয় ব্ৰহ্মাকুমাৰ-কুমাৰী হ’ব নহয় জানো, গতিকে ভাই-ভনী হৈ গ’ল। অন্য দৃষ্টি আঁতৰি যায়। আমি শিৱবাবাৰ পৰা পাৱন হোৱাৰ উত্তৰাধিকাৰ লওঁ। ৰাৱণৰ পৰা অভিশাপ পাওঁ। এতিয়া আমি দেহী-অভিমানী হওঁ তেতিয়া পিতাৰ পৰা উত্তৰাধিকাৰ পাওঁ। দেহ-অভিমানী হ’লে ৰাৱণৰ অভিশাপ পোৱা যায়। অভিশাপ পালে অৱনমিত হৈ যায়। এতিয়া ভাৰত অভিশপ্ত নহয় জানো। ভাৰতক ইমান কঙাল, বিকাৰী কোনে কৰিলে? কাৰোবাৰতো অভিশাপ আছে নহয় জানো। এয়া হৈছে ৰাৱণ ৰূপী মায়াৰ অভিশাপ। প্ৰত্যেক বছৰে ৰাৱণক জ্বলায় তেন্তে নিশ্চয় শত্ৰু হয়। ধৰ্মতেই শক্তি থাকে। এতিয়া আমি দেৱতা ধৰ্মৰ হওঁ। বাবা নতুন ধৰ্ম প্ৰতিষ্ঠা কৰাৰ নিমিত্ত হয়। কিমান শক্তিশালী ধৰ্ম প্ৰতিষ্ঠা কৰে। আমি বাবাৰ পৰা শক্তি লওঁ, গোটেই বিশ্বক জয় কৰোঁ। স্মৃতিৰ যাত্ৰাৰ দ্বাৰাই শক্তি পোৱা যায় আৰু বিকৰ্ম বিনাশ হয়। গতিকে এয়াও এক প্ৰলোভন লিখি দিব লাগে। আমি শুভ সংবাদ শুনাওঁ। এতিয়া এইটো ধৰ্মৰ প্ৰতিষ্ঠা হৈ আছে যাক হেভেন, স্বৰ্গ বুলি কয়। এনেকৈ ডাঙৰ ডাঙৰ আখৰেৰে লিখি দিয়া। বাবাই ৰায় দিয়ে - সকলোতকৈ মুখ্য হৈছে এইটো। এতিয়া আদি সনাতন দেৱী-দেৱতা ধৰ্মৰ প্ৰতিষ্ঠা হৈ আছে। প্ৰজাপিতা ব্ৰহ্মাও বহি আছে। আমি প্ৰজাপিতা ব্ৰহ্মাকুমাৰ-কুমাৰীসকলে শ্ৰীমত অনুসৰি এইটো কাৰ্য কৰি আছোঁ। ব্ৰহ্মাৰ মত নহয়, শ্ৰীমত হয়েই পৰমপিতা পৰমাত্মা শিৱৰ, যিজন সকলোৰে পিতা হয়। পিতায়েই এক ধৰ্মৰ প্ৰতিষ্ঠা, অনেক ধৰ্মৰ বিনাশ কৰায়। ৰাজযোগ শিকি এনেকুৱা হয়। আমিও এনেকুৱা হৈ আছোঁ। আমি বেহদৰ সন্ন্যাস কৰিছোঁ কিয়নো আমি জানো - এই পুৰণি সৃষ্টি ভস্ম হৈ যাব। যেনেকৈ হদৰ (লৌকিকৰ) পিতাই নতুন ঘৰ নিৰ্মাণ কৰিলে তেতিয়া পুৰণা ঘৰৰ প্ৰতি মমত্ব নাইকিয়া হৈ যায়। পিতাই কয় - এই পুৰণি সৃষ্টি নাশ হৈ যাব। এতিয়া তোমালোকৰ কাৰণে নতুন সৃষ্টি স্থাপন কৰি আছোঁ। তোমালোকে পঢ়াই নতুন সৃষ্টিৰ কাৰণে। অনেক ধৰ্মৰ বিনাশ, এক ধৰ্মৰ প্ৰতিষ্ঠা সংগমতেই হয়। যুদ্ধ লাগিব, প্ৰাকৃতিক দুৰ্যোগো আহিব। সত্যযুগত যেতিয়া এওঁলোকৰ ৰাজত্ব আছিল তেতিয়া অন্য কোনো ধৰ্ম নাছিল। বাকীসকল ক’ত আছিল? এইটো জ্ঞান বুদ্ধিত ৰাখিব লাগে। এনেকুৱা নহয় যে এইটো জ্ঞান বুদ্ধিত ৰাখি মই অন্য কাম নকৰোঁ, কিমান খেয়াল থাকে। চিঠি লিখা, পঢ়া, ঘৰৰ খেয়াল ৰখা, তথাপিও পিতাক স্মৰণ কৰি থাকোঁ। বাবাক স্মৰণ নকৰিলে বিকৰ্ম কেনেকৈ বিনাশ হ’ব।\nএতিয়া তোমালোক সন্তানসকলে জ্ঞান পাইছা, তোমালোক আধাকল্পৰ কাৰণে পূজ্য হৈ আছা। আধাকল্প হৈছে পূজাৰী তমোপ্ৰধান আকৌ আধাকল্প পূজ্য সতোপ্ৰধান হয়। আত্মাই পৰমপিতা পৰমাত্মাৰ সৈতে যোগসূত্ৰ গঢ়িলে পাৰস (পৰশমণি, পবিত্ৰ) হয়। স্মৰণ কৰি কৰি লৌহযুগৰ (কলিযুগৰ) পৰা সোণালীযুগলৈ (সত্যযুগলৈ) গুচি যাবাগৈ। পতিত-পাৱন এজনকেই কোৱা হয়। আগলৈ গৈ তোমালোকৰ প্ৰভাৱ বিস্তাৰ হ’ব। এয়াতো সকলো ধৰ্মৰ কাৰণে। তোমালোকে কোৱাও যে পিতাই কয় - পতিত-পাৱন ময়েই হওঁ। মোক স্মৰণ কৰা তেতিয়া তোমালোক পাৱন হৈ যাবা। বাকী সকলোৱে হিচাপ-নিকাচ নিষ্পত্তি কৰি যাব। ক’ৰবাত বিবুদ্ধিত পৰিলে তেতিয়া সুধিব পাৰা। সত্যযুগত হয়েই কমসংখ্যক। এতিয়াতো অনেক ধৰ্ম আছে। নিশ্চয় হিচাপ-নিকাচ নিষ্পত্তি কৰি আকৌ এনেকুৱা হ’ব, যেনেকুৱা আছিল। বিস্তাৰত কিয় যাব লাগে। এইটো জানে যে প্ৰত্যেকে আহি নিজৰ নিজৰ ভূমিকা পালন কৰিবহি। এতিয়া সকলোৱে উভতি যাব লাগে কিয়নো এই সকলোবোৰ সত্যযুগত নাছিলেই। পিতা আহেই এক ধৰ্মৰ প্ৰতিষ্ঠা, অনেক ধৰ্মৰ বিনাশৰ কৰাবলৈ। এতিয়া নতুন সৃষ্টিৰ স্থাপনা হৈ আছে। আকৌ সত্যযুগ নিশ্চয় আহিব, চক্ৰ নিশ্চয় ঘূৰিব। অত্যাধিক খেয়াল চলাব নালাগে, মূল কথা আমি সতোপ্ৰধান হ’লে উচ্চ পদ পাম। কুমাৰীসকলেতো ইয়াত লাগি যাব লাগে, কুমাৰীৰ উপাৰ্জন মা-পিতাই নাখায়। কিন্তু আজিকালি ভোকাতুৰ হৈ গৈছে সেয়েহে কুমাৰীসকলেও উপাৰ্জন কৰিবলগীয়া হয়। তোমালোকে বুজি পোৱা যে এতিয়া পবিত্ৰ হৈ পবিত্ৰ সৃষ্টিৰ মালিক হ’ব লাগে। আমি ৰাজযোগী হওঁ, পিতাৰ পৰা উত্তৰাধিকাৰ নিশ্চয় ল’ব লাগে।\nএতিয়া তোমালোক পাণ্ডৱ সেনাৰ হৈছা। নিজৰ সেৱা কৰিও এইটো খেয়াল ৰাখিব লাগে, আমি গৈ সকলোকে ৰাস্তা দেখুৱাওঁ। যিমান কৰিবা সিমান উচ্চ পদ পাবা। বাবাক সুধিব পাৰা - এইটো অৱস্থাত মৰি গ’লে তেতিয়া মই কি পদ পাম? বাবাই তৎক্ষণাৎ কৈ দিব। সেৱা নকৰা সেইকাৰণে সাধাৰণ ঘৰত গৈ জন্ম ল’বা আকৌ আহি জ্ঞান ল’বা সেইটোতো কঠিন হ’ব কাৰণ শিশুৱে ইমান জ্ঞানতো ল’ব নোৱাৰিব। ধৰি লোৱা বাকী 2-3 বছৰ থাকিলেও কি পঢ়িব পাৰিবা? বাবাই কৈ দিব তুমি গৈ ক্ষত্ৰিয় কুলত জন্ম ল’বা। শেষৰ ফালে হয়তো দ্বৈত মুকুট পাবা। স্বৰ্গৰ পূৰা সুখ পাব নোৱাৰা। যিসকলে পূৰা সেৱা কৰিব, পঢ়িব তেওঁলোকেই পূৰা সুখ পাব। পুৰুষাৰ্থৰ ক্ৰম অনুসৰি। এইটোৱে চিন্তা থাকিব লাগে - এতিয়া যদি নহওঁ তেন্তে কল্প কল্পলৈ হ’ব নোৱাৰিম। প্ৰত্যেকে নিজক জানিব পাৰে, মই কিমান নম্বৰ লৈ উত্তীৰ্ণ হ’ম। সকলো গম পাই যায় তেতিয়া কোৱা হ’ব হ’বলগীয়া আছিল। অন্তৰত দুখ হ’ব নহয় জানো। বহি বহি মোৰ কি হৈ গ’ল! বহি থাকোতে মনুষ্য মৰিও যায় সেইকাৰণে পিতাই কয় - এলাহ নকৰিবা। পুৰুষাৰ্থ কৰি পতিতৰ পৰা পাৱন হৈ থাকা, ৰাস্তা দেখুৱাই থাকা। যি মিত্ৰ-সম্বন্ধীয় আদি আছে, তেওঁলোকৰ প্ৰতি দয়াশীল হ’ব লাগে। দেখা যায় এওঁ বিকাৰ অবিহনে, লেতেৰা বস্তু নোখোৱাকৈ থাকিব নোৱাৰে, তথাপিও বুজাই থকা উচিত। যদি নামানে তেন্তে বুজিবা আমাৰ কুলৰ নহয়। চেষ্টা কৰি মাৰ ঘৰৰ, শহুৰৰ ঘৰৰ কল্যাণ কৰিব লাগে। এনেকুৱাও চলন হ'ব নালাগে যাতে কোনোবাই কয় এওঁতো আমাৰ সৈতে কথাই নাপাতে, মুখ ঘূৰাই দিলে। নহয়, সকলোৰে লগত মিলি থাকিব লাগে। আমি তেওঁলোকৰো কল্যাণ কৰিব লাগে। বহুত দয়াশীল হ'ব লাগে। আমি সুখৰ ফালে যাওঁ গতিকে অন্যকো ৰাস্তা দেখুৱাব লাগে। তোমালোক অন্ধৰ লাখুটি হোৱা নহয় জানো। গায়ন কৰে - অন্ধৰ লাখুটি তোমালোক। চকুতো সকলোৰে আছে তথাপি আহ্বান কৰে কিয়নো জ্ঞানৰ তৃতীয় নেত্র নাই। শান্তি-সুখৰ ৰাস্তা দেখুৱাওঁতা একমাত্ৰ পিতাহে হয়। এয়া তোমালোক সন্তানসকলৰ বুদ্ধিত এতিয়া আছে। আগতে বুজিছিলা জানো। ভক্তি মাৰ্গত কিমান মন্ত্ৰ জপে। ৰাম ৰাম বুলি কৈ মাছক খুৱায়, পৰুৱাক খুৱায়। এতিয়া জ্ঞান মাৰ্গততো একোৱে কৰাৰ প্ৰয়োজন নাই। পক্ষীতো অনেক মৰি যায়। এচাটি ধুমুহা আহিলেই কিমান মৰি যায়। প্ৰাকৃতিক দুৰ্যোগো (নেচাৰেল কেলেমেটিজ) এতিয়া বহুত জোৰেৰে আহিব। এই আখৰা (ৰিহাৰচেল) চলি থাকিব। এই সকলোবোৰ বিনাশতো হ'বই। ভিতৰি বুজা যায় এতিয়া আমি স্বৰ্গলৈ যাম। তাত আমাৰ অতি সুন্দৰ মহল (অট্টালিকা) সাজিম। যেনেকৈ কল্প পূৰ্বে সাজিছিলোঁ। সাজিবও সেয়াই যি কল্প পূৰ্বে সাজিছিল। সেই সময়ত সেই বুদ্ধি উদয় হৈ যাব। তাৰ খেয়াল এতিয়া কিয় কৰিব লাগে, তাতকৈতো পিতাৰ স্মৃতিত থাকা। স্মৃতিৰ যাত্ৰাক পাহৰি নাযাবা। মহলতো তৈয়াৰ হ’বই কল্প পূৰ্বৰ দৰে। কিন্তু এতিয়া স্মৃতিৰ যাত্ৰাত থকাৰ দায়িত্বও পালন কৰা আৰু বহুত আনন্দিত হৈ থাকিব লাগে যে আমি পিতা, শিক্ষক, সৎগুৰুক পাইছোঁ। এইটো আনন্দততো শিহৰিত হৈ যাব লাগে। তোমালোকে জানা যে আমি আহিছোঁৱেই অমৰপুৰীৰ মালিক হ'বলৈ। এইটো আনন্দ স্থায়ী হৈ থকা উচিত। ইয়াত থাকিলে তেতিয়া তাত 21 জন্ম স্থায়ী হৈ যাব। বহুতক স্মৰণ কৰাই থাকিলে নিজৰো স্মৃতি বাঢ়িব। তেতিয়া অভ্যাস হৈ যাব। এইটো জানা যে এই অপবিত্ৰ সৃষ্টিত জুই লাগিব। তোমালোক ব্ৰাহ্মণসকলৰেই এইটো খেয়াল আছে – ইমান বিশাল সৃষ্টি নাশ হৈ যাব। সত্যযুগত এয়া একোৱেই গম নাপাবা। এতিয়া অন্ত, তোমালোকে স্মৃতিত থকাৰ কাৰণে পুৰুষাৰ্থ কৰি আছা। ভালবাৰু!\n(1) পতিতৰ পৰা পাৱন হোৱাৰ পুৰুষাৰ্থত এলাহ কৰিব নালাগে। যি মিত্ৰ সম্বন্ধীয় আদি আছে তেওঁলোকৰ প্ৰতি দয়াশীল হৈ বুজাব লাগে, এৰি দিব নালাগে।\n(2) এনেকুৱা চলন হ'ব নালাগে যাতে কোনোৱে কয় যে এওঁতো মুখ ঘূৰাই দিছে। দয়াশীল হৈ সকলোৰে কল্যাণ কৰিব লাগে আৰু সকলো খেয়াল (বিচাৰ) এৰি এজন পিতাৰ স্মৃতিত থাকিব লাগে।\nসামৰি লোৱাৰ শক্তিৰ দ্বাৰা অশুদ্ধকো শুদ্ধ কৰোঁতা বিশ্ব পৰিৱৰ্তক হোৱা\nআনৰ ভুল দেখি নিজে ভুল নকৰিবা। যদিহে কোনোবাই ভুল কৰে তেতিয়া আমি যাতে শুদ্ধ পথত থাকোঁ, তেওঁৰ সংগৰ প্রভাৱত যাতে নাহোঁ, যিসকল প্ৰভাৱত আহি যায় তেওঁলোক অমনোযোগী হৈ যায়। প্ৰত্যেকে কেৱল এইটোৱে দায়িত্ব লোৱা যে মই শুদ্ধ পথতেই থাকিম, যদি অন্যই ভুল কৰে তেন্তে সেই সময়ত সামৰি লোৱাৰ শক্তি ব্যৱহাৰ কৰা। কাৰোবাৰ ভুলক ‘নোট’ কৰাৰ (আঙুলিয়াই দিয়াৰ) সলনি তেওঁক সহযোগৰ ‘নোট’ দিয়া অৰ্থাৎ সহযোগেৰে ভৰপূৰ কৰি দিয়া তেতিয়া বিশ্ব পৰিৱৰ্তনৰ কাৰ্য সহজেই হৈ যাব।\nনিৰন্তৰ যোগী হ'বলৈ হ’লে ‘মই’ আৰু ‘মোৰ বোধ’ক বেহদলৈ (অসীমলৈ) পৰিৱৰ্তন কৰা।


পোহৰ প্ৰতিফলন আৰু প্ৰতিসৰণ | বিজ্ঞান ৷ দশম শ্ৰেণী | Science | Assamese |\nপোহৰ- প্ৰতিফলন আৰু প্ৰতিসৰণ\nJune 25, 2020 July 30, 2020 AdminNCERT Solutions- অসমীয়া মাধ্যম, বিজ্ঞান- দশম শ্ৰেণীclass 10, class x, ncert, science, solution, অসমীয়া মাধ্যম, দশম শ্ৰেণী, পোহৰ- প্ৰতিফলন আৰু প্ৰতিসৰণ, বিজ্ঞান\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ দশম শ্ৰেণীৰ, অধ্যায়-১০ পোহৰ- প্ৰতিফলন আৰু প্ৰতিসৰণ(Light -Reflection and Reflection) পাঠটিত থকা প্ৰশ্নৰ উত্তৰ সমূহ ইয়াত পাব ৷\nপ্ৰশ্নাৱলী, Page No- 168\n1. অৱতল দাপাণোৰ মুখ্য ফ’কাছৰ সংজ্ঞা দিয়া।\nউত্তৰ– মুখ্য অক্ষৰ সমান্তৰালকৈ কেবাডালো ৰশ্মি অৱতল দাপোণ এখনত আপতিত হ’লে প্ৰতিফলিত ৰশ্মিবোৰ মুখ্য অক্ষৰ এটা বিন্দুত লগ লাগে বা কটাকটি কৰে ৷ এই বিন্দুটোকে অৱতল দাপাণোৰ মুখ্য ফ’কাছ বোলে ৷\n2. গোলাকাৰ দাপোণ এখনৰ ভাঁজ ব্যাসার্ধ 20 ছেমি। ইয়াৰ ফ‘কাছ দৈর্ঘ্য কিমান ?\nভাঁজ ব্যাসার্ধ, R = 20 ছেমি\nফ’কাছ দৈর্ঘ্য,f= ?\nএতেকে দাপোণখনৰ ফ’কাছ দৈর্ঘ্য 10 cm\n3. এখন দাপোণৰ নাম কোৱা, যিখনে থিয় আৰু বিবর্ধিত প্রতিবিম্ব গঠন কৰে।\nউত্তৰ- অৱতল দাপোণে থিয় আৰু বিবর্ধিত প্রতিবিম্ব গঠন কৰে।\n4. গাড়ীৰ পিছলৈ চোৱা দাপোণ হিচাপে উত্তল দাপোণ কিয় পছন্দ কৰা হয় ?\nউত্তৰ- উত্তল দাপোণে সদায় সৰুকৈ হলেও থিয় প্ৰতিবিম্ব গঠন কৰে ৷ তদুপৰি এইবিলাক বাহিৰলৈ বেঁকা হোৱা বাবে উত্তল দাপোণৰ দৃষ্টি ক্ষেত্ৰ বহল ৷ সেইবাবে গাড়ীৰ পিছলৈ চোৱা দাপোণ হিচাপে উত্তল দাপোণ কিয় পছন্দ কৰা হয় ৷\nপ্ৰশ্নাৱলী, Page No- 171\n1. 32 cm ভাঁজ ব্যাসার্ধৰ উত্তল দাপোণ এখনৰ ফ‘কাছ দৈর্ঘ্য নির্ণয় কৰা।\nভাঁজ ব্যাসার্ধ, R = 32cm\nএতেকে উত্তলদাপোণখনৰ ফ’কাছ দৈর্ঘ্য = 16 cm\n2. অৱতল দাপোণ এখনে ইয়াৰ সন্মুখত 10 cm দূৰত্বত ৰখা বস্তু এটাৰ তিনিগুণে বিবর্ধিত সৎ প্রতিবিম্ব গঠন কৰে। প্রতিবিম্বটোৰ অৱস্থান কি?\nলক্ষ্য বস্তুৰ দূৰত্ব, u = -10 cm\nবিবৰ্ধন, m = -3 [সৎ প্ৰতিবিম্ব বাবে ‘-‘ চিহ্ন]\nএতেকে, প্রতিবিম্বটো দাপোণখনৰ সন্মুখত 30 cm দুৰত্বত গঠন হ’ব ৷\nপোহৰ প্ৰতিফলন আৰু প্ৰতিসৰণ – প্ৰশ্নাৱলী, Page No- 176\n1. পোহৰৰ ৰশ্মি এডাল বায়ুৰ পৰা হেলনীয়াকৈ পানীত প্রৱেশ কৰিছে। পোহৰৰ ৰশ্মিডাল\nউলম্বৰ কাষলৈ নে উলম্বৰ পৰা আঁতৰলৈ বেঁকা হ’ব? কিয় ?\nউত্তৰ – পোহৰৰ ৰশ্মি এডাল বায়ুৰ পৰা হেলনীয়াকৈ পানীত প্রৱেশ কৰিলে উলম্বৰ কাষলৈ বেঁকা হ’ব ৷\nএটা আলোকীভাৱে ঘনতৰ মাধ্যমত আন এটা আলোকীভাৱে লঘুতৰ মাধ্যমৰ তুলনাত পোহৰৰ দ্ৰুতি কম ৷ গতিকে লঘুতৰ মাধ্যমৰ পৰা ঘনতৰ মাধ্যমলৈ যোৱা পোহৰ ৰশ্মিৰ দ্ৰুতি হ্ৰাস হয় আৰু উলম্বৰ দিশলৈ বেঁকা হয় ৷ সেয়েহে এইক্ষেত্ৰত পোহৰৰ ৰশ্মিডাল উলম্বৰ কাষলৈ বেঁকা হ’ব ৷\n2. পোহৰ বায়ুৰ পৰা 1.5 প্রতিসৰণাংকৰ কাঁচৰ মাধ্যমলৈ প্ৰৱেশ কৰিছে। কাঁচত পোহৰৰ দ্রুতি কিমান\nহ‘ব? শূন্যত পাহোৰৰ দ্রুতি3x 108 m প্রতি ছেকেণ্ড।\nপ্রতিসৰণাংক, nm = 1.5\nশূন্যত পাহোৰৰ দ্রুতি, c =3x 108 m/s\nকাঁচত পোহৰৰ দ্রুতি, v = ?\nএতেকে, কাঁচত পোহৰৰ দ্রুতি2 x 108 m/s |\n3. তালিকা 10.3 ৰ পৰা সর্বোচ্চ আলোকী ঘনত্বৰ মাধ্যমটো নির্ণয় কৰা। আটাইতকৈ কম\nআলোকী ঘনত্বৰ মাধ্যমটোও নির্ণয় কৰা।\nউত্তৰ – সর্বোচ্চআলোকী ঘনত্বৰ মাধ্যমটো – হীৰা ৷\nআটাইতকৈ কমআলোকী ঘনত্বৰ মাধ্যমটো – বায়ু ৷\n4. তোমাক কেৰাচিন, টাৰপেটাইন আৰু পানী দিয়া হৈছে। এই মাধ্যম কেইটাৰ কোনটোত\nপোহৰৰ দ্ৰুতি সর্বোচ্চ? তালিকা-10.3 ত দিয়া তথ্য ব্যৱহাৰ কৰা।\nউত্তৰ – কেৰাচিনৰ প্রতিসৰণাংক – 1.44\nটাৰপেটাইন প্রতিসৰণাংক – 1.47\nপানী প্রতিসৰণাংক – 1.33\nপানীৰ প্ৰতিসৰণাংক আন দুটা মাধ্যমতকৈ কম ৷ই কেৰাচিনৰ আৰু টাৰপেটাইনতকৈ লঘু ৷ সেয়েহে পানীত পোহৰৰ দ্ৰুতি সর্বোচ্চ হ’ব ৷\n5. হীৰাৰ প্রতিসৰণাংক 2.42। এই উক্তিটোৰ অর্থ কি?\nউত্তৰ – হীৰাৰ প্রতিসৰণাংক 2.42 ৷এই উক্তিটোৰ অৰ্থ এয়ে যে বায়ুত পোহৰৰ দ্ৰুতি আৰু হীৰাত পোহৰৰ দ্ৰুতিৰ অনুপাত 2.42 |\nপ্ৰশ্নাৱলী, Page No- 184\n1. লেন্ছ এখনৰ 1 ডায়’প্টাৰ ক্ষমতাৰ সংজ্ঞা দিয়া।\nউত্তৰ – 1 মিটাৰ ফ’কাছ দৈৰ্ঘৰ লেন্ছ এখনৰ ক্ষমতা 1 ডায়’প্টাৰ ৷\n2. উত্তল লেন্ছ এখনে বেজী এটাৰ সৎ আৰু ওলোটা প্রতিবিম্ব তাৰ পৰা 50 ছেমি দূৰত্বত\nগঠন কৰে। যদি প্রতিবিম্বৰ আকাৰ লক্ষ্যবস্তুৰ আকাৰৰ সমান হয়, তেন্তে লক্ষ্যবস্তুটো উত্তল\nলেন্‌ছৰ সন্মুখত ক’ত ৰখা হৈছিল? নির্ণয় কৰা।\nপ্ৰতিবিম্বৰ দূৰত্ব, v = 50 cm\nলক্ষ্যবস্তুৰ দূৰত্ব, u = ?\nপ্রতিবিম্বৰ আকাৰ(h`) = লক্ষ্যবস্তুৰ আকাৰ(h)\nএতেকে, লক্ষ্যবস্তুটো উত্তল লেন্‌ছৰ সন্মুখত 50 cmদূৰত্বত ৰখা হৈছিল ৷\n3.2m ফ’কাছ দৈর্ঘ্যৰ অৱতল লেনছ এখনৰ ক্ষমতা নির্ণয় কৰা।\nফ’কাছ দৈর্ঘ্যৰ,f= 2m\nলেন্ছৰ ক্ষমতা, P = ?\nএতেকে লেন্ছখনৰ ক্ষমতা = 0.5 D\nপোহৰ প্ৰতিফলন আৰু প্ৰতিসৰণ – অনুশীলনী\n7. 50 ছেমি ফ’কাছ দৈৰ্ঘ্যৰ অবতল দাপোণ এখন ব্যৱহাৰ কৰি আমি লক্ষ্যবস্তু এটাৰ থিয় প্রতিবিম্ব পাব বিচাৰিছো ।দাপোণৰ পৰা লক্ষ্যবস্তুৰ দূৰত্বৰ পৰিসৰ কিমান হোৱা উচিত? প্রতিবিম্বৰ প্রকৃতি কি হ‘ব? প্রতিবিম্বটো লক্ষ্যবস্তুতকৈ ডাঙৰ নে সৰু? এই ক্ষেত্ৰত প্রতিবিম্বৰ গঠন দেখুৱাবৰ বাবে এটা ৰশ্মিচিত্র আঁকা।\nফ’কাছ দৈৰ্ঘ্যৰ,f= 15 cm\nঅৱতল দাপোণৰ ক্ষেত্ৰত থিয় প্রতিবিম্ব এটা পাবলৈ লক্ষ্যবস্তু এটা মেৰু আৰু ফ’কাছৰ মাজত ৰাখিব লাগিব৷\nদাপোণৰ পৰা লক্ষ্যবস্তুৰ দূৰত্বৰ পৰিসৰ হ’ব – 15cmত কৈ কম ৷\nপ্রতিবিম্বৰ প্রকৃতি অসৎ আৰু থিয় হ’ব ৷\nপ্রতিবিম্বটো লক্ষ্যবস্তুতকৈ ডাঙৰ হ’ব ৷\nপ্রতিবিম্বৰ গঠন দেখুৱাবৰ বাবে ৰশ্মিচিত্র –\n৪. তলত দিয়া পৰিস্থিতি সমূহত ব্যৱহাৰ কৰা দাপোণৰ প্ৰকাৰ লিখা\n(a) গাড়ীৰ হেডলাইট\nউত্তৰ – অৱতল দাপোণ ৷\n(b) গাড়ীৰ পিছলৈ চোৱা দাপোণ\nউত্তৰ – উত্তল দাপোণ ৷\n9. উত্তল লেন্ছ এখনৰ অর্ধাংশ কলা কাগজেৰে ঢাকি দিয়া হ‘ল। এই লেন্ছখনে বস্তু এটাৰ সম্পূর্ণ প্রতিবিম্ব\nগঠন কৰিবনে? তোমাৰ উত্তৰ পৰীক্ষাৰ যোগেদি প্রতিপন্ন কৰা। তোমাৰ পর্যবেক্ষণসমূহ ব্যাখ্যা কৰা।\nউত্তৰ – উত্তল লেন্ছ এখনৰ অর্ধাংশ কলা কাগজেৰে ঢাকি দিলে লেন্ছখনে বস্তু এটাৰ সম্পূর্ণ প্রতিবিম্ব গঠন কৰিব ৷\nধৰাহ’ল, লেন্ছ এখনৰ ওপৰৰ অংশ কলা কাগজেৰে ঢাকি দিয়া হৈছে ৷\nচিত্ৰত দেখিওৱাৰ দৰে লক্ষ্যবস্তুৰ পৰা অহা পোহৰৰ ৰশ্মি লেন্ছখনৰ তলৰ অংশয়েদি প্ৰতিসৰিত হ’ব ৷ এনেদৰে প্ৰতিসৰণ ঘটা ৰশ্মিবোৰ লেন্ছখনৰ আনটো ফালে কটাকটি হৈ প্ৰতিবিম্ব গঠন কৰিব ৷\n10.5cm দৈর্ঘ্যৰ বস্তু এটা 10 cm ফ’কাচ দৈৰ্ঘ্যৰ অভিসাৰী লেন্‌ছ এখনৰ পৰা 25 cm দূৰত্বত ৰখা হ’ল। ইয়াৰ ৰশ্মিচিত্র আঁকা আৰু গঠিত প্রতিবিম্বৰ অৱস্থান, আকাৰ আৰু প্রকৃতি নির্ণয় কৰা।\nলক্ষ্যবস্তুৰ দূৰত্ব, u = -25 cm\nফ’কাছ দৈর্ঘ্যৰ,f= 10 cm\nলক্ষ্যবস্তুৰ আকাৰ(h) =5cm\nলেন্‌ছৰ সূত্ৰৰ পৰা আমি পাঁও,\nপ্ৰতিবিম্বটো লেন্চৰ আনটো ফালে লেন্ছ পৰা 16.7 cm দূৰত্বত গঠন হ’ব ৷\nপ্ৰতিবিম্বৰ আকাৰ সংকুচিত হ’ব ৷\nপ্ৰতিবিম্বৰ প্ৰকৃতি সৎ আৰু ওলোটা হ’ব ৷\nll. 15 cm ফ’কাছ দৈর্ঘ্যৰ অৱতল লেন্‌ছ এখনে তাৰ পৰা 10 cm দূৰত্বত প্রতিবিম্ব এটা গঠন কৰে। লক্ষ্যবস্তুটো লেন্‌ছৰ পৰা কিমান দূৰত্বত আছে? ৰশ্মিচিত্র আঁকা।\nপ্ৰতিবিম্বৰ দূৰত্ব, v = – 10 cm\nফ’কাছ দৈর্ঘ্যৰ,f= – 15 cm\nএতেকে, লক্ষ্যবস্তুটো লেন্‌ছৰ সন্মুখত লেন্‌ছৰ পৰা 30 cm দূৰত্বত গঠন হ’ব ৷\n12. 15 cm ফ‘কাছ দৈর্ঘ্যৰ উত্তল দাপোণ এখনৰ পৰা 10 cm দূৰত্ব বস্তু এটা ৰখা হ’ল। প্রতিবিম্বৰ অৱস্থান আৰু প্রকৃতি নির্ণয় কৰা।\nলক্ষ্যবস্তুৰ দূৰত্ব, u = -10 cm\nফ’কাছ দৈর্ঘ্যৰ,f= 15 cm\nদাপোণৰ সূত্ৰৰ পৰা আমি পাঁও,\nআৰু দাপোণৰ বিবৰ্ধন,\nএতেকে, প্ৰতিবিম্বটো দাপোণৰ পিছফালে দাপোণৰ পৰা 6cm দূৰত্বত গঠন হ’ব ৷\nযিহেতু বিবৰ্ধনৰ মান +0.6, প্ৰতিবিম্বৰ প্ৰকৃতি অসৎ আৰু থিয় হ’ব ৷\n13. সমতল দাপোণে +1 বিবর্ধন দিয়ে। ইয়াৰ অর্থ কি?\nউত্তৰ – সমতল দাপোণে +1 বিবর্ধন দিয়ে। ইয়াৰ অর্থ হ’ল –\n(i) লক্ষ্যবস্তু আৰু প্ৰতিবিম্বৰ আকাৰ সমান ৷\n(ii) সমতল দাপোণৰ প্ৰতিবিম্বৰ প্ৰকৃতি অসৎ আৰু থিয় ৷\n(iii) সমতল দাপোণৰ পৰা লক্ষ্যবস্তু আৰু প্ৰতিবিম্বৰ দূৰত্ব সমান ৷\n14. 30 cm ভাঁজ ব্যাসার্ধৰ উত্তল দাপোণ এখনৰ সন্মুখত 20 cm দূৰত্বত5ছেমি দৈৰ্ঘ্যৰ বস্তু এটা ৰখা হ’ল। প্রতিবিম্বৰ অৱস্থান, ইয়াৰ প্ৰকৃতি আৰু আকাৰ নির্ণয় কৰা।\nভাঁজ ব্যাসার্ধৰ , R = 30 cm\nফ’কাছ দৈর্ঘ্যৰ,f= R/2 =30/2\nলক্ষ্যবস্তুৰ দূৰত্ব, u = – 20cm\nএতেকে, প্ৰতিবিম্বটো দাপোণৰ পিছফালে দাপোণৰ পৰা 8.6cm দূৰত্বত গঠন হ’ব ৷\nপ্ৰতিবিম্বৰ আকাৰ 2.14cm অৰ্থাৎ সংকুচিত হ’ব৷\nযিহেতু বিবৰ্ধনৰ মান +0.428 ,প্ৰতিবিম্বৰ প্ৰকৃতি অসৎ আৰু থিয় হ’ব ৷\n15. 18 cm ফ’কাছ দৈৰ্ঘ্যৰ অৱতল দাপোণ এখনৰ সন্মুখত 27 cm দূৰত্বত7cm আকাৰৰ বস্তু এটা ৰখা হৈছে। দাপোণখনৰ পৰা কিমান দূৰত্বত পর্দা এখন ৰাখিলে তাত স্পষ্টকৈ গঠন হোৱা কৰা প্রতিবিম্ব এটা পোৱা যাব? প্রতিবিম্বৰ আকাৰ আৰু প্রকৃতি নির্ণয় কৰা।\nউত্তৰ – – দিয়া আছে,\nলক্ষ্যবস্তুৰ দূৰত্ব, u = -27cm\nফ’কাছ দৈর্ঘ্যৰ,f= -18cm\nলক্ষ্যবস্তুৰ আকাৰ(h) = 7cm\nএতেকে, প্ৰতিবিম্বটো লক্ষ্যবস্তুৰ ফালে দাপোণৰ পৰা 54 cm দূৰত্বত গঠন হ’ব ৷\nপ্ৰতিবিম্বৰ আকাৰ 14cm অৰ্থাৎ বিবৰ্ধিত হ’ব৷\nযিহেতু বিবৰ্ধনৰ মান -2 ,প্ৰতিবিম্বৰ প্ৰকৃতি সৎ আৰু ওলোটা হ’ব ৷\n16. -2.0 D ক্ষমতাৰ লেছ এখনৰ ফ’কাছ দৈর্ঘ্য কিমান? লেছখনৰ প্রকৃতি কেনেকুৱা?\nলেন্ছৰ ক্ষমতা, P =-2.0 D\nফ’কাছ দৈর্ঘ্যৰ,f= ?\nএতেকে লেন্ছখনৰ ফ’কাছ দৈর্ঘ্যৰ = -0.5 m আৰু\nলেন্ছখন অৱতল লেন্ছ৷\n17. ডাক্তৰে এজনে বিধান দিয়া সংশোধনীমূলক লেন্‌ছৰ ক্ষমতা +1.5D। লেন্‌ছখনৰ ফ‘কাছ দৈর্ঘ্য নির্ণয় কৰা। এই লেন্‌ছখন অভিসাৰী নে অপসাৰী?\nলেন্ছৰ ক্ষমতা, P = +1.5D\nএতেকে লেন্ছখনৰ ফ’কাছ দৈর্ঘ্যৰ = +0.67 m আৰু\nলেন্ছখন অভিসাৰী লেন্ছ৷\nPrevious Previous post: Weekly Current Affairs, June 16 – June 22\nNext Next post: The Maurya Empire\n14 Replies to “পোহৰ- প্ৰতিফলন আৰু প্ৰতিসৰণ”


ঘৰতেই সহজে তৈয়াৰ কৰি পান কৰক এই যাদুকৰী পানীয় - অসম newsbazar24\nHome » ঘৰতেই সহজে তৈয়াৰ কৰি পান কৰক এই যাদুকৰী পানীয়\nঘৰতেই সহজে তৈয়াৰ কৰি পান কৰক এই যাদুকৰী পানীয়\nby admin October 4, 2021 4315 views\nদেহত যৌৱন (Anti ageing) ধৰি ৰখাৰ আমাৰ প্ৰচেষ্টাৰ কোনো অন্ত নাই। ডেকা বা তৰুণ দেখাবলৈ আমি অতি মূল্যৱান প্ৰসাধন ক্ৰয় কৰিবলৈও কুণ্ঠাবোধ নকৰোঁ। কিন্তু মনত ৰাখিব কেৱল বাহ্যিক দিশৰ পৰা চেষ্টা কৰিলেই নহয়, আপোনাক প্ৰয়োজন অভ্যন্তৰৰ পৰা নিজক তৰুণ কৰি ৰখা। সেয়েহে এনে কিছুমান বস্তু (Anti Ageing Drink) আপোনাৰ আহাৰত ৰাখক যাতে আপোনাৰ ছালত কুঞ্চন চিহ্ন পৰাত পলম হয়।\nঅমেগা3আৰু ছয়টা ফেটি এচিড, ভিটামিন ই আৰু চি ডায়েটত থকাটো অতি গুৰুত্বপূৰ্ণ। সেউজীয়া পাচলিত থকা এণ্টিঅক্সিডেণ্ট ছালৰ বাবে অত্যাৱশ্যকীয়। লগতে আহাৰত বাদাম আৰু মাছৰ ফেটি এচিড ৰাখিব লাগে।\nছালৰ সৌন্দৰ্যত ভিটামিন চি, ভিটামিন ই আৰু কোলাজেনও অতি প্ৰয়োজনীয়৷ ভিটামিন ই-য়ে আমাৰ ছালক সূৰ্যৰ অতিবেঙুনীয়া ৰশ্মিৰ পৰা সুৰক্ষিত কৰে৷ এণ্টি অক্সিডেণ্টে (Anti oxidant) শালমন পৰা মুক্তি দিয়ে। এই সকলো পুষ্টিৰে ভৰা বস্তুবোৰ এঠাইত লওক আৰু যাদুকৰী পানীয় প্ৰস্তুত কৰক৷ ই সহজ আৰু সোৱাদযুক্তই নহয় সুস্বাস্থ্য ৰক্ষাও কৰিব৷ ।\nএই পানীয় তৈয়াৰ কৰিবলৈ প্ৰথমে কল আৰু আনাৰস কাটি লওক। তাৰ পিছত কটা ফলবোৰ এটা বাতিত মিক্স কৰক আৰু ইয়াৰ সৈতে সোৱাদ অনুযায়ী ফ্লেক্সচিড, কটা আদা, বগা তেল, ইলাচী গুৰি আৰু হালধি মিহলি কৰক। সকলোখিনি হেণ্ড ব্লেণ্ডাৰত মিহিকৈ গুৰি কৰক। যদি আপুনি বিচাৰে, আপুনি মৌ যোগ কৰিব পাৰে।\nএই পানীয়ৰ উপাদানবোৰৰ ভিতৰত থকা গাখীৰত আছে উপকাৰী চৰ্বি আৰু ভিটামিন ৷ ফ্লেক্সচিডত অমেগা ফেটি এচিড থাকে ৷ আদা আৰু হালধি এণ্টি এজিং বা বয়স প্ৰতিৰোধকাৰী উপাদানেৰে সমৃদ্ধ ৷ ই ছালৰ স্থিতিস্থাপকতা বজাই ৰাখে৷।\nএফালে পুষ্টিকৰ, আনফালে শৰীৰৰ আৰ্দ্ৰতা ৰক্ষাৰ বাবে মাজে মাজে এই পানীয় খাওক ৷ সুস্থতাৰ লগতে বয়সৰ দ্বাৰা ছাল প্ৰভাৱিত নহ’ব৷\nআহিন মাহৰ শুক্লা পক্ষত নৱৰাত্ৰিত ব্ৰত ৰাখিলে দেৱী দুৰ্গাই ভক্তৰ সকলো মনোকামনা পূৰণ কৰাৰ লগতে অপায়-অমংগল দূৰ কৰে বুলিও লোকবিশ্বাস আছে\nগ্লেন মেক্সৱেলে তেওঁৰ তালিকাত স্থান দিছে স্পিনাৰ ৰছিদ খান, বেটছমেন আন্দ্ৰে ৰাছেল, অলৰাউণ্ডাৰ বেন ষ্ট’কছ\nভেষজ পানীয় অসম ডুঅ’ৰ দ্বাৰা নিৰ্মিত কোভিড-19ৰ বিপৰীতে...\nটইলেটত বহি ম’বাইল ব্যৱহাৰ কৰে নেকি? হ’ব পাৰে...\nকলকাতাত অনুষ্ঠিত ‘8/12’ (বিনয় বাদল দিনেশ চাগা)ৰ ট্ৰেইলাৰ\nছাগলী প্ৰতিপালন ব্যৱসায় প্ৰতি মাহে ২ লাখ টকালৈকে...\nদাদাই মাছ আৰু মাংস খাইআছে নেকি? সাৱধান! অতিৰিক্ত...\nপেটৰ বিকাৰ যকৃতৰ এক জটিল ৰোগ নহয় নেকি?...\nআহিন মাহৰ শুক্লা পক্ষত নৱৰাত্ৰিত ব্ৰত ৰাখিলে দেৱী...\nপ্ৰকৃত আৰু নকল পনীৰ চিনাক্ত কৰাৰ উপায়–\nপইতাচোৰাৰ সংক্ৰমণ স্বাস্থ্যৰ লগতে ভয়, বিৰক্তি, ঘৃণাৰ লগতে...\nয’ত আপুনি ২০ মিনিটৰ ভিতৰত ১০ কিলোগ্ৰাম ওজনৰ...\nপুৰবী দুগ্ধজাত সামগ্ৰীৰ খুচুৰা মূল্য প্ৰতি লিটাৰত2টকা বৃদ্ধি কৰে\nড্ৰাগছ জব্দ কৰা হৈছে ; ২ সৰুপথাৰত অনুষ্ঠিত\nকৃষকসকলৰ বাবে সাপ্তাহিক সজাগতা অভিযান বিশ্বনাথত আৰম্ভ হয়\nডাইনী সন্দেহত বৃদ্ধ দম্পতীক হত্যা, অভিযুক্তক গ্ৰেপ্তাৰ\n১৩০০ৰো অধিক বাহনত তালাচীৰে ২৩০ৰো অধিক গোচৰ ৰুজু কৰি স্কুল বাছসহ ৯০খন বাহন জব্দ\nপশ্চিম বংগ (3)


কাটাৰৰ ৰাষ্ট্ৰীয় দিবসত অসম সমাজৰ ভূমিকা\nযোৱা সপ্তাহৰ কথা মোৰ চেম্বাৰলৈ এজন আদবয়সীয়া ইৰাণী ভদ্ৰলোক আহিল নিজৰ অসুখৰনিদান বিচাৰি৷ নিজৰ ভিজিটিং কাৰ্ডখন মোলৈ আগবঢ়াই মোৰ সৈতে হেণ্ডশ্বেক কৰিলে৷ তাৰ পিছতসগৌৰবে আত্মপৰিচয় ডাঙি ধৰি কলে – যোৱা ৩০বছৰৰ পৰা মই কাটাৰৰ বাসিন্দা৷ চৰকাৰী চাপ্লাইআৰু ৰিয়েল ষ্টেটৰ বিজনেছ কৰোঁ ৷ মই যি ৰেট দিওঁ, চৰকাৰে সেই ৰেটেই মানি লয়৷ কথা প্ৰসংগতজনালে তেওঁৰ চাৰিজনী পৰিবাৰ আৰু চাৰিটি সন্তান৷ ইৰাণী লোকজনে মোৰ সৈতে সলসলিয়াকৈ হিন্দীতে কথা পাতিছিল৷ অৱশ্যে তেওঁ এতিয়ালৈ ভাৰতত ভৰি দিয়াগৈ নাই৷ মাতৃভাষা আৰবী হলেওতেওঁ ইংৰাজীৰ ওপৰিও ফিলিপিনো আৰু টাৰ্কী ভাষাও কব পাৰে৷ ব্যৱসায়ত ব্যুপত্তিলভিবলৈ এনেদৰে ভাষাৰ জ্ঞান নিশ্চয়কৈ সহায়ক সিদ্ধ হয়৷ কাটাৰত নানাবিধ ব্যৱসায়ত সকলোআৰবীভাষী লোকৰে প্ৰতিপত্তি আছে৷ উন্নতিৰ শিখৰত আৰোহন কৰা ভাৰতীয়সকলৰো আৰবী ভাষাত কথোপকথন ঈৰ্ষনীয়৷\nনতুন বছৰৰ ৭,৮ আৰু ৯ জানুৱাৰীত গুজৰাটৰ গান্ধীনগৰত ১৩নং ‘প্ৰবাসী ভাৰতীয়দিবস’ উদযাপন কৰা হব৷ ইয়াৰ পূৰ্বে এই দিবস দিল্লী, মুম্বাই, হায়দৰাবাদ, চেন্নাই, জয়পুৰ আৰুকোচিত পাতি অহা হৈছিল৷ এশ বছৰ আগতে ৯জানুৱাৰীৰ দিনাখন মহাত্মা গান্ধীয়ে দক্ষিণআফ্ৰিকাৰ প্ৰবাসী জীৱন ত্যাগ কৰি ভাৰতত পদাৰ্পণ কৰিছিল৷ এই দিবস পালনৰ উদ্দেশ্য হ’ল- প্ৰবাসীসকলৰ সমস্যাৰ বুজ লোৱা, স্বদেশৰ উন্নয়নত কি দৰে তেওঁলোকে অৰিহনা আগবঢ়াব পাৰে তাৰদিশ নিৰ্ণয় কৰা আৰু সৰ্বোপৰি এই অনুভূতি জগাই তোলা যে প্ৰবাসীসকল দেশমাতৃৰ নাভিৰ নাড়ীৰে (Umbilical cord) দেশৰ লগত সংলগ্নহৈ আছে৷ যোৱা ১৬ডিচেম্বৰ দিনা ভাৰতীয় সাংস্কৃতিককেন্দ্ৰৰ অশোকা হলত এই দিবস পালনৰ অগ্ৰগতিৰ খতিয়ান দিবলৈ আৰু এক সজাগতা জাগ্ৰত কৰিবলৈভাৰতীয় লোকসকলৰ এখনি সভা আহ্বান কৰা হৈছিল৷ ভাৰতীয় সাংস্কৃতিক কেন্দ্ৰৰ প্ৰাক্তন(১৯৯৯-২০০২) সভাপতি হাচান এ০ ছুগলেই তেওঁ বিগত ১০বাৰৰ প্ৰবাসী দিবসত ভাগলোৱাৰ ৰসাল অভিজ্ঞতাৰ বৰ্ণনা শ্ৰোতাসকলৰ আগত দাঙি ধৰে৷ উল্লেখযোগ্যযে শ্ৰীছুগলেই নিজৰ কৃতিত্বৰ বাবে ভাৰত চৰকাৰৰ পৰা শ্ৰেষ্ঠ প্ৰবাসী বঁটাও লাভ কৰিছে৷ বৰ্তমান তেওঁ কাটাৰৰদিল্লী পাব্লিক স্কুলৰ পৰিচালনা সমিতিৰ সভাপতি৷ কাটাৰৰ ভাৰতীয় ৰাজদূত শ্ৰীসঞ্জীৱ অৰোৰাই প্ৰবাসী ভাৰতীয় দিবস সম্পৰ্কে নানান লাগতিয়াল কথা সকলোকে অৱগত কৰায়৷ হিন্দী আৰুইংৰাজীত আলোচনা আগবঢ়োৱা আমাৰ ৰাজদূতে কথা প্ৰসংগত ধেমেলীয়া সুৰত কয়যে তেওঁৰ এতিয়ামালয়ালম ভাষা জ্ঞানৰো যথেষ্ট উন্নতি ঘটিছে৷এই প্ৰসংগতে জনাব খোজোঁযে শেহতীয়া জনগণনামতেকাটাৰৰ মুঠ জনসংখ্যা হ’ল ২-২নিযুত৷ চুবুৰীয়া কুৱেইটৰ জনসংখ্যা হ’ল ৩-৩নিযুত আৰু অতি ক্ষুদ্ৰদেশ বাহৰাইনৰ জনসংখ্যা হ’ল ১-৩নিযুত৷ এই সকলো দেশতেই ভাৰতীয়সকল জনসংখ্যাৰ দিশতশীৰ্ষত অৱস্থান গ্ৰহন কৰিছে৷ কাটাৰত ২০১৩-২০১৪ চনৰ প্ৰকাশিত সমীক্ষামতে মুঠ জনসংখ্যাৰ ৭৫শতাংশই হ’ল ভাৰতীয়৷আকৌ অপ্ৰকাশিত তথ্যটো হ’ল ভাৰতীয়সকলৰ ভিতৰত কেৰালা ৰাজ্যৰলোকেই হ’ল সৰ্বাধিক প্ৰবাসী ভাৰতীয়৷ কাটাৰত ভাৰতীয়ৰ পিছত স্থান অধিকাৰ কৰিছে ক্ৰমেনেপাল, ফিলিপাইন আৰু ইজিপ্তৰ নাগৰিকে৷\nপূৰ্বৰ দৰে এইবাৰো ১৮ডিচেম্বৰ তাৰিখে গতানুগতিক আনুষ্ঠানিক আডম্বৰৰে কাটাৰ ৰাষ্ট্ৰীয়দিবস সমগ্ৰ দেশজুৰি পালন কৰা হয়৷ ডোহাৰ কৰনীচত মূল কাৰ্যসূচীত নবাগত আমীৰ তামিম বিনহামাড অল থানিয়ে ধ্বজাৰোহন কৰি বিভিন্ন সৈন্য বাহিনী, স্কাউট-গাইড, স্কুলীয়া ছাত্ৰছাত্ৰীৰ পেৰেড লক্ষ্য কৰি অভিবাদন গ্ৰহণ কৰে৷ স্থল, নৌ আৰু বায়ুসেনাৰ নানাৰ কৌশল আৰু সমৰশক্তিৰ সমবেত ৰাইজৰ আগত প্ৰদৰ্শন কৰা হয়৷ চিকিৎসালয়সমূহত ৰোগীৰ মাজত ফলমূল-মিঠাই বিতৰণ কৰা হয়৷ দেশৰ বিভিন্ন ঠাইত নানান খেল ধেমালিৰ প্ৰতিযোগিতা, প্ৰদৰ্শনী, বিনামূলীয়াস্বাস্হ্য শিবিৰ আদিৰ আয়োজন কৰা হয়্৷ সন্ধিয়া কৰনীচ আৰু কাটাৰৰ সমুদ্ৰ তীৰত আকৰ্ষণীয়আতচবাজি প্ৰদৰ্শিত হয়৷\nকাটাৰৰ ৰাষ্ট্ৰীয় দিবস উপলক্ষে বিভিন্ন ষ্টেডিয়াম, ভৱন আদিত আন আন দেশৰো সাস্কৃতিক নৃত্য সংগীত আদিৰ আয়োজন কৰা হয়৷ শ্ৰীলংকা দেশে আমাৰ ভাৰতবৰ্ষৰ সৈতে একেলগে ডোহাৰচ’নেইয়াৰ ৱেষ্ট এণ্ড পাৰ্কত সংগীতানুষ্ঠান প্ৰদৰ্শন কৰাৰ আমন্ত্ৰণ পালে৷ৱেষ্ট এণ্ড পাৰ্কৰ এম্পি থিয়েটাৰৰমঞ্চত প্ৰায়েই ভাৰতীয় শিল্পী সকলৰ সংগীতানুষ্ঠান চলি থাকে৷ ইয়াৰ লাইটিং আৰু চাউণ্ড চিষ্টেম অতিউন্নত মানৰ৷ কুমাৰ চানু, অলকা য়াগনিক আৰু শ্ৰেয়া ঘোষালৰ অনুষ্ঠান এই মঞ্চত মই ইতিমধ্যে উপভোগ কৰিছোঁ৷ কাটাৰৰ অসম সমাজৰ বাবে গৌৰৱৰ বিষয় এইয়ে যে আমাৰ দুজনকৈশিল্পীয়ে অনুষ্ঠান পৰিবেশন কৰি উপস্থিত দৰ্শকৰ মন জয় কৰিবলৈ সক্ষম হ’ল৷ৰাজু উপ্ৰেতিয়ে এটিদেশপ্ৰেমমূলক গীত গালে আৰু ডা০ মধুস্মিতা লহকৰে আগবঢ়ালে এটি মোহনীয় বিহু নৃত্য৷ ভাৰতীয়সাংস্কৃতিক কেন্দ্ৰৰ পৰিচালনা সমিতিৰ সক্ৰিয় সদস্য পলাশ দাসৰ তৎপৰতাত কম সময়তে অসমৰ এইদুই শিল্পীয়ে কাটাৰৰ অসম সমাজৰ গৌৰৱোজ্বল পৰিচয় দাঙি ধৰিবলৈ সক্ষম হোৱাত এই তিনিওজনেইঅসমীয়া ৰাইজৰ অশেষ শলাগৰ পাত্ৰ৷\n২০১৫-পহিলা জানুৱাৰীৰ কাটাৰৰ ডায়েৰী\nমনতে আজি ঠানি ললোঁ দিনটোত যিমান ব্যস্ততা থাকিলেও আজি কাটাৰৰ ডায়েৰী এখিলা পাত হলেও লিখিমেই৷এইখিনিতে এটা কথা কৈ লোৱা ভাল হব বুলি ভাবিছোঁ- পাঠকসকলে আজিৰ লিখাখিনিত হয়তো বিশেষ ৰস বিচাৰি নাপাই পৰীক্ষাত লিখা এক ৰচনাৰ দৰে ভাবি লব পাৰে৷ বিগত বছৰটোৰ দেশখনৰ কি কি কথা লিখিম চমুকৈ পাগুলিয়ালে এনেদৰে হব :\n১- ডোহাত অত্যাধুনিক সা-সুবিধাযুক্ত নতুন এক বিশাল এয়াৰপ’ৰ্টৰ শুভাৰম্ভ\n২- সমুদ্ৰ দ্বীপত বিলাসী ‘বানানা অননন্তৰা’ ৰিচ’ৰ্টৰ উন্মোচন\n৩- এটি ভয়াবহ মটৰ দূৰ্ঘটনাৰ দু:স্মৃতি\n৪- মৰুৰ দেশত বৰষুণে কৰা বানপানী\n৫- জাপানী আৰু আমেৰিকান কাৰৰ শ্ব’ৰুম প্ৰশাসনৰ দ্বাৰা বন্ধ কৰা\n৬- গেছ চিলিণ্ডাৰ বিস্ফোৰণৰ ভয়ংকৰ দূৰ্ঘটনা\n৭ – প্ৰতীক্ষাৰত কাটাৰৰ লেবাৰ আইনৰ সংশোধন\n৮- এজন ফিলিপিনো চিকিউৰিটিৰ কৰ্তব্যনিষ্ঠা\n৯- আদালতৰ বাতৰি\n১০– ইণ্ডিয়ান স্কুলত নাম ভৰ্তিৰ সমস্যা\nযোৱা ২০১৪ৰ এপ্ৰিলৰ ৩০তাৰিখে কাটাৰৰ ৰাজধানী চহৰ ডোহাৰ সমুদ্ৰৰ কাষৰ এক নতুন ঠাইত ‘হামাড ইন্টাৰনেশ্বনেল এয়াৰপ’ৰ্ট’ৰ শুভ উদ্ধোধন কৰা হয়৷ আগৰ এয়াৰপ’ৰ্টৰ তুলনাত নতুন বিশাল আৰু ভব্য এয়াৰপ’ৰ্টটো কমেও দহগুণ ডাঙৰ হব৷ ইয়াৰ নিৰ্মাণত প্ৰায় দহ বছৰ সময় লাগিল৷ কাটাৰ এয়াৰৱেজে বিশ্বৰ প্ৰায় সকলো উল্লেখযোগ্য চহৰলৈ নিজৰ বিমান চলায়৷ ইয়াৰ ওপৰিও আন আন সকলো প্ৰসিদ্ধ এয়াৰলাইনচ ডোহালৈ বা ডোহাহৈ আন ঠাইলৈ বিমানৰ চলাচল হৈ থাকে৷\n২০১২চনৰ মাজ ভাগৰ পৰা থাইলেণ্ডৰ বিখ্যাত অননন্তৰা গোটে কাটাৰৰ কাষৰ পাৰস্য সাগৰৰ এটি অৰ্ধচন্দ্ৰাকাৰ দ্বীপত ৰিচৰ্ট বনোৱাৰ কাম আৰম্ভ কৰে আৰু নিৰ্মাণ কাৰ্য প্ৰায় সম্পূৰ্ণ হোৱাত আজি এক জানুৱাৰীৰ দিনা কাটাৰৰ প্ৰধানমন্ত্ৰী শ্বেইখ আব্দুল্লা বিন নাচেৰ বিন খলিফা অল থানিয়ে অনুষ্ঠানিকভাবে এই “বানানা অননন্তৰা ৰিচৰ্ট”ৰ আৰম্ভণি ঘোষণা কৰে৷ কাটাৰৰ টুৰিজমৰ দিশত ই এক নিশ্চিতভাবে উল্লেখযোগ্য সংযোজন৷ গাল্ফৰ সমূহ দেশৰ বিশেষকৈ চৌডি আৰবৰ সম্ভ্ৰান্ত, ধনবান পৰ্যটকে ইয়াত ভীৰ কৰিবহি বুলি অনুমান কৰা হৈছে৷ ইয়াৰ ওপৰিও ইউৰোপৰো আধ্যৱন্ত পৰ্যটকো আহিব বুলি ভবা হৈছে৷ বছৰটোৰ বাবে অনলাইন বুকিং কিছুদিন আগৰ পৰাই চলি আছিল৷ আজিৰ তাৰিখত ১৪৪টা কোঠালিৰ ৭৫শতাংশৰো অধিকৰ অগ্ৰিম বুকিং হোৱা দেখা গৈছে৷ সকলো ধৰণৰ বিলাসৰ সা-সুবিধাযুক্ত দুজনীয়া কোঠালিৰ প্ৰতি নিশাৰ ভাড়া ১৭৭০ৰিয়ালৰ পৰা ৮৭৭০ৰিয়াল৷ অন্তত: দুদিনৰ বাবে কোঠালি লোৱাটো বাধ্যতামূলক৷ এক কাটাৰী ৰিয়াল ভাৰতীয় ১৭ টকাৰ সমান হলে কোঠালি উপভোগ কৰাৰ মূল্য নিজেই বুজি লওক৷ ডোহাৰ কৰনীচৰ কাষত অৱস্থিত মিউজিয়াম অৱ ইচলামিক আৰ্টচৰ কাষৰ সমুদ্ৰতীৰৰ পৰা মটৰবোটত বানানা আইলেণ্ডলৈ কুৰি মিনিটৰ দূৰত্ব৷কোনোবাই ইচ্ছা কৰিলে হামাড ইন্টাৰনেশ্বনেল এয়াৰপ’ৰ্টৰ পৰা হেলিকপ্তাৰৰ দ্বাৰাও সেউজী গছ-গছনিৰে ভৰা এই মোহনীয় বানানা আইলেণ্ডৰ ৰিচ’ৰ্টলৈ যাব পাৰে৷ ৰিচ’ৰ্টৰ আবাসীসকলে বিনামূলীয়া ব্ৰেকফাষ্টৰ বাহিৰে নিজৰ পচন্দৰ খাদ্য ৱেষ্টাৰ্ণ, এচিয়ান, ইটালিয়ান, আৰেবিয়ান ৰেষ্ট্ৰোৰাৰ পৰা ক্ৰয় কৰি খাব পাৰিব৷নানাধৰণৰ ইনডোৰ আৰু আউটডোৰ খেল-ধেমালি, সমুদ্ৰী ক্ৰীড়া, হেল্থক্লাব,জিম, চিনেমা,থিয়েটাৰ ,বটানিকেল গাৰ্ডেন, নৌকাবিহাৰ,শিশুৰ খেল-ধেমালি আদিৰ সা-সুবিধা ৰিচ’ৰ্টত পাব৷ মুঠতে ধন থাকিলে এই সকলো উপভোগ কৰিব পাৰিব৷ সঁচাই যোগ্যভোগ্য বসুন্ধৰা !\nকেইমাহমানৰ আগতে হামাড ইন্টাৰনেশ্বনেল এয়াৰপ’ৰ্টৰ সমীপত এক ভয়াবহ মটৰ দূৰ্ঘটনা সংঘটিত হয়৷নিচান পাথফাইণ্ডাৰ গাড়ীখন এটি ফিলিপিনো পৰিয়ালে ইমাৰজেঞ্চি পাৰকিঙত ৰখাই তেওঁলোকৰ চৌডি আৰবৰ পৰা ফুৰিবলৈ অহা আলহী দুই নাৰ্চ যুৱতীক এয়াৰপ’ৰ্টৰ ৰূপৰেখা আৰু মানৱসৃষ্ট সৌন্দৰ্য দেখুৱাই গাড়ীত বহিবলৈ লৈছিলহি৷তেনেতে এজন ১৮বছৰীয়া স্থানীয় যুৱকে এখন তীব্ৰবেগী লেণ্ডক্ৰইচাৰ গাড়ীৰে তেওঁলোকক মহটিয়াইলৈ যায় ফলত গাড়ীখন যাত্ৰীসহ বেয়াকৈ অগ্নিদগ্ধ হয়৷ ফিলিপিনো দম্পত্তিহালৰ আৰু এবছৰীয়া সন্তানটিৰ থিতাতে প্ৰাণ যায়৷ দুই ফিলিপিনো নাৰ্চৰ পিছত চিকিৎসালয়ত মৃত্যু ঘটে৷ কাটাৰী যুৱকজনৰ বিশেষ একো জখম নহ’ল৷ অনুসন্ধানত ওলাল গাড়ীৰ ইঞ্চিৰেঞ্চৰ ম্যাদ দুমাহ আগতেই উকলি গৈছে৷ যুৱকৰ কোনো ড্ৰাইভিং লাইচেঞ্চ নাছিল আৰু সেই বিশেষ গাড়ীখনে যোৱা দেড়মাহৰ ভিতৰত ডজনৰো অধিক ট্ৰেফিক আইন উল্লংঘা কৰাৰ জৰিমণা ভৰিবলৈ বাকী ! এই লোমহৰ্ষক বেদনাদায়ক ঘটনাটোৱে কেবল ফিলিপিনো সমাজৰে নহয় আন আন দেশৰ নিবাসীসকলকো বহুদিনলৈ ম্ৰিয়মান কৰি ৰাখিলে৷ফিলিপিনো ৰাজদূতে মৃতদেহকেইটি দেশলৈ পঠোৱাৰ যাবতীয় ব্যৱস্থা কৰি দিয়ে৷ দোষীৰ দণ্ডৰ বাবে ফিলিপিনো চৰকাৰে আইনৰ সহায় লব বুলি ঘোষণা কৰিছে৷\nইয়াৰ ওপৰিও ৪জন বাচৰ বাবে ৰৈ থকা লোকক চৰকাৰী কাঁৰৱা চিটিবাচে বাচষ্টেণ্ডতে নিয়ন্ত্ৰণ হেৰুৱাই চেপি মৃত্যুমুখত পেলায়৷ যোৱা কেইমাহমানৰ পৰা দেশখনত কঠোৰ ট্ৰেফিক আইন থকা সত্বেও সঘনাই অনেক দূৰ্ঘটনা সংঘটিত হোৱাটো এক চিন্তনীয় বিষয় হৈ পৰিছে৷আনকি ফেচবুক আৰু টুইটাৰত কেইজনমান প্ৰবাসীয়ে কাটাৰ এৰি অইন দেশলৈ যোৱাৰ ইয়ো এটা কাৰণ বুলি উল্লেখ কৰা আমাৰ চকুত পৰিছে৷\nমৰুৰ দেশত বৰষুণৰ বেচ কদৰ ৷ দেশী- প্ৰবাসী প্ৰায় সকলোৱে বৰষুণক উপভোগ কৰে৷ কিন্তু ২০১৪ৰ দুখন ছবি পাঠকক দেখুৱাব খুজিছোঁ য’ত বৰষুণৰ পানীয়ে বানপানী কৰা দেখা গৈছে৷আমাৰ অসমৰ মুখ্যমন্ত্ৰীয়ে গম পালে কবই পাৰিব অকল অসমতেই হয় নেকি মৰুভূমিৰ দেশতো বানপানী হয় ! আচলতে ড্ৰেইনেজ চিষ্টেমৰ ত্ৰুতিৰ ফলত জোখতকৈ কিছু বেচি বৰষুণ হোৱাত হাইৱেৰ আন্দাৰ গ্ৰাউণ্ড টানেলত আৰু কিছু দ ঠাইত সাময়িকভাবে পানী জমা হৈছিল৷ ৷\nকেইদিনৰ আগতে মিনিষ্ট্ৰি অৱ ইকনমিক্স এণ্ড কমাৰ্চৰ দলে আকস্মিক পৰিদৰ্শন কৰি জাপানীজ আৰু আমেৰিকান দুটা বিখ্যাত কোম্পানীৰ গাড়ীৰ শ্ব’ৰুমত তলা ওলমাই দিয়ে৷ হোণ্ডাই, নিচান এণ্ড ডোজ কোম্পানীত গৈ পৰিদৰ্শকে ধৰা পেলায় যে পূৰণি দূৰ্ঘটনা হোৱা গাড়ীকো ৰং আৰু মেৰামতি কৰি নতুন বুলি বেচিছিল৷ সচেতন গ্ৰাহকৰ অভিযোগ ভিত্তি কৰি এনে অসৎ কাৰ্য ধৰা পেলোৱাত ৰাইজে শলাগ লৈছে৷একেদৰে মিউনিচিপেলিটিৰ বিষয়াই ডোহাৰ প্ৰায় চাৰিকুৰি খাদ্য সামগ্ৰী বিক্ৰী কৰা দোকানত নিম্নমানৰ সামগ্ৰী দেখা পাই তলা বন্ধ কৰি দিছে৷ প্ৰত্যেক খাদ্য সামগ্ৰীত ম্যাদ লিখা থাকে, কোনো দোকানীয়ে ম্যাদ যোৱা সামগ্ৰী ৰাখিব নোৱাৰে৷ এই দেশৰ এনে কিছুমান লক্ষ্যনীয় প্ৰশাসনিক তৎপৰতা সৰ্বদা প্ৰসংশাযোগ্য৷\nযোৱা বছৰৰ ২৭ফেব্ৰুৱাৰী দিনাৰ ডোহাৰ এখন টাৰ্কিছ ৰেষ্ট্ৰুৰেন্টৰ ৰান্ধনীৰ অসাবধানতাৰ ফলত গেছ চিলিণ্ডাৰ বিস্ফোৰন ঘটাৰ ফলত ১১জনলোকৰ প্ৰাণহানি আৰু ৩৫জন লোক জখমী হয়৷ৰান্ধনীকেইজন ওপৰত এতিয়া আদালতত বিচাৰ চলি আছে৷\nকাটাৰত প্ৰায় বছেৰেকেই হ’ল স্পন্সৰশ্বিপ আৰু লেবাৰ আইনৰ সংশোধন হোৱাৰ দাবী আৰু আলোচনা আৰম্ভ হবৰ৷ বৰ্তমান আইনমতে নিয়োগকৰ্তাৰ অনুমতি অবিহনে কোনো কৰ্মচাৰীয়ে নিজৰ কৰ্মস্থল সলনি কৰিব নোৱাৰে৷ অন্যথাই দেশ এৰাৰ দুবছৰ হলেহে এজন ব্যক্তিয়ে আন চাকৰিত যোগদান কৰিবলৈ বুলি কাটাৰলৈ প্ৰত্যাবৰ্তন কৰিব পাৰিব৷ তদুপৰি নিয়োগকৰ্তাৰ অনুমতি (এক্সিত ভিছা) নহলে দেশ এৰিও যাব নোৱাৰে৷ ফলত বহু কৰ্মচাৰীয়ে কম দা-দৰ্মহা, কম সা-সুবিধাতেই কাম কৰি যাবলৈ বাধ্য হোৱা পৰিস্থিতিত চলি আছে৷ ২০২২চনৰ বিশ্বকাপৰ আয়োজন কৰিবলৈ লোৱা বিশ্বৰ এক নং চহকী দেশক এনে মানসিকতাই কদাচিত শোভা নাপায়৷ দক্ষিণ পূব এচিয়াৰ পৰা অহা কিছুমান বনুৱাই তেনেই কম মজুৰীত হাঁড়ভঙা শ্ৰম কৰি কষ্টকৰ জীৱন যাপন কৰি থকাতো এতিয়া আৰু বিশ্বৰ আগত গোপনীয়হৈ থকা নাই৷\nৰডেল ভিনলুৱান – এজন হামাড ইন্টাৰনেশ্বলেল এয়াৰপ’ৰ্টৰ যুৱা চিকিউৰিটি,ফিলিপিনো৷ তেওঁৰ তৎতপৰতাত এজন টাৰ্কিছ যাত্ৰীৰ প্ৰায় তিনিলাখ ৰিয়াল মূল্যৰ চুটকেচ এটা হেৰোৱাৰ পৰা উদ্ধাৰ হয়৷চিচি টিভিত চাই ৰডেলে ধৰা পেলায় যে ৬জন আনদেশৰ নাগৰিক যাত্ৰীয়ে সেইখিনি ভগাই ইটালিলৈ যোৱা বিমানত উঠিছিল৷অন্তিম মুহূৰ্তত উদ্ধাৰ কাৰ্য সম্পন্ন কৰা এই যুৱকজনক ফিলিপিনো ৰাজদূত আৰু কাটাৰ এয়াৰৱেজৰ মুখ্য বিষয়াই সন্মানিত আৰু পুৰস্কৃত কৰিছে৷\nহত্যা,ধৰ্ষণ আদি ডাঙৰ অপৰাধ এই দেশত কদাচিতহে শুনা যায়৷২০১৪ৰ মাৰ্চ মাহত ল’ৰেন পেটাৰচন নামৰ ব্ৰিটিছ শিক্ষয়ত্ৰী এগৰাকী ৰহস্যজনকভাবে অন্তৰ্ধান হয়৷বদৰ হাচিম খামিজ আব্দুল অল জাবৰী নামৰ কাটাৰী এজনে আন এজন ডেকাৰ সহায়ত হত্যা কৰা বুলি অনুসন্ধানত ওলায়৷নিম্ন আদালতে দোষীজনক অলপতে মৃত্যুদণ্ডৰ ৰায় দিছে আৰু সহায়কাৰীক ৩বছৰৰ কাৰাবাসৰ হুকুম দিছে৷এতিয়া উচ্চ আদালতত অপৰাধীয়ে আপীল কৰা বুলি বাতৰি ওলাইছে৷\nবৰ্তমান এই দেশত ইণ্ডিয়ান স্কুলত নাম ভৰ্তিৰ সমস্যা দিনক দিনে বাঢ়িব ধৰিছে৷ কাৰণ ভাৰতীয় চাকৰিয়াল পৰিয়ালৰ সংখ্যা ক্ৰমাত বাঢ়িবলৈ ধৰিছে৷ সেই অনুপাতে স্কুলসমূহত আসন বঢ়া নাই৷ অলপতে বাতৰি ওলাইছে ডোহাৰ এম ই এছ ইংলিছ স্কুল-য’ত ভাৰতৰ চি বি এচ ইৰ চিলেবাচ চলে-তাত ১০৪০০ ছাত্ৰছাত্ৰীয়ে অধ্যয়ণ কৰে৷ স্কুলৰ অনুমতি কিন্তু ৫৪০০জনৰ বাবেহে৷ যোৱা দুবছৰে এই স্কুলখনে নতুন ছাত্ৰ-ছাত্ৰী ভৰ্তি কৰিবলৈ শিক্ষাবিভাগৰ অনুমতি পোৱা নাই৷ নতুন কেম্পাচ খুলিলেহে এই পপুলাৰ স্কুলখনে আৰু ছাত্ৰ ভৰ্তি কৰাৰ অনুমতি শিক্ষা বিভাগৰ চুপ্ৰিম কাউঞ্চিলৰ পৰা পাব বুলি সংবাদটোত প্ৰকাশিত হৈছে ৷\n← মাজনিশাৰ আঁচনি (প্ৰতিম প্ৰতাপ বৰুৱা)\nপিকনিক (আব্দুচ ছাজিদ) →


জীৱন নাটৰ সংলাপ: দেৱব্ৰত গগৈ - সাহিত্য ডট অৰ্গ\nজীৱন নাটৰ সংলাপ\nজীৱনটো নাটক। হয়নে বাৰু? হয় ,হয়। কিয় নহয় ? মাতৃ-গৰ্ভ নামৰ ছোঁ-ঘৰটোৰ পৰা ওলায়ে আমিবোৰ অভিনয়ত নামি পৰোঁ আৰু যেতিয়ালৈকে শশ্মান নামৰ ৰেষ্ট ৰূমটোত নোসোমাওগৈ তেতিয়ালৈকে আমি অভিনয় কৰিয়েই থাকোঁ, মুখত থাকে লাখ লাখ সংলাপ । ইয়াৰে কোনোবাটো দৰকাৰী, কোনোবাটো অদৰকাৰী।মঞ্চত থকা আন সহ-অভিনেতা বা অভিনেত্ৰীসকলেও অসংখ্য দৰকাৰী অ-দৰকাৰী সংলাপ কৈ থাকে।যিবোৰৰ কিছুমানে আমাৰ মনত দোল দি থাকে বহুদিনলৈকে। কেতিয়াবা এনেকুৱাও হয় যে নিজৰ প্ৰিয়জনৰ অনেক সংলাপ কাণত পৰি থাকে কিন্ত কোনোটোৱেই আমাৰ মনত নালাগে পিছে এদিনীয়া অভিনেতা এজনৰ এষাৰ সংলাপেই আমাৰ বাবে যথেষ্ঠ হয়, জীৱনটোক বুজিবলৈ, অলপমান নতুনকৈ চাবলৈ, ক্ষন্তেক ৰৈ ভাবিবলৈ —–\nকলেজত পঢ়ি থকা সময়ৰ কথা । দেওঁবাৰৰ দিন এটাত পুৰণা বাতৰি কাগজ বিক্ৰি কৰি আছো । কাগজ কিনা বেপাৰীটোৱে কাগজবোৰ জুখি আছে । এনেতে দেউতাক লগ কৰিবলৈ অলপ আঁতৰৰ আলহী এজন আহিল । মোক ভাল বেয়া সুধিলে আৰু বেপাৰীটোলৈ চাই ক’লে– “ভালকৈ মন কৰি থাকিবা, ইহঁতে দহ কেজিৰ কাগজ পাঁচ কেজি কৰিব পাৰে।’’ মানুহজনৰ কথা শুনি বেপাৰীটোৱে আমালৈ চাই ক’লে – “বাবু, এনেকুৱা যাদু জানিলে মই ইমান কষ্ট কৰি পেপাৰ বিচাৰি ঘুৰি নুফুৰিলোহেঁতেন।’’\nবেংক এটাত শাৰী পাতি আছোঁ। অসহ্যকৰ গৰম। আমনি লগাকৈ দীঘলীয়া শাৰী। কাউণ্টাৰৰ ভিতৰত বহি থকা মহিলা কৰ্মচাৰী গৰাকীৰ ৰূক্ষ ব্যৱহাৰে পৰিৱেশ আৰু বেয়া কৰি পেলাইছিল।তথাপিও সহ্য কৰি শাৰীত থিয় হৈ আছো আৰু প্ৰায় দুঘণ্টামানৰ মুৰত কাউণ্টাৰৰ খিৰিকীখনৰ ওচৰ পালোগৈ । মোৰ আগত প্ৰায় চল্লিশোৰ্ধৰ মানুহ এজন আছিল । তেখেতৰ কামটো শেষ হোৱাত আঁতৰিবলৈ লৈও পুনৰ ৰৈ গ’ল আৰু কাউণ্টাৰৰ ভিতৰত থকা বেংকৰ মহিলা গৰাকীক কোৱা শুনা পালোঁ- “মই পষ্ট অফিচত চাকৰি কৰোঁ আৰু কাউণ্টাৰত বহো আৰু বেলেগ অফিচৰ কাউণ্টাৰৰ বাহিৰত লাইন পাতো।আপুনিও অকল এইটো কাউণ্টাৰৰহে ভিতৰত থাকে, বাকীবোৰততো লাইনেই পাতে।আপোনাক যদি মই পষ্ট অফিচত এনেকুৱা বিহেভ কৰোঁ আপোনাৰ কেনেকুৱা লাগিবহে ?”\nতেজপুৰলৈ গৈ আছিলোঁ । বাটত নগাঁওৰ আমনিত গাড়ীখন ৰখাই চাহ একাপ খাও বুলি হোটেল এখনত সোমালোঁ । পুৱাৰ সময়, সেয়ে হোটেলখনত মানুহৰ সমাগম সেৰেঙা আছিল। চাহ আৰু মিঠাই এটাৰ অৰ্ডাৰ দিলোঁ। অলপ পাছত গানৰ কলি এটা গুণ গুণাই ল’ৰা এটাই ফুৰ্তি মনেৰে চাহ কাপ দিলেহি আৰু ধুনীয়া হাঁহি এটাৰে মোক সুধিলে – “দাদা কি মিঠাই খাব ?” মই মিঠাই থকা আলমীৰাটোলৈ চাই কিবা ভাল মিঠাই এটা আনিবলৈ ক’লোঁ । ল’ৰাটোৱে পুনৰ হাঁহি মুখেৰে আহি মোক মিঠাইটো দিলেহি ল’ৰাটোৰ ব্যৱহাৰে মোক অলপ আৰ্কষণ কৰিলে । সেয়ে তাক ঘৰ ক’ত সুধিলোঁ । তিনিচুকীয়া জিলা কাকপথাৰত বুলি ক’লে । মই অলপ আচৰিত হৈ সুধিলো – “ইমান দুৰৰ পৰা ইয়াত কাম কৰিবলৈ আহিছা?” ল’ৰাটোৱে মোলৈ অলপ সময় চাই ৰ’ল আৰু মুখৰ হাঁহিটো আৰু অলপ ডাঙৰ কৰি মোক হোটেলৰ মালিকৰ ফালে দেখুৱাই ক’লে –“ দাদা আমাৰ এই মালিকটো উত্তৰ প্ৰদেশৰ হয়, সেই ৰান্ধনিটো বিহাৰৰ হয় আৰু ই (কাষৰ টেবুলখন চাফা কৰি থকা ল’ৰাটোৰ ফালে দেখুৱাই)শিলিগুৰিৰ হয় । ইহঁত অসমৰ বাহিৰৰ পৰা আহি যদি ইয়াত কাম কৰিব পাৰে তেন্তে মইনো কাকপথাৰৰ আহি ইয়াত কাম কৰিলে কেলেই ইমান আচৰিত হব লাগে ? অকল আপুনিয়েই নহয় বেলেগ মানুহো আচৰিত হয়”।\nকৰ্মসূত্ৰে চিনাকী আৰতি বৌ অলপ নাভাৰ্ছ হৈ আছে। লগতে বিপুলদাও। হ’বৰে কথা।কাৰণ তেওঁলোকৰ যে অহা এমাহৰ পাছতে দুজনীয়া সংসাৰখন বাঢ়ি গৈ তিনিজনীয়া হ’বগৈ। আৰতি বৌৰ ডাক্তৰ ভিনীয়েকে নিশ্চিত হৈ কৈছে যে বৌৰ নৰ্মেলেই হ’ব৷ বৌয়ে কিন্ত নামানে, কাৰণ নৰ্মেল মানেই যে পেইন, অসহ্যকৰ বিষ! আগতে সেই বিষয়টোৰ সোৱাদ নাপালে কি হ’ব? যোৱা সাত মাহে আৰতি বৌৰ দুয়োজনী বায়েকে নিজৰ ভাগৰ একেসোপা কাহিনীকে কৈ কৈ বৌৰ নোহোৱা বিষটোও হোৱা কৰি দিছে। তেনে এটা দিনতে বৌৰ খবৰ এটা কৰিবলৈ গ’লো। সেইদিনা গাঁৱৰ ঘৰৰ পৰা বৌৰ আইতাকও আহিছিল। যথাৰীতি বৌৰ কথাবোৰেই ওলাল। মানে, কোনো কিন্ত নাই, বৌয়ে ছিজাৰিন অপাৰেচনেই কৰাব। বিপুলদাক সাৱধান কৰি দিছে যাতে নৰ্মেলৰ কথা নুলিয়াই।বৌৰ মাক আলসুৱা নুমলীয়া জীয়েকৰ ফালে। দেউতাকক মাত্ৰ নাতি লাগে। নৰ্মেল কি, ছিজাৰিন কি এইবোৰ একো নাজানে তেখেতে। আলোচনাবোৰ আইতাকে শুনি আছিলে। অলপ পাছত মোক চেপা মাতেৰে কাষলৈ মাতি নিলে আৰু ক’লে –“দেখিছা, এটা পাবলৈ লওতেই এনেখন, পোৱতীয়ে বিষৰ সোৱাদ নাপালে কিহৰ কেঁচুৱাৰ মাক হ’ব হে? এতিয়া সেই পকা কঠাল ফলাদি পেটতো ফালি মানুহ পোৱালিটো উলিয়াই আনিব।আমাৰ দিনত আমিবোৰে হাঁহৰ কণী পৰাদি পাৰিছিলো বুজিছা?”\n← শৈশৱৰ ভাত-ধেমালি খেলবোৰ: মৌচুমী বৰি\nনিশা আগমন: উদ্দীপ তালুকদাৰ →


কৰ'নাৰো আছে সুফল! গৱেষকৰ অধ্যয়নত ব্যতিক্ৰমী তথ্য Prag News : Best Assamese News Channel, Latest Assam News Live Today , North East Breaking News\nকৰ'নাৰো আছে সুফল! গৱেষকৰ অধ্যয়নত ব্যতিক্ৰমী তথ্য\nনতুন দিল্লী : দেশত মহিলা, শিশু তথা কিশোৰীৰ যৌন নিৰ্যাতনৰ ঘটনাই সংবাদ শিৰোনাম দখল কৰি আহিছে৷ সমান্তৰালকৈ কৰ্মস্থলীত যৌন উৎপীড়নৰ ঘটনাই সভ্যসমাজক লজ্জানতও কৰি আহিছে৷আমাৰ দেশত সাম্প্ৰতিক সময়ত বাতৰি কাকত, টেলিভিছন, বিভিন্ন সংবাদ মাধ্যম, প্ৰচাৰ মাধ্যমৰ যোগেদি প্ৰায়ে মহিলাক পদপথত, অফিচ-কাছাৰীত, হাস্পতালত, ব্যৱসায়িক প্ৰতিষ্ঠানত, বাছত, ৰে'লত, স্কুল-কলেজত, হোটেলত, ব্যক্তিগত প্ৰতিষ্ঠানত, ৰাজহুৱা বজাৰ আদিত নিৰ্যাতন, আতিশয্য কৰা আদি বিতৰ্কিত ঘটনা সম্পৰ্কীয় বাতৰি পঢ়িবলৈ অথবা চাবলৈ পোৱা যায়। উল্লেখ্য যে, বিগত বৰ্ষত যেতিয়া বিখ্যাত চলচ্চিত্র প্রযোজক হার্ভে ৱেইনস্টেইনৰ বিৰুদ্ধে ৭০ জনী মহিলাই যৌন উৎপীড়নৰ গুৰুতৰ অভিযোগ উত্থাপন কৰাৰ পাছতেই তাৰানা বার্কে আৰম্ভ কৰা #MeToo আন্দোলনে সংবাদ শিৰোনাম দখল কৰে আৰু বিশ্বজুৰি চৰ্চা লাভ কৰে।\nকিয়নো, কৰ'না ভাইৰাছৰ প্ৰাদুৰ্ভাৱৰ পাছত সকলো কৰ্মচাৰীকে ঘৰৰ পৰা কাম কৰিবলৈ অনুমতি দিছিল। ৪৪ টা নিফটি কোম্পানীৰ কৰ্মক্ষেত্ৰত মুঠ যৌন নিৰ্যাতনৰ অভিযোগৰ সংখ্যা বিত্তীয় বৰ্ষ ২০২১-ত ৩৮.২৬% হ্ৰাস পাইছে৷ এই কোম্পানীবোৰে ৩১ মাৰ্চত সমাপ্ত হোৱা বছৰত মুঠ ৪৫৫ টা যৌন নিৰ্যাতনৰ অভিযোগ উত্থাপন হৈছিল৷ তাৰবিপৰীতে ২০২০ বিত্তীয় বৰ্ষত ২৩৯টা ঘটনা আৰু ২০১৯-ত ৭৩৭ টা ঘটনা পোহৰলৈ আহিছিল। অৱশ্যে, ২০২১ বৰ্ষৰ শেষত যৌন নিৰ্যাতনৰ অভিযোগ ৫শতাংশ বৃদ্ধি পাইছে৷


(ছাৰ্লক হোম্‌ছৰ পৰা পুনঃনিৰ্দেশিত)\nছাৰ্লক হোম্‌ছ (pron.: /ˈʃɜrlɒk ˈhoʊmz/) এটা কাল্পনিক ডিটেকটিভ চৰিত্ৰ। স্ৰষ্টা আছিল স্কটদেশীয় সাহিত্যিক ছাৰ আৰ্থাৰ কোনান ডয়েল। লণ্ডন নিবাসী ছাৰ্লক হোম্‌ছ প্ৰখ্যাত যুক্তিবাদী বিশ্লেষণত, ছদ্মবেশ ধাৰণত আৰু বিধি-বিজ্ঞানৰ নিয়ম অনুসৰি তদন্ত কৰি জটিল ৰহস্য সমাধানত সিদ্ধহস্ত।\nছাৰ্লক হোম্‌ছ গল্প আৰু উপন্যাস সমূহৰ কঠকৰ চৰিত্ৰ আছিল ডা. ৱাটছন। ছাৰ্লক হোম্‌ছৰ অন্তৰংগ বন্ধু। প্ৰথম উপন্যাসৰ সময়তে দুয়োৰে প্ৰথম সাক্ষাৎ হৈছিল। অৱশ্যে দুটা গল্পত ছাৰ্লক হোম্‌ছে নিজেই কঠকৰ ভূমিকাত অৱতীৰ্ণ হৈছিল। আনহাতে আন দুটা গল্প লিখা হৈছিল তৃত্বীয় পুৰুষত।\nল’ৰালিকালৰ পৰাই ছাৰ্লকে শিকি গৈ আছিল কি দৰে দুচকুৰ ক্ষমতাৰেই চকুৰে দেখা বস্তুসমূহৰ খুঁটিনাটি ধৰা পেলাব পাৰি। ১৮ বছৰ বয়সত যেতিয়া তেওঁ অক্সফোৰ্ড কলেজৰ আণ্ডাৰ গ্ৰেজুয়েটৰ ছাত্ৰ, তেতিয়া তেওঁ বন্ধুবান্ধবহীন। চেহেৰা সিমান সুন্দৰ নহলেও তেখেতৰ ফালে নোচোৱাকৈ থাকিব নোৱাৰি; এক অসাধাৰণ আকৰ্ষণীয় ক্ষমতা আছিল তেখেতৰ। তথাপি দ্বিতীয় বছৰত ভিক্টৰ ট্ৰেভৰ নামৰ বন্ধু এজন পালে তেখেতে। ভিক্টৰো ছাৰ্লকৰ দৰে নিঃসঙ্গ।\n১৮৭৪ খ্ৰীষ্টাব্দৰ ১২ জুলাইত বন্ধু ভিক্টৰে তেখেতৰ দেউতাকৰ সৈতে ছাৰ্লকক পৰিচয় কৰাই দি ছাৰ্লকৰ বিশ্লেষণী ক্ষমতাৰ কথা কয়। এইখিনিতে বৃদ্ধ ভিক্টৰে ছাৰ্লকক পৰীক্ষা কৰিব খুজি তেখেতৰ সম্বন্ধে কবলৈ কয়, ছাৰ্লকে যি ক’লে, সেইকথা শুনি বৃদ্ধৰ হাঁহি হাঁহি চেহাৰা ম্লান হৈ গ’ল। তাৰ পাছৰ পৰাই চখ হিচাপে কৰা এই কামকে ছাৰ্লকে পেশা হিচাপে বাচি লয়।\n↑ "Holmesian". The Oxford English Dictionary. প্ৰকাশক Oxford, England: Oxford University Press. 1989.\n↑ 4.0 4.1 4.2 4.3 আনওয়াৰুল কবীৰ বুলু (বাংলা ভাষাত) (প্ৰিণ্ট). ছাৰ্লক হোম্‌ছ ৰচনাসমগ্ৰ. ছাৰ্লক হোম্‌ছ (ফেব্ৰুৱাৰী ২০০২ সম্পাদনা). প্ৰকাশক ঢাকা: মনন প্ৰকাশ. পৃষ্ঠা. 656. ISBN 984-8332-00-6.\n"https://as.wikipedia.org/w/index.php?title=ছাৰ্লক_হ%27ম্‌ছ&oldid=234862"ৰ পৰা সংকলিত


জহৰুল হক - অসমীয়া ৱিকিপিডিয়া\nড॰ জহৰুল হক\n১১ অক্টোবৰ, ১৯২৬\nদেওবাৰী গাঁও, কৰিমগঞ্জ জিলাঅসম, ভাৰত\n১৮ জানুৱাৰী, ২০১৭ (৯০ বছৰ)\nজনস্বাস্থ্য বিষয়া, অনুবাদক\nড॰ জহৰুল হক( ১১ অক্টোবৰ ১৯২৬ – ১৮ জানুৱাৰী ২০১৭) এগৰাকী বিখ্যাত ইছলামিক বিদ্বান। তেওঁ অসমীয়া, বঙালী আৰু ইংৰাজী ভাষাত পৱিত্ৰ কোৰআনৰ অনুবাদ কৰিছিল। তেওঁ অসমীয়া ভাষাত পোন প্ৰথমবাৰৰ বাবে পৱিত্ৰ কোৰানক ভাঙনি কৰিছিল। এজন জনস্বাস্থ্য বিষয়া হিচাপে তেওঁ জীৱনৰ শেষৰফালে ওমানত বাস কৰিছিল।\nজীৱন আৰু শিক্ষা[সম্পাদনা কৰক]\n১৯২৬ চনৰ ১১ অক্টোবৰ তাৰিখে অসমৰ কৰিমগঞ্জ জিলাৰ দেওবাৰী গাঁৱত ড॰ জহৰুল হকৰ এক চুন্নী মুছলমান পৰিয়ালত জন্ম হৈছিল। তেওঁ কলিকতা বিশ্ববিদ্যালয়ৰ পৰা জনস্বাস্থ্য অধ্যয়ন কৰিছিল। তেওঁ উচ্চ শিক্ষাৰ বাবে আমেৰিকাৰ মিচিগান বিশ্ববিদ্যালয়লৈ যায়। পিছলৈ তেওঁ অসমৰ স্বাস্থ্য সেৱাৰ সঞ্চালক হৈছিল। লগতে তেওঁ বিশ্ব স্বাস্থ্য সংস্থাৰ ৰাষ্ট্ৰীয় পৰামৰ্শদাতা হিচাপে কাৰ্যনিৰ্বাহ কৰিছিল। পিছলৈ তেওঁ ওমানলৈ যায় আৰু তাতে স্থায়ী ভাবে থাকিবলৈ লয়।\nপ্ৰায় বাৰ বছৰ অশেষ কষ্ট কৰাৰ পিছত তেওঁ ১৯৮৬ চনত বঙালী ভাষাত কোৰান অনুবাদ কৰে। বঙালী ভাষাত অনুবাদ কৰিবলৈ লোৱাৰ আগতেই তেওঁ অসমীয়া ভাষাত কোৰান অনুবাদ কৰিবলৈ লৈছিল।\nড॰ হকে কোৰানৰ অসমীয়া ভাঙনি তিনিটা খণ্ডত প্ৰকাশ কৰিছিল। তাৰ পিছত ১৯৯৩ চনত তেওঁ ইংৰাজী ভাষাত কোৰান অনুবাদ কৰিবলৈ লৈছিল। ২০০০ চনৰ ১ এপ্ৰিল তাৰিখে তেওঁ ১২৫০ পৃষ্ঠাজোৰা ট্ৰান্সলেচন এণ্ড কমেণ্টৰী অন দা হলি কোৰান প্ৰকাশ কৰে। এইখন পৱিত্ৰ কোৰান পূব প্ৰকল্পৰ অধীন আছিল।\nতেওঁৰ অসমীয়া অনুবাদ গ্ৰন্থখন গুৱাহাটীৰ বীণা লাইব্ৰেৰীয়ে প্ৰকাশ কৰিছিল।\n২০১৭ চনৰ ১৮ জানুৱাৰী তাৰিখে ওমানৰ ৰাজধানী মস্কটত তেওঁৰ মৃত্যু হয়। মৃত্যুৰ পিছত তেওঁক ওমানৰ কেন্দ্ৰীয় ৰাজহুৱা কবৰস্থানত সমাধিস্থ কৰা হয়।\n↑ Hoque, Zohurul (1 April 2000). "Translation and Commentary on The Holy Qur-an". Holy Quran Publishing Project. https://www.amazon.com/Translation-Commentary-Quran-Zohurul-Hoque/dp/0967830400। আহৰণ কৰা হৈছে: 22 January 2017.\n↑ "Qur'an Bangla Anubad". qurananubad.com. http://www.qurananubad.com। আহৰণ কৰা হৈছে: 22 January 2017.\n↑ K, Rejimon (21 January 2017). "Noted Indian Islamic scholar passes away in Oman". Times of Oman. https://timesofoman.com/article/101009/Oman/Education/Noted-Indian-Islamic-scholar-passes-away-in-Oman। আহৰণ কৰা হৈছে: 8 October 2018.\nAl-Quran ড॰ জহৰুল হকৰ বঙালী কোৰান\nড॰ হকৰ দ্বাৰা পৱিত্ৰ কোৰানৰ বঙালী আৰু অসমীয়া অনুবাদ (pdf)\n"https://as.wikipedia.org/w/index.php?title=জহৰুল_হক&oldid=225988"ৰ পৰা অনা হৈছে\nএই পৃষ্ঠাখন7মে' 2020 তাৰিখে ১২:৩১ বজাত অন্তিম সংশোধন কৰা হৈছিল।


অসমীয়াৰ সংজ্ঞা বিতর্ক (ময়ূৰ চেতিয়া) - সাহিত্য ডট অৰ্গ\nঅসমীয়াৰ সংজ্ঞা বিতর্ক (ময়ূৰ চেতিয়া)\nJune 15, 2015 March 10, 2021 1 Comment\nঅসমীয়াৰ সংজ্ঞা বিতর্ক\nযোৱা বেছ কিছু সময় ধৰি অসমীয়াৰ সংজ্ঞা সম্পর্কে বিতর্ক চলি আহিছে। এইক্ষেত্রত বিভিন্ন জনৰ বিভিন্ন মত। সাধাৰণ ৰাইজেও কথাবোৰ থাওৰিব নোৱাৰি শূণ্যতে গদা ঘূৰাই আছে। ফলত বিষয়টো সম্পর্কে বুদ্ধিদীপ্ত আলোচনা হোৱাৰ বিপৰীতে ই অধিক বিভ্রান্তিহে সৃষ্টি কৰিছে। সেয়েহে সাধাৰণ পাঠকে সহজে বুজিব পৰাকৈ সমস্ত বিষয়টো সম্পর্কে এটি চমু পৰিচয় তথা এটি সমাধানসূত্র আগবঢ়োৱা হ’ল।\nএই সমস্ত বিষয়টোৰ গুৰি হৈছে অসম চুক্তিৰ ৬ নং দফা য’ত কোৱা হৈছে যে – Constitutional, legislative and administrative safeguards, as may be appropriate shall be provided to protect, preserve and promote the culture, social, linguistic identity and heritage of the Assamese people.\n১৯৮৫ চনত যেতিয়া অসম চুক্তিখন স্বাক্ষৰিত হৈছিল, তেতিয়া অসমীয়াৰ সংজ্ঞাটোও যে বিতর্কমূলক হব পাৰে, সেয়া কোনেও ভবা নাছিল। আছু, অসম চৰকাৰ, ভাৰত চৰকাৰ আদি সকলোৱেই ধৰি লৈছিল যে অসমীয়া মানেই হৈছে অসমৰ খিলঞ্জীয়া লোকসকল (the indigenous people of Assam) । কিয়নো বিদেশীৰ বিৰূদ্ধে আন্দোলন কৰিয়েই অসম চুক্তিখন স্বাক্ষৰিত হৈছিল। সেই অর্থত থলুৱা, খিলঞ্জীয়া লোকসকলক নিৰাপত্তা দিয়াটোৱেই হৈছে চুক্তিখনৰ উদ্দেশ্য।\nপিছে আশী তথা নব্বৈৰ দশকত বিভিন্ন ধৰণৰ জনজাতীয় আন্দোলন গা কৰি উঠিল। বড়োকে আদি কৰি কিছুমান জনগোষ্ঠীয়ে এইবুলিও ঘোষণা কৰিলে যে তেওঁলোক অসমীয়া নহয়। অৱশ্যে তেওঁলোকেও নিজকে অসমৰ খিলঞ্জীয়া বুলিয়েই ঘোষণা কৰিলে। তেনেস্থলত প্রশ্ন উঠিল যে অসম চুক্তিৰ ৬ নং দফাই তেওঁলোকক সামৰি লবনে? আনহাতে এইবুলিও প্রশ্ন উঠিল যে পূর্ববংগীয় মূলৰ লোকসকল খিলঞ্জীয়া হয়নে নহয়? অসম চুক্তি মতে ১৯৭১ চনৰ আগেয়ে বাংলাদেশৰ পৰা অসমলৈ অহা সকলো লোক আইনগতভাৱে ভাৰতীয়। পিছে তেওঁলোকক খিলঞ্জীয়া অসমীয়া বুলি কব পৰা যাবনে? অর্থাৎ অসম চুক্তিৰ ৬ নং দফাই তেওঁলোকক সামৰি লবনে? বহুতো জাতীয়তাবাদীয়ে আপত্তি দর্শালে যে – যিটো জনগোষ্ঠীৰ সম্ভাব্য আধিপত্যৰ বিৰূদ্ধে অসমীয়া মানুহে ইমান দীঘল এটা আন্দোলন কৰিলে, এতিয়া সেই জনগোষ্ঠীৰ মানুহখিনিকো অসম চুক্তিৰ ৬ নং দফা অনুসৰি অনুসৰি বিশেষ সংৰক্ষণ দিয়া যাব নেকি?\nআজি বহু বছৰ ধৰি এই দফাটো এনেয়ে পৰি আছিল। অসম চুক্তিখনৰ ইমান বছৰ ওকলি যোৱাৰ পাছতো বাংলাদেশী প্রশ্নটো সমাধা কৰিবলৈ চৰকাৰ সমর্থ নহল। সেয়েহে নিৰাশ হৈ অসমীয়া জাতীয়তাবাদী সংগঠনসমূহে ভাবিলে যে যিহেতু চৰকাৰে বাংলাদেশী প্রব্রজন ৰোধ কৰিব নোৱাৰিলেই, সেয়েহে এতিয়া ৬ নং দফা অনুসৰি থলুৱা বা খিলঞ্জীয়া লোকসকলৰ বাবে কিছু সাংবিধানিক ৰক্ষাকৱচ বিচৰাটোৱেই ঠিক হব। এনে সাংবিধানিক ৰক্ষাকৱচ ইতিমধ্যেই জম্মু কাশ্মীৰ, নাগালেণ্ড, অৰুণাচল, মেঘালয় আদি ৰাজ্যৰ জনগণে লাভ কৰিছে। এই ৰাজ্যসমূহত বাহিৰৰ মানুহে সতকাই মাটি কিনিব নোৱাৰে। সিবিলাকৰ বিধানসভা তথা লোকসভাৰ চিটসমূহৰ এক বুজন অংশও স্থানীয় লোকৰ বাবে সংৰক্ষিত ৰখা হৈছে।\nঅসমীয়া জাতীয়তাবাদীসকলৰ বাবে এনে সাংবিধানিক ৰক্ষাকৱচ এটি আকর্ষণীয় বস্তু। কিয়নো ইতিমধ্যেই অসমৰ জনসংখ্যাৰ প্রায় ৩০ % লোক মুছলমান সম্প্রদায়ৰ বুলি জনা গৈছে। তেওঁলোকৰ বুজনসংখ্যকেই আকৌ পূর্ববংগীয় মূলৰ মুছলমান। তেওঁলোকে সাধাৰণতেই এটা গোট বা ব্লক হিচাপে ভোটদান কৰে। গতিকে জাতীয়তাবাদীসকল এই ভাবি ত্রাসমান হ’ল যে অনাগত নির্বাচনসমূহত পূর্ববংগীয় মূলৰ ব্যক্তি এজনা অসমৰ মূখ্যমন্ত্রী হবগৈও পাৰে; AIUDF দলটো ইতিমধ্যেই অসম বিধানসভাৰ মূল বিৰোধী দল হিচাপে চিহ্নিত হৈছে।\nঅসমীয়া জাতীয়তাবাদী সংগঠনসমূহে AIUDFক পূর্ববংগীয় মূলৰ মুছলমান লোকৰ মুখপাত্র হিচাপে গণ্য কৰে। কিছুমানে আনকি চিধাই দলটোক বাংলাদেশীৰ মুখপাত্র বুলিও অভিযোগ কৰে। সেই কথাৰ সত্যাসত্য বিচাৰ পাঠকেই কৰিব; বর্তমানে সেয়া আমাৰ বিচার্য বিষয় নহয়। মুঠৰ ওপৰত এই দলটোৰ ব্যক্তিক মূখ্যমন্ত্রী হোৱাৰ পৰা ৰখাবলৈ জাতীয়তাবাদীসকল বদ্ধ-পৰিকৰ; ফলস্বৰূপেই সাংবিধানিক ৰক্ষাকৱচৰ বিষয়টো এতিয়া এটি জ্বলন্ত বিষয় হৈ পৰিছে।\n২০০৫ চনত আছু, অসম চৰকাৰ তথা কেন্দ্রীয় চৰকাৰৰ মাজত অসম চুক্তি ৰূপায়ন সম্পর্কে এখনি ত্রিপাক্ষিক মেল অনুষ্ঠিত হল। মেলখনত আটাইকেওটা পক্ষয়েই অসমীয়াৰ বাবে সাংবিধানিক ৰক্ষাকৱচৰ কথাটো নীতিগতভাৱে মানি ললে। পিছে এই ৰক্ষাকৱচৰ প্রকৃত ৰূপটো কেনেধৰণৰ হব – সেই সম্পর্কে কোনো উমৈহতীয়া সিদ্ধান্তলৈ আহিব পৰা নগ’ল। আটায়ে বিষয়টো সম্পর্কে ভৱিষ্যতে পুণৰ আলোচনা কৰাৰ আশ্বাস দিলে।\nঅর্থাৎ সমগ্র বিষয়টো ‘গছত কঁঠাল দেখি ওঁঠত তেল লগোৱা’ বিধৰ যেনো হব পাৰে কিয়নো এতিয়ালৈকে সাংবিধানিক ৰক্ষাকৱচৰ প্রকৃত ৰূপ সম্পর্কে চৰকাৰে কোনো প্রকৃত প্রতিশ্রুতি দিয়াই নাই! খিলঞ্জীয়া অসমীয়া লোকসকলক কি বিধানসভা তথা লোকসভাত সংৰক্ষিত চিট দিয়া হব? দিলে কিমান শতাংশ দিব? লগতে মাটি বেচা কিনাৰ ক্ষেত্রতো সংৰক্ষণ দিয়া হব নেকি? প্রশ্নটো এতিয়াও উত্তৰহীন হৈয়েই আছে!!\nসি যি কি নহওঁক, কিছুদিন পূর্বে অসম চৰকাৰে এইবুলি ঘোষণা কৰিলে যে তেওঁলোকে হেনো অসম চুক্তি এইকাৰণেই ৰূপায়ন কৰিব পৰা নাই কিয়নো এতিয়ালৈকে অসমীয়াৰ সংজ্ঞায়েই নির্ণয় হোৱা নাই! আছুৱে অভিযোগ কৰিলে যে ই এক অজুহাত মাথো। বিধানসভাৰ অধ্যক্ষ প্রণৱ গগৈয়ে অসমীয়াৰ সংজ্ঞা নিৰূপন কৰিবলৈ সকলো দল সংগঠনকে একেলগে আহিবলৈ আহ্বান জনালে। তাকে দেখি কিছুদিন পূর্বে আছুৰ নেতৃত্বত ২৬ টা জনগোষ্ঠীয় সংগঠনে ঘোষণা কৰিলে যে অসম চুক্তিৰ ৬ নং দফা অনুসৰি তেওঁলোক অসমীয়া/খিলঞ্জীয়া হবলৈ সাজু। এইবুলিও সিদ্ধান্ত লোৱা হল যে ১৯৫১ চনৰ ৰাষ্ট্রীয় নাগৰিক পঞ্জীত যাৰ যাৰ নাম আছে তেওঁলোক সকলোকে খিলঞ্জীয়া/অসমীয়া বুলি গণ্য কৰা হওঁক। বিভিন্ন সংগঠনৰ লগত কথা পতাৰ পাছত কালি বিধানসভাৰ অধ্যক্ষয়ো কলে যে ১৯৫১ চনটোৱেই অসমীয়াৰ সংজ্ঞা নির্ণয় কৰাৰ ক্ষেত্রত ভিত্তি বর্ষ হিচাপে ৰখা হওঁক।\nআচলতে সাংবিধানিক ৰক্ষাকৱচৰ বিষয়টো নহা হলে কোনেও অসমীয়াৰ সংজ্ঞা বিচাৰি মূৰ ঘমাই নাথাকিলেহেঁতেন। আন আন কোন জাতিয়ে নিজৰ সংজ্ঞা বিচাৰি ফুৰিছে? পিছে অসমৰ লোকসকলে এই কামটো কৰিব লগাত পৰিছে কিয়নো ইয়াৰ লগতে সাংবিধানিক ৰক্ষাকৱচৰ কথাটো যুক্ত হৈ আছে। চাফ কথাত কবলৈ গলে – আছু আদিয়ে ভয় কৰে যে অতি সোনকালে খিলঞ্জীয়া অসমীয়া লোকসকলক ৰক্ষাকৱচ দিব নোৱাৰিলে পূর্ববংগীয় মূলৰ ব্যক্তিঅসমৰ মূখ্যমন্ত্রী হবগৈ; ইয়াৰ লগে লগেই অসমখনো খিলঞ্জীয়াৰ হাতৰ পৰা অভিবাসী(migrant)ৰ হাতলৈ গুচি যাব। থলুৱাৰ এই আশংকাৰ বাবেই আজিলৈকে অসমত কোনো প্রগতিশীল আন্দোলনে গা কৰি উঠিব পৰা নাই। কিবা এটা আন্দোলন হলেই বাংলাদেশীৰ প্রশ্নটো উত্থাপিত হয় আৰু সমস্ত শ্রেণী প্রশ্নসমূহ বাদ পৰে। পূর্ববংগীয় মুছলমান শ্রমিজীৱি লোকৰ কথা কলেই একাংশই প্রগতিশীল শক্তিসমূহক বাংলাদেশীৰ দালাল বুলি কবলৈ আৰম্ভ কৰে আৰু এইদৰেই সমস্ত প্রচেষ্টাৰ অন্ত পৰে।\n২০০৫ চনৰ ত্রিপাক্ষিক মেলৰ পাছতে অসমীয়াৰ সংজ্ঞা সম্পর্কীয় বিতর্কই তীব্র ৰূপ ধাৰণ কৰি আহিছে। এইক্ষেত্রত অসমীয়া তথা জনগোষ্ঠীয় সংগঠনসমূহৰ মাজত বিশেষ কোনো মতভিন্নতা নাই। বিতর্কৰ কাৰণ হৈছে পূর্ববংগীয় মূলৰ মুছলমান সংগঠন কেতবোৰে দর্শোৱা কিছুমান বিবেচনাযোগ্য আপত্তি।\nপিছে সেইবিষয়ে লিখাৰ আগতে আছুৰ সংজ্ঞা সম্পর্কে আপত্তি কৰা কিছুসংখ্যক বুদ্ধিজীৱিৰ যুক্তি সম্পর্কে বুজ লোৱা যাওঁক। উদাহৰণস্বৰূপে অসম সাহিত্য সভাৰ সভাপতি ধ্রুৱজ্যোতি বৰাই কৈছে যে এনেকৈ কোনো বিশেষ ভিত্তিবর্ষৰ ভৰষাত অসমীয়াৰ সংজ্ঞা নির্ণয় কৰাটো অবৈজ্ঞানিক কথা। আচলতে যিসকল লোক ঔপনিবেশিক শাসনৰ পূর্বে অসমত আছিল, তেওঁলোকেই হৈছে প্রকৃত খিলঞ্জীয়া অসমীয়া। সংযুক্ত ৰাষ্ট্রসংঘয়ো এই কথাটো মানি লৈছে। সাংবিধানিক ৰক্ষাকৱচ সেয়েহে কেৱল তেওঁলোককেই দিয়া হওঁক। আন আন গোষ্ঠী যেনে পূর্ববংগীয় মূলৰ মুছলমান আদিক সাধাৰণ অর্থত অসমীয়া বুলি কলেও তেওঁলোকক খিলঞ্জীয়া বুলি কব নোৱাৰি। সেয়েহে এনে অখিলঞ্জীয়া লোকসকলক সাংবিধানিক ৰক্ষাকৱচৰ পৰা বঞ্চিত কৰা হওঁক। অর্থাৎ কোনোবা পূর্ববংগীয় লোক যদি ১৯০৫ চনতো অসমলৈ আহিছিল, তেওঁকো সাংবিধানিক ৰক্ষাকৱচ দিব নোৱাৰি। কাইলৈ যদি চৰকাৰে অসমৰ বিধানসভা/লোকসভাৰ কিছু চিট অসমীয়া/খিলঞ্জীয়াৰ বাবে সংৰক্ষিত কৰে, তেনেহলে সিবিলাকৰ সুবিধা অভিবাসী মুছলমানক দিব নোৱাৰি। অর্থাৎ এফালৰ পৰা চাবলৈ গলে ধ্রুৱজ্যোতি বৰাৰ প্রস্তাৱটো আছুতকৈও বেছি উগ্র! আছুৱে অন্ততঃ ১৯৫১ চনৰ নাগৰিক পঞ্জীত নাম থকা সকলো লোককে অসমীয়া/খিলঞ্জীয়া বুলি মানি লৈছে! অর্থাৎ আছুৱে প্রদান কৰা অসমীয়া/খিলঞ্জীয়াৰ সংজ্ঞাটো ধ্রুৱজ্যোতি বৰাতকৈ বেছি উদাৰ!!\nপিছে ধ্রুৱজ্যোতি বৰাই এইবুলিও কৈছে যে আছুৱে কোৱাৰ দৰে ১০০% বিধানসভা/লোকসভাৰ চিট খিলঞ্জীয়াৰ বাবে সংৰক্ষিত কৰিব নোৱাৰি। অন্ততঃ একাংশ চিট অসংৰক্ষিত ৰখা হওঁক। বিশেষকৈ য’ত য’ত পূর্ববংগীয় মূলৰ মুছলমান তথা বঙালী হিন্দু পৰম্পৰাগতভাৱে জিকি আহিছে, সিবিলাক চিট তেওঁলোকৰ বাবেই এৰি দিয়া হওঁক। ধ্রুৱজ্যোতি বৰাৰ মতে, এনে কৰিলে সকলো গোষ্ঠী সন্তুষ্ট হ’ব। পূর্ববংগীয় মূলৰ মুছলমানৰো কিছু ৰাজনৈতিক প্রতিনিধিত্ব থাকি যাব, আনহাতে খিলঞ্জীয়া লোকসকলো নিজৰ অস্তিত্ব লৈ আশ্বস্ত হব। এইক্ষেত্রত আমাৰ কিছু মতবিৰোধিতা আছে। প্রৱন্ধৰ শেহৰ ফাললৈ আমি কিছু বৈকল্পিক প্রস্তাৱ দাঙি ধৰিছোঁ।\nঅনাগত ভাগত সংখ্যালঘূ সংগঠনসমূহে দর্শোৱা আপত্তি সম্পর্কে আলোচনা কৰা হব। তেওঁলোকৰ আপত্তিসমূহো সতকাই দলিয়াই পেলাব নোৱাৰি।\nঅসমৰ পূর্ববংগীয়মূলৰ মুছলমানসকল সমগ্র ৰাজ্যখনৰে আটাইতকৈ অনগ্রসৰ সম্প্রদায়সমূহৰ ভিতৰত এটা হ’ব। কোনো ৰাজ্য জয় কৰিবলৈ তেওঁলোক অসমলৈ অহা নাছিল; আহিছিল জীৱিকাৰ সন্ধানত, তাকো ঔপনিবেশিক শাসকসকলৰ চক্রান্তত পৰি। সংযুক্ত ৰাষ্ট্রসংঘই যিদৰে খিলঞ্জীয়াসকলৰ অধিকাৰৰ কথা কৈছে, ঠিক তেনেদৰেই অভিবাসীসকলৰ অধিকাৰৰ কথাও উল্লেখ কৰিছে। অসমৰ খিলঞ্জীয়াসকলে যদি সংখ্যালঘূ হৈ পৰিম বুলি আশংকাত দিন নিয়াইছে, ঠিক তেনেদৰেই পূর্ববংগীয় মূলৰ মুছলমানসকলেও বহু দশক ধৰি নিৰাপত্তাহীন জীৱন কটাই আহিছে। কেৱল মাথো জীৱন-জীৱিকাৰ নিৰাপত্তাৰ বাবেই তেওঁলোকে কংগ্রেছ, এ আই ইউ ডি এফ আদি দলক বাৰম্বাৰ ভোট দি আহিছে। তেওঁলোকে ব্লক হিচাপে ভোট দিয়াৰ কাৰণো সেইটোৱেই। নিৰাপত্তাৰ খাতিৰত তেওঁলোকৰ শ্রেণী প্রশ্নসমূহ – যেনে মাতব্বৰৰ বিৰূদ্ধে সংগ্রাম – আদি বিষয়বোৰ সদায় তল পৰি ৰয়। অর্থাৎ বহুতে ভবাৰ দৰে এইসকল লোকক আগ্রাসনকাৰী বুলি কব নোৱাৰি। খিলঞ্জীয়াৰ অধিকাৰ ৰক্ষা কৰাৰ সময়ত এইসকল অভিবাসী লোককো কিছু নিৰাপত্তা দিব নোৱাৰিলে প্রশ্নটো কেতিয়াও সমাধা নহব।\nপূর্ববংগীয় মূলৰ মুছলমানে “খিলঞ্জীয়াৰ বাবে সংৰক্ষণ” শব্দটো শুনিলেই আশংকাত ভোগে। তাৰ কিছু বস্তুগত কাৰণো নোহোৱা নহয়। উদাহৰণস্বৰূপে বিগত সময়ছোৱাত বি টি এ ডিত যেনেধৰণৰ হত্যাকাণ্ড সমাপন হল, তাৰ অন্যতম কাৰণ আছিল বি টি এ ডিত বড়ো প্রতিনিধিত্বৰ দপদপনি আৰু তাৰ বিৰূদ্ধে অভিবাসী মুছলমানকে আদি কৰি বিভিন্ন অবড়োৰ প্রতিৰোধ সংগ্রাম। বি টি এ ডিৰ মডেলটোৱে আচলতে বড়োসকলৰ শংকাসমূহো নিবাৰণ কৰিব নোৱাৰিলে আৰু অবড়োসকলকো সুৰক্ষা দিব নোৱাৰিলে। অসম চুক্তিৰ ৬ নং দফা কথিত সাংবিধানিক ৰক্ষাকৱচ যদি বি টি এ ডি বিধৰে হয়, তেনেহলে ই কেতিয়াও সমস্যা সমাধা কৰিব নোৱাৰে।\nআমছু আদি সংগঠনৰ মতে ১৯৫১ চনৰ ৰাষ্ট্রীয় নাগৰিক পঞ্জী অনুসৰি অসমীয়াৰ সংজ্ঞা নির্ণয় কৰিব নোৱাৰি কিয়নো বহুতো অঞ্চলত সেই সময়ত NRC ভালকৈ গঠিত কৰাই হোৱা নাছিল। তদুপৰি নেহৰু লিয়াকৎ চুক্তি অনুসৰি বিভাজনৰ সময়ত দেশ এৰি যাবলৈ বাধ্য হোৱা বহুতো সংখ্যালঘূ পৰিয়াল পঞ্চাছৰ দশকত পূব পাকিস্তানৰ পৰা অসমলৈ ঘূৰি আহিছিল। তেওঁলোকৰ নাম সেয়েহে NRCত অন্তর্ভুক্ত কৰা হোৱা নাছিল। এতিয়া এইসকল লোকক কি চৰকাৰে খিলঞ্জীয়া নহয় বুলি কব?\nআমছুৱে সেয়েহে ১৯৫১ৰ সলনি ১৯৭১ চনটো অসমীয়া/খিলঞ্জীয়া সংজ্ঞা নির্ণয়ৰ বাবে গ্রহণ কৰিবলৈ আহ্বান জনাইছে। নহলে একাংশ থলুৱা লোকো খিলঞ্জীয়াৰ আওঁতাৰ পৰা আঁতৰি যাব।\nপিছে আমছুৱে এইষাৰ কথা কলেই আছু আদি সংগঠনসমূহ গৰগৰাই উঠে। বোলেঃ বাংলাদেশ যুদ্ধৰ পাছত অসমলৈ অহা নাগৰিকো দেখোন তেতিয়া খিলঞ্জীয়া হৈ পৰিব?\nঅর্থাৎ সমস্যাটো হৈছে এনেকুৱাঃ আমছুৰ কথা মানি ললে সকলো খিলঞ্জীয়া লোক অন্তর্ভুক্ত হব, কিন্তু তাৰ লগতে বহুতো পাছৰ কালত (১৯৫১-৭১) অহা লোকো খিলঞ্জীয়া হৈ পৰিব!\nআনহাতে আছুৰ কথা মানি ললে পাছৰ কালত অহা লোকসকলক বাদ দিয়া যাব, কিন্তু লগতে একাংশ প্রকৃত খিলঞ্জীয়াৰ নামো বাদ পৰাৰ সম্ভাৱনা থাকি যাব!\nএইখিনিতে ধ্রুৱজ্যোতি বৰাৰ কিছু কথা গ্রহণযোগ্য যেন লাগেঃ যে কোনো ভিত্তি বর্ষৰ ওপৰত ভৰষা কৰি অসমীয়াৰ সংজ্ঞা নির্ণয় কৰিব নোৱাৰি। তাৰ বাবে সংযুক্ত ৰাষ্ট্রসংঘই আগবঢ়োৱা নীতিহে পালন কৰা উচিত হব। সেই হিচাপত যিহেতু বৃটিছৰ ঔৰষতহে পূর্ববংগীয় লোকসকল অসমলৈ আহিছিল, সেয়েহে তেওঁলোকক খিলঞ্জীয়াৰ সংজ্ঞাৰ পৰা বাদ দিব লাগিব। অৱশ্যে সাধাৰণ অর্থত তেওঁলোক নিশ্চয় ভাৰতীয় তথা অসমীয়া। ভোট দিয়াৰ অধিকাৰ তেওঁলোক সকলোৰে থাকিব। নাগৰিকৰ অন্যান্য সুবিধাও তেওঁলোকে নিশ্চয় লাভ কৰিব। কিন্তু থলুৱাৰ বাবে সংৰক্ষিত চিটকেইটাত তেওঁলোকে প্রতিদ্বন্দ্বিতা কৰিব নোৱাৰে।\nআমাৰ বোধেৰে পদ্ধতি হিচাপে আমি বৰাৰ পদ্ধতিটোকে মানি লোৱা ভাল। কিন্তু তাৰ লগতে এইটোও মানি লোৱা উচিত হব যে এই অভিবাসী লোকসকল কোনো আগ্রাসনকাৰী নাছিল। আজিও তেওঁলোক এটি অনগ্রসৰ গোষ্ঠী। গতিকেই থলুৱাক সাংবিধানিক ৰক্ষাকৱচ দিয়াৰ সময়ত তেওঁলোকৰ বাবেও কেতবোৰ বিশেষ সুবিধা কৰাটো উচিত হব। ৰাষ্ট্রসংঘ কথিত খিলঞ্জীয়াৰ অধিকাৰৰ কথা যদি উল্লেখ হৈছেই, তেনেহলে কি যুক্তিত অভিবাসীসকলৰ অধিকাৰৰ কথাটো দমাই থোৱা হব? অর্থাৎ বিধানসভা/লোকসভা আদিৰ কিছুমান চিট তেওঁলোকৰ বাবেও সংৰক্ষিত কৰাটো জৰুৰী হব।। খিলঞ্জীয়াসকলে এইসমূহ চিটত প্রতিদ্বন্দ্বিতা কৰিব নোৱাৰিব।\nএটা কথা মন কৰা ভাল যে বিধানসভা বা লোকসভাৰ চিট একোটা কোনোবা বিশেষ সামাজিক গোষ্ঠীৰ বাবে সংৰক্ষিত কৰি পেলালেই আন আন গোষ্ঠীৰ লোকসকল দ্বিতীয় শ্রেণীৰ নাগৰিক হৈ নাযায়। এনে স্থিতি তেতিয়াহে সৃষ্টি হয় যেতিয়া কোনো প্রভুত্বশালী গোষ্ঠী একোটাকে অতিপাত বেছি চিট দিয়া হয়। পিছে ভাৰতত সংবিধান প্রণয়ন কৰাৰ সময়ৰে পৰা অনুসূচিত জাতি-জনজাতি মহিলা আদি বিভিন্ন গোষ্ঠীৰ বাবে কেতবোৰ সংসদীয় চিট সংৰক্ষিত কৰা হৈ আহিছে। আজিলৈকে এই ব্যৱস্থাই কাকোকে অসুবিধাত পেলোৱা নাই। চিট একোটা কোনো বিশেষ গোষ্ঠীৰ বাবে সংৰক্ষিত কৰা হব পাৰে, কিন্তু ভোট দিয়াৰ অধিকাৰ সকলোৰে থাকে। গতিকেই সংৰক্ষণ মানেই কাৰোবাক দ্বিতীয় শ্রেণীৰ নাগৰিকলৈ পৰিণত কৰি পেলোৱাৰ আশংকাটো সদায়েই সত্য নহবও পাৰে। আমাৰ বোধেৰে থলুৱা তথা অভিবাসী দুয়োৰে বাবে আসন সংৰক্ষণ কৰিলে এই আশংকাবোৰ মষিমূৰ হৈ পৰিব।\nকথাখিনি একাডেমিক সুৰত কবলৈ গলে- আজিৰ সময়ত খিলঞ্জীয়াৰ বাগধাৰটোৱেই হৈছে অসমৰ প্রভুত্বশালী বাগধাৰা। কোনো জনগোষ্ঠীয়ে নিজৰ বাবে সাংবিধানিক সা-সুবিধা আদায় কৰিবলৈ হলেই নিজকে প্রথমতে খিলঞ্জীয়া বুলি দাবী কৰিব লগা হয়। বঙালী হিন্দু, পূর্ববংগীয় মূলৰ মুছলমান, অভিবাসী নেপালী – সকলোৱেই এই খিলঞ্জীয়াৰ বাগধাৰাটোৰ সৈতে নিজকে মিলাবলৈ ইতিহাস খুচৰি ফুৰিব লগা হৈছে! বিভিন্ন ট্রেজি-কমিক পৰিস্থিতি সৃষ্টি হৈছেঃ অভিবাসী মুছলমানে কৈছে ১৯৫১-৭১ৰ মাজৰ মানুহখিনিও খিলঞ্জীয়া অসমীয়া; আনহাতে আছুৱে কৈছে – নহয়, নহয়, সেইখিনি মানুহ খিলঞ্জীয়া অসমীয়া নহয়! অসমীয়া বা খিলঞ্জীয়া হোৱাটো জীৱন মৃত্যুৰ প্রশ্নলৈ পৰিণত হৈছে। এই বাগধাৰাটোৱে আচলতে কাকোৱেই সহায় কৰা নাই। ই খিলঞ্জীয়াৰ সংজ্ঞাসমূহো খেলিমেলি কৰি পেলাইছে তথা সকলো জনগোষ্ঠীকে ইটো সিটোৰ শত্রুলৈ পৰিণত কৰিছে। আমি প্রস্তাৱ কৰা পদ্ধতিমতে আগবাঢ়িলে জনগোষ্ঠীসমূহে নিজকে কেৱল খিলঞ্জীয়া বুলি দাবী কৰাৰ প্রয়োজন নাথাকিব কিয়নো খিলঞ্জীয়াই হওঁক বা অভিবাসীয়েই হওঁক – সকলোকে সাংবিধানিক ৰক্ষাকৱচ দিয়া হব। অভিবাসীসকলে খিলঞ্জীয়াক নির্বাচনী গণতন্ত্রৰ দ্বাৰা সংখ্যালঘূলৈ পৰিণত কৰিব বুলি ভয় কৰাৰ কাৰণো নাথাকিব; আনহাতে অভিবাসীসকলে অভিবাসী হোৱাৰ সুবাদতে খিলঞ্জীয়াৰ পৰা দমিত নোহোৱাৰ অধিকাৰ লাভ কৰিব।\nৰাজহুৱা বাগধাৰাৰ জগতখনত ই এক অভূতপূর্ব পৰিবর্তনৰ সূচনা কৰিব। খিলঞ্জীয়া কেন্দ্রিক হোৱাৰ বিপৰীতে এতিয়া বাগধাৰাসমূহ বিভিন্ন গোষ্ঠীৰ বাবে ন্যায় দাবীলৈ পৰিণত হব। অর্থাৎ ই ৰাজহুৱা বাগধাৰাটোত ‘বৈচিত্রৰ প্রতি সন্মান’ৰ সূচনা কৰিব। একেসময়তে খিলঞ্জীয়াসকলো সন্তুষ্ট হব কিয়নো কোনো অভিবাসীগোষ্ঠীয়েই শাসনৰ মূল বাঘজৰীডাল নিজৰ হাতলৈ নিব নোৱাৰিব; বিচৰাৰ প্রয়োজনো নাথাকিব।\nআজিৰ সময়ত আছুৰ এটা প্রধান ভয় যে অভিবাসী মুছলমানসকলে মুখেৰে নিজকে অসমীয়া বুলি কলেও তেওঁলোকে আচলতে অসমীয়াৰ সংজ্ঞাটো ব্যৱহাৰ কৰি নিজৰ প্রতিপত্তি বঢ়াব খুজিছে! আনহাতে অভিবাসীসকলৰ ভয় যে আছুৱে তেওঁলোকক ‘খিলঞ্জীয়া অসমীয়া’ৰ সংজ্ঞাৰ পৰা দূৰৈত ৰাখি সকলো অধিকাৰৰ পৰা বঞ্চিত কৰিব খুজিছে। এই সমস্ত শংকাবোৰৰ কাৰণ একেটাইঃ সেয়া হৈছে ৰাজহুৱা তথা আইনী ক্ষেত্রখনত খিলঞ্জীয়া বাগধাৰাৰ প্রভুত্ব; অর্থাৎ খিলঞ্জীয়া = সাংবিধানিক সুৰক্ষা; অখিলঞ্জীয়া = সাংবিধানিক সুৰক্ষাৰ পৰা বঞ্চিতকৰণ। এই বাগধাৰাটো আঁতৰাই দিব পাৰিলেই এনে সমস্ত আশংকাৰ অন্ত পৰিব।\nধৰক আজিৰ সময়ত বিধানসভা তথা লোকসভাত অসমৰ বিভিন্ন গোষ্ঠীয়ে (অর্থাৎ খিলঞ্জীয়া তথা অভিবাসী গোষ্ঠীসমূহে ) যেনেদৰে চিট দখল কৰি থৈছে, সেই সমীকৰণটোকেই ভৱিষ্যতৰ বাবেও freeze কৰি পেলোৱা যাওঁক। এনে কৰিলে খিলঞ্জীয়াসকলেও সংখ্যালঘূ হোৱাৰ আশংকাৰ পৰা মুক্ত হব তথা অভিবাসীসকলেও প্রতিনিধিত্ব হেৰুওৱাৰ ভয় নাথাকিব। প্রয়োজন হলে আন আন পদ্ধতিও প্রয়োগ কৰিব পৰা যায়। পিছে মূল কথাটো হৈছে যে এনে একোটা পদ্ধতি তেতিয়াহে প্রয়োগ কৰিব পৰা যাব, যেতিয়া ৰাজহুৱা তথা আইনী বাগধাৰাটো সলনি কৰা হব। সেয়েহে আমি বাৰে বাৰে কৈছোঁ যে ১৯৫১ বনাম ১৯৭১ৰ বিপৰীতে ধ্রুৱজ্যোতি বৰা কথিত ‘অসমীয়া/খিলঞ্জীয়াৰ সংজ্ঞা নির্ণয়’ পদ্ধতিটো প্রয়োগ কৰা উচিত।\nকিমান শতাংশ চিট থলুৱা/খিলঞ্জীয়াৰ বাবে ৰখা হব আৰু কিমান শতাংশ অভিবাসীক দিয়া হব – এই সম্পর্কে আলোচনা হব পাৰে। পিছে এনে ধৰণৰ আলোচনাত অন্ততঃ স্বচ্ছতা থাকিব। অভিবাসী সম্প্রদায়সমূহে নিজকে খিলঞ্জীয়া বুলি ঘোষণা কৰি ন্যায্যতা দাবী কৰাৰ কাৰণ নাথাকিব। আছুৰ এটা প্রধান ভয়ঃ অর্থাৎ অভিবাসীসকলে নিজকে খিলঞ্জীয়া বুলি কৈ ক্ষমতা হস্তগত কৰিব – এই ভয়টো সম্পূর্ণ নির্মূল হৈ যাব। খিলঞ্জীয়া তথা অভিবাসী – দুয়োৰে অধিকাৰ মানি লোৱাৰ অর্থই হৈছে যে এনেধৰণৰ shadow boxing ৰ কোনো প্রয়োজনীয়তা নাই। অভিবাসীসকলে কেতিয়াও খিলঞ্জীয়াসকলতকৈ অধিক ক্ষমতা তথা অধিকাৰ দাবী কৰিব নোৱাৰিব, তেহেলৈ তেওঁলোকৰ জনসংখ্যা যিমানেই নাবাঢ়ক লাগে। অর্থাৎবাগধাৰাৰ স্তৰত খিলঞ্জীয়াৰ ধাৰণাটোৰ কেন্দ্রীয়তা নাইকীয়া হৈ গলেও সামাজিক-ৰাজনৈতিক স্তৰত কেতিয়াও অভিবাসীয়ে খিলঞ্জীয়াক সংখ্যালঘূলৈ পৰিণত কৰিব নোৱাৰিব। আনহাতেদি খিলঞ্জীয়াসকলেও অভিবাসীসকলক অযথা হাৰাহাস্তি কৰিব নোৱাৰিব।\nএইদৰেই আমি থলুৱা তথা অভিবাসী – দুয়োৰে অধিকাৰ ৰক্ষা কৰিব পাৰিম। আজিৰ সময়ত যিদৰে ৫১ বনাম ৭১ বিতর্ক হৈ আছে, তেনেদৰে কাজিয়া কৰি থাকিলে সমস্যা কেতিয়াও সমাধা নহয়। বৰং আমি আলোচনা কৰাৰ দৰে কোনো বৈকল্পিক পদ্ধতি প্রয়োগ কৰিলেহে সমস্যা সমাধানৰ কিছু আশা আছে।\n← অসম, অসমীয়া, অসমবাসী আৰু বাংলাদেশী (আমিনুজ জামান)\n‘স্বাস্থ্যৰ সুৰক্ষাৰ বাবে কণী’ (ডা° ভূপেন শইকীয়া) →\nঅসমীয়াৰ অৰ্থ কি


শীঘ্ৰে আন আন দেশীয় ঔষধ প্ৰস্তুতকাৰী প্ৰতিষ্ঠানক Covid-19ৰ প্রতিষেধক প্ৰস্তুতৰ অনুজ্ঞাপত্ৰ প্ৰদান কৰা হ’ব বুলিও কয় নৱনিযুক্ত স্বাস্থ্য মন্ত্ৰীগৰাকীয়ে।...\n| News18 Assam | July 28, 2021,1:12 pm IST\n২০১৯ চনৰ ১২ ডিচেম্বৰ তাৰিখে আইনখন সংসদত গৃহীত হৈছিল। ১০ জানুৱাৰী ২০২০ৰ পৰা দেশত এই আইন বলৱতৰ ৰাজপত্ৰিত জাননী প্রকাশ পাইছিল।...\n| News18 Assam | July 27, 2021,2:38 pm IST\n1000 Loksabha Seat : ২০২৪ চনৰ ভিতৰত লোকসভাত সাংসদৰ সংখ্যা হ’ব ১০০০ জন ! কংগ্ৰেছ সাংসদ মনীষ তিৱাৰীৰ টুইট।\nনিৰ্মীয়মান নতুন সংসদ ভৱনত ১০০০ জন লোকসভাৰ সাংসদ বহিব পৰাকৈ নিৰ্মাণ কৰা হ’ব- মনীষ তিৱাৰী...\n| News18 Assam | July 26, 2021,3:30 am IST\nবান নিয়ন্ত্ৰণঃ ব্ৰহ্মপুত্ৰ খননৰ পিছত এইবাৰ জলাশয়লৈ লুইতৰ অতিৰিক্ত পানী বোৱাই নিয়াৰ পৰিকল্পনা কেন্দ্ৰৰ\nইতিমধ্যে NESAC Societyয়ে বাৰিষাৰ লুইতৰ পানী বোৱাই নিবলৈ অসমত ৫০০০টা জলাশয় মহাকাশ প্ৰযুক্তি ব্যৱহাৰ কৰি চিহ্নিত কৰিছে বুলি জানিব পৰা গৈছে...\n| News18 Assam | July 25, 2021,7:17 pm IST\nAmit Shah in Shillong : ২০২৪ৰ লোকসভা নিৰ্বাচনৰ শ্লোগান আৰম্ভ, সন্ত্ৰাসবাদ মুক্ত, ড্ৰাগছ মুক্ত উত্তৰপূৱ নিৰ্মাণৰ ঘোষণা অমিত শ্বাহৰ।\nশ্বিলঙৰ NESAC Societyৰ বৈঠকত ৮মুখ্যমন্ত্ৰীক মহাকাশ প্ৰযুক্তি ব্যৱহাৰ কৰি বান নিয়ন্ত্ৰণৰ আহ্বান অমিত শ্বাহৰ।...\n| News18 Assam | July 24, 2021,8:31 pm IST\nদৰিদ্ৰ পৰিয়ালত জন্মগ্ৰহণ কৰা মীৰাবাই চানুৱে শৈশৱত ঘৰৰ বাবে ২০ কিঃমিঃ দূৰৰ পৰা গধুৰ খৰি কঢ়িয়াই থাকোঁতেই আৱিষ্কাৰ হৈছিল প্ৰতিভা...\nসুদীৰ্ঘ ১৭বছৰ অন্তত গধুৰ গছৰ ডাল দঙা সেই ছোৱালী জনীয়ে তুলিলে টকিঅ' অলিম্পিকৰ ভাৰত্তোলনত ৰূপৰ পদক।...\n| News18 Assam | July 24, 2021,3:51 pm IST\nICMR মূৰব্বী গৰাকীৰ মতে, শিশু সকলে সঁচৰাচৰ viral infection বেছি ভালকৈ প্ৰতিহত কৰিব পাৰে।...\n| News18 Assam | July 21, 2021,12:29 pm IST\nCut off marksৰ ভিত্তিতে এইবাৰো দিল্লী বিশ্ববিদ্যালয়ত হ’ব নামভৰ্তি, ২ আগষ্টৰ পৰা আৰম্ভ হ'ব পঞ্জীয়ণ\nএইবাৰ কেন্দ্ৰীয় মাধ্যমিক শিক্ষা বোৰ্ডে (CBSE) মহামাৰীয়ে সৃষ্টি কৰা পৰিবেশৰ পৰিপ্ৰেক্ষিতত দশম শ্ৰেণীৰ লগতে দ্বাদশ শ্ৰেণীৰ চূড়ান্ত পৰীক্ষা অনুষ্ঠিত নকৰে।...\n| News18 Assam | July 18, 2021,10:59 pm IST\nসংবাদ মাধ্যমৰ উদ্ধৃতি প্ৰদান কৰি অসম কংগ্ৰেছৰ সভাপতি ৰিপুণ বৰাই কয় – প্ৰমানিকৰ জন্মস্থান বাংলাদেশৰ গাইবন্ধা জিলাৰ পলাশবাৰী পুলিচ থানাৰ অন্তৰ্গত হৰিনাথপুৰ গাঁৱত।...\n| News18 Assam | July 18, 2021,4:10 pm IST\nএইবাৰ অৰ্থনীতিবিদৰ ৰূপত অসমৰ মুখ্যমন্ত্ৰী হিমন্ত বিশ্ব শৰ্মা। ক্ষুৰধাৰ সমালোচনা কৰিলে চিডাম্বৰম আৰু জয়ৰাম ৰমেশক ...\n| News18 Assam | July 17, 2021,9:26 am IST\nCovid Vaccine: প্ৰশংসনীয় ! চিকিৎসা কৰ্মীৰ দলে পাহাৰ বগাই বগাই দিলেগৈ ভেকচিন ! ৯ঘণ্টা পাহাৰ বগাই, উপনৈ সাঁতুৰি ভেকচিন প্ৰদান অৰুণাচলৰ এখন দুৰ্গম গাঁৱৰ ১৬গৰাকী লোকক...\nCovid Vaccine: দুৰ্গম জংঘল অতিক্ৰম কৰি, পাহাৰ বগাই, উপনৈ সাঁতুৰি ৯ঘন্টাৰ অন্তত ভেকচিন প্ৰদানকাৰী পাইছিলগৈ সীমান্ত গাঁওখন।...\n| News18 Assam | July 14, 2021,4:05 pm IST